മാനുഷി | Kerala Women\nകേരളത്തിലെ സ്ത്രീ വിമോചന പ്രസ്ഥാനങ്ങളുടെ ആദ്യ ശബ്ദമായിരുന്നു മാനുഷി. 1985-ൽ സാറാ ജോസഫിന്റെ നേതൃത്വത്തിൽ ഏതാനും അധ്യാപികമാരും വിദ്യാർത്ഥിനികളും ചേർന്നാണ് മാനുഷി എന്ന സംഘടനയ്ക്ക് രൂപം കൊടുക്കുന്നത്. തൃശൂർ ജില്ലയിലെ മായന്നൂരിൽ സ്വത്തുതർക്കത്തിന്റെ പേരിൽ ഊരുവിലക്ക് കൽപ്പിക്കപ്പെട്ട ബാലാമണിയുടെ വിഷയത്തിലിടപെട്ട് നടത്തിയ പോരാട്ടങ്ങളിലൂടെയായിരുന്നു മാനുഷിയെ കേരളത്തിന്റെ പൊതു സമൂഹം ശ്രദ്ധിച്ച് തുടങ്ങിയത്.\nതൃശൂർ - പാലക്കാട് - മലപ്പുറം ജില്ലകളിലെ നിരവധി സ്ത്രീപീഡന സംഭവങ്ങളിലും സ്ത്രീകൾ നേരിടുന്ന പൊതുവിഷയങ്ങളിലും തൃശൂരിലെ ലാലൂർ മലിനീകരണ വിരുദ്ധ സമരത്തിലും മറ്റും സംഘടന സജീവമായിയിരുന്നു.\nപട്ടാമ്പി ഗവ. കോളേജിലെ അധ്യാപികയായിരുന്ന സാറാ ജോസഫിന്റെ നേതൃത്വത്തിൽ ഏതാനും അധ്യാപികമാരും വിദ്യാർത്ഥിനികളുമാണ് സംഘടനക്ക് രൂപം കൊടുത്തത്. നക്‌സലൈറ്റ് വിഭാഗമായിരുന്ന സി ആർ സി സി പി ഐ എം എല്ലും യുവജനവിഭാഗമായിരുന്ന കേരളീയ യുവജനവേദിയും മാനുഷി രൂപീകരണത്തിലും ആദ്യകാല പ്രവർത്തനങ്ങളിലും പങ്കാളികളായിരുന്നു.\nതൃശൂർ ജില്ലയിലെ മായന്നൂരിൽ സ്വത്തു തർക്കത്തിന്റെ പേരിൽ ഊരുവിലക്ക് കൽപിക്കപ്പെട്ട ബാലാമണിയുടെ വിഷയത്തിലിടപെട്ട് നടത്തിയ പോരാട്ടങ്ങളായിരുന്നു മാനുഷി ആദ്യമിടപെട്ട സംഭവമെന്നു പറയാം. തുടർന്ന് തൃശൂർ - പാലക്കാട് - മലപ്പുറം ജില്ലകളിലെ നിരവധി സ്ത്രീപീഡന സംഭവങ്ങളിലും സ്ത്രീകൾ നേരിടുന്ന പൊതുവിഷയങ്ങളിലും മാനുഷി സജീവമായി ഇടപെട്ടു. തങ്കമണിയിൽ പോലീസ് നടത്തിയ കൂട്ടബലാൽസംഗ വിഷയം ഒരു ഉദാഹരണം. മറുവശത്ത് തെരുവു നാടകം പോലുള്ള ആവിഷ്‌കാരങ്ങളും ആശയ പ്രചരണത്തിനായി ഉപയോഗിച്ചു. തൃശൂരിലെ ലാലൂർ മലിനീകരണ വിരുദ്ധ സമരത്തിലും മറ്റും സംഘടന സജീവമായിയിരുന്നു.\nഅതേസമയം സംഘടനക്കകത്ത് അഭിപ്രായ ഭിന്നതകളും രൂപമെടുത്തു. സ്വതന്ത്ര സ്ത്രീസംഘടന എന്ന ആശയം തത്വത്തിലംഗീകരിച്ചിരുന്നെങ്കിലും പ്രായോഗിക തലത്തിൽ അതുൾക്കൊള്ളാൻ പല എം എൽ പ്രവർത്തകർക്കും സാധിച്ചിരുന്നില്ല. ഇതുമായി ബന്ധപ്പെട്ട് പല ആശയ സമരങ്ങളുമുണ്ടായി. ഗ്രോ യൂനിയന്റെ നേതൃത്വത്തിലും എം എൽ വിഭാഗങ്ങളുടെ സജീവ പിന്തുണയിലും നടന്നിരുന്ന മാവൂർ സമരത്തിൽ മാനുഷി അമിതമായ താൽപ്പര്യം കാണിച്ചതിൽ പല പ്രവർത്തകർക്കും എതിർപ്പുമുണ്ടായിരുന്നു. ഇതുമായി ബന്ധപ്പെട്ട ഭിന്നതകൾ മൂർഛിച്ചതോടെ പാർട്ടിയുമായി ബന്ധമില്ലാതിരുന്നവർ സാറാ ജോസഫിന്റെ നേതൃത്വത്തിൽ തന്നെ മാനവി എന്ന സംഘടന രൂപീകരിച്ചു. ഇരു സംഘടനകളും കുറേക്കാലം കൂടി സജീവമായി രംഗത്തുണ്ടായിരുന്നു.


വടക്കന് ജില്ലകളിൽ കടലാക്രമണം രൂക്ഷം\nവടക്കന് ജില്ലകളിലെ തീരദേശമേഖലകളില് രൂക്ഷമായ കടലാക്രമണം. കോഴിക്കോട് തോപ്പയില്, ഏഴു കുടിക്കല്, കാപ്പാട്, എന്നീ പ്രദേശങ്ങളിലാണ് കടലാക്രമണം.വ്യാഴാഴ്ച രാവിലെ മുതല് ഇവിടങ്ങളില് കടല് പ്രക്ഷുബ്ധമാണ്.\nപ്രദേശത്തെ മുപ്പതോളം വീടുകളിലാണ് വെള്ളം കയറിയത്. ഇവരെ മാറ്റിപ്പാര്‍പ്പിക്കാന് ദുരിതാശ്വാസ കേന്ദ്രങ്ങള് തുടങ്ങിയിട്ടുണ്ട്. കൊയിലാണ്ടി ഏഴു കുടിക്കല് ബീച്ചില് 45 മീറ്ററോളം നീളത്തില് റോഡ്, കടല്‍ക്ഷോഭത്തില് തകര്‍ന്നു.\nവിനോദസഞ്ചാര കേന്ദ്രമായ കാപ്പാട് തുവ്വപ്പാറ മുതല് കൊയിലാണ്ടി ഹാര്‍ബര് വരെ കടലാക്രമണം രൂക്ഷമാണ്. പ്രദേശത്ത് നിരവധി വൃക്ഷങ്ങള് കടപുഴകി വീണു. തീരപ്രദേശത്തെ കടകള്‍ക്ക് കേടുപാടുകള് സംഭവിച്ചിട്ടുണ്ട്.കേരളത്തിൽ മണിക്കൂറില് 60 കിലോമീറ്റര് വരെ വേഗത്തില് കാറ്റിനും സാധ്യതയുണ്ടെന്ന് കാലാവസ്ഥ വിഭാഗം നേരത്തെ മുന്നറിയിപ്പ് നല്‍കിയിരുന്നു.അതേസമയം തിരുവനന്തപുരം, കൊല്ലം, പത്തനംതിട്ട, ആലപ്പുഴ, എറണാകുളം ജില്ലകളിൽ റെഡ് അലേർട്ടും.കോഴിക്കോട്,മലപ്പുറം,പാലക്കാട്,വയനാട്,കോട്ടയം,ഇടുക്കി തൃശൂർ ജില്ലകളിൽ ഓറഞ്ച് അലേർട്ടും പ്രഖ്യാപിച്ചു


സുരാജ് വെഞ്ഞാറമൂട്- നിമിഷ സജയൻ ടീം ഒന്നിക്കുന്ന ദ ഗ്രേറ്റ് ഇന്ത്യൻ കിച്ചൻ നേരിട്ട് ഒടിടി റിലീസ് ആയിരിക്കും | Talkies\nസുരാജ് വെഞ്ഞാറമൂട്- നിമിഷ സജയൻ ടീം ഒന്നിക്കുന്ന ദ ഗ്രേറ്റ് ഇന്ത്യൻ കിച്ചൻ നേരിട്ട് ഒടിടി റിലീസ് ആയിരിക്കും\nNo Comments on സുരാജ് വെഞ്ഞാറമൂട്- നിമിഷ സജയൻ ടീം ഒന്നിക്കുന്ന ദ ഗ്രേറ്റ് ഇന്ത്യൻ കിച്ചൻ നേരിട്ട് ഒടിടി റിലീസ് ആയിരിക്കും\nദ ഗ്രേറ്റ് ഇന്ത്യൻ കിച്ചൻ- സുരാജ് വെഞ്ഞാറമൂട്, നിമിഷ സജയൻ ടീം കേന്ദ്രകഥാപാത്രങ്ങളാകുന്ന സിനിമ നേരിട്ട് ഒടിടി റിലീസിനെത്തുന്നു. സിനിമയുടെ വേൾഡ് പ്രീമിയർ പുതിയതായി ലോഞ്ച് ചെയ്തിട്ടുള്ള നീ സ്ട്രീം എന്ന സ്ട്രീമിംഗ് പ്ലാറ്റ്ഫോമിലൂടെയായിരിക്കും. റിലീസ് തീയ്യതി പ്രഖ്യാപിച്ചിട്ടില്ല.\nദ ഗ്രേറ്റ് ഇന്ത്യൻ കിച്ചൻ എഴുതി സംവിധാനം ചെയ്യുന്നത്2പെൺകുട്ടികൾ, കിലോമീറ്റേഴ്സ് ആന്‍റ് കിലോമീറ്റേഴ്സ് സംവിധായകൻ ജിയോ ബേബി എഴുതി സംവിധാനം ചെയ്യുന്ന സിനിമയാണിത്. സുരാജ് വെഞ്ഞാറമൂട്, നിമിഷ സജയൻ ദമ്പതികളായെത്തുന്നു. ഇരുവരും ഒന്നിക്കുന്ന രണ്ടാമത്തെ സിനിമയാണിത്. ദേശീയപുരസ്കാരം നേടിയ തൊണ്ടിമുതലും ദൃക്സാക്ഷിയും ആയിരുന്നു ആദ്യ സിനിമ. നവദമ്പതികളെ കേന്ദ്രീകരിച്ചുള്ള ഒരു ഫാമിലി ഡ്രാമയായിരിക്കും സിനിമയെന്നാണ് ടീസർ നൽകുന്ന സൂചനകൾ.\nസാലു കെ തോമസ് സിനിമാറ്റോഗ്രഫിയും,, ഫ്രാൻസിസ് ലൂയിസ് എഡിറ്റിംഗും നിർവഹിക്കുന്ന സിനിമയ്ക്ക് സംഗീതമൊരുക്കുന്തന് മാത്യൂസ് പുളിക്കനും സൂരജ് എസ് കുറുപ്പും ചേർന്നാണ്. ഡിജോ അഗസ്റ്റിൻ, ജോമോൻ ജേക്കബ്, വിഷ്ണു രാജൻ, സജിൻ എസ് രാജ് എന്നിവർ ചേർന്ന് മാൻകൈന്‍റ് സിനിമാസ്, സിമ്മട്രി സിനിമാസ്, സിനിമ കുക്ക്സ് ബാനറുകളിൽ സിനിമ നിർമ്മിക്കുന്നു.\nഒരു കുടം : ദ ഗ്രേറ്റ് ഇന്ത്യന് കിച്ചനില് നിന്നും…\nTags the great Indian kitchen\n← വിക്രം ചിത്രം കോബ്ര ടീസർ, മാസ്റ്ററിനൊപ്പം തിയേറ്ററുകളിൽ → പരിയേരും പെരുമാൾ സംവിധായകനൊപ്പം ധ്രുവ് വിക്രം


ഏലം വിലയിൽ ആകൃഷ്ടരായി കൂടുതൽ കർഷകർ രംഗത്തേക്ക് | Malayalam News\nഏലം വിലയിൽ ആകൃഷ്ടരായി കൂടുതൽ കർഷകർ രംഗത്തേക്ക്\nഏലക്കയുടെ വൻവിലക്കയറ്റത്തിൽ ആകൃഷ്ടരായി കൂടുതൽ കർഷകർ ഈ കൃഷിയിൽ താൽപര്യവുമായി രംഗത്തിറങ്ങി. ഏലക്ക വില ചരിത്രത്തിലെ ഏറ്റവും ഉയർന്ന നിരക്കായ 7000 രൂപയിലെത്തിയത് കാർഷിക മേഖലക്ക് വൻ ആവേശമാണ് പകർന്നത്. ജൂണിൽ രേഖപ്പെടുത്തിയ 6000 രൂപയുടെ റെക്കോർഡാണ് ഏലക്ക മറികടന്നത്. പല ലേലത്തിലും വന്ന ചരക്ക് പുർണമായി വിറ്റഴിഞ്ഞു. ലഭ്യത കുറഞ്ഞതാണ് ഈ രംഗത്ത് കാലുറപ്പിക്കാൻ പുതിയ കർഷകരെ പ്രേരിപ്പിക്കുന്നത്. കാലാവസ്ഥ വ്യതിയാനം മൂലം സംസ്ഥാനത്ത് ഏലക്ക കൃഷി ഏതാണ്ട് അൻപത് ശതമാനം നശിച്ചത് ചരക്ക് ക്ഷാമം രൂക്ഷമാക്കി. ഉയർന്ന വിലയ്ക്കും ഏലക്ക വാങ്ങാൻ ഇടപടുകാർ മത്സരിക്കുന്നത് ലേല കേന്ദ്രങ്ങളിൽ ദൃശ്യമായിരുന്നു. ബക്രീദിന് വേണ്ടിയുള്ള വാങ്ങലുകളാണ് ആഭ്യന്തര വിദേശ വ്യാപാരികൾ കഴിഞ്ഞ ദിവസങ്ങളിൽ നടത്തിയത്.\nരാജ്യാന്തര മാർക്കറ്റിൽ റബർ വില ഇടിഞ്ഞത് ഉൽപാദക രാജ്യങ്ങളെ സമ്മർദത്തിലാക്കി. ഇന്ത്യ ഉൾപ്പെടെയുള്ള രാജ്യങ്ങളിൽ ടാപ്പിങ് സീസൺ ആരംഭിച്ചതിനാൽ പുതിയ ഷീറ്റ് കാർഷിക മേഖലകളിൽ നിന്ന് വിൽപനയ്ക്ക് ഇറങ്ങും. ഡിമാന്റ് മങ്ങുന്നത് കണ്ട് നിക്ഷേപകർ റബർ അവധിയിൽ ലാഭമെടുപ്പ് നടത്തി. ടോക്കോമിൽ ജൂലൈയിൽ കിലോ 230 യെന്നിൽ വ്യാപാരം നടന്ന റബറിപ്പോൾ 190 യെന്നിലാണ്. തായ്‌ലന്റ്, മലേഷ്യ, ഇന്തോനേഷ്യ, വിയറ്റ്‌നാം എന്നീ രാജ്യങ്ങളിൽ നിന്നുള്ള റബർ ഈ മാസം വിൽപനക്ക് ഇറങ്ങുമെന്ന ഭീതിയാണ് വിലയെ ബാധിച്ചത്. കേരളത്തിൽ മഴ വീണ്ടും ശക്തമായതോടെ കർഷകർ തോട്ടങ്ങളിൽ നിന്ന് പിൻവലിഞ്ഞു. ഇപ്പോഴത്ത നിലക്ക് മാസാവസാനം മാത്രം പുതിയ ചരക്ക് വിപണിയിൽ ഇറങ്ങൂ. കൊച്ചി, കോട്ടയം വിപണികളിൽ നാലാം രേഗഡ് റബറിന് 14,600 രൂപയാണ് വില.\nആഭ്യന്തര വിദേശ ഓർഡറുകളുടെ അഭാവം കുരുമുളക് വില കുറച്ചു. ഉത്തരേന്ത്യയുടെ പല ഭാഗങ്ങളിലും മഴ ശക്തമായത് മുൻനിർത്തി സ്‌റ്റോക്കിസ്റ്റുകൾ ചരക്ക് സംഭരണം കുറച്ചു. മഴ മൂലം ഹൈറേഞ്ച് മേഖലയിൽ നിന്നുള്ള ചരക്ക് നീക്കവും കുറഞ്ഞു. കൊച്ചിയിൽ ഗാർബിൾഡ് കുരുമുളക് വില 35,800 രൂപയിൽ നിന്ന് 35,300 രൂപയായി.\nനാളികേരോൽപന്നങ്ങളുടെ വില ഉയർന്നു. ബക്രീദ് മുൻനിർത്തി ചെറുകിട വിപണികളിൽ എണ്ണക്ക് ഡിമാന്റ് ഉയർന്നു. വെളിച്ചെണ്ണ വില 13,700 ൽ നിന്ന് 14,400 ലേയ്ക്ക് കയറി. കൊച്ചിയിൽ കൊപ്ര 9180 രൂപയിൽ നിന്ന് 9640 രൂപയായി.\nസംസ്ഥാനത്ത് സ്വർണം ചരിത്രത്തിലെ ഏറ്റവും ഉയർന്ന നിലയിലാണ്. 26,200 രൂപയിൽ വിൽപനയാരംഭിച്ച പവൻ അതിവേഗത്തിൽ മുന്നേറി 27,000 രൂപയും കടന്ന് 27,480 വരെ ഉയർന്നു. ഒരു ഗ്രാം പൊന്നിന് വില 3275 രൂപയിൽ നിന്ന് 3425 രൂപയായി. ന്യൂയോർക്കിൽ സ്വർണ വില ട്രോയ് ഔൺസിന് 1440 ഡോളറിൽ നിന്ന് 1496 ഡോളറായി.


Most Searched Two Wheeler Brands In 2014 - Malayalam DriveSpark\n2014ല് ഇന്ത്യാക്കാര് തെരഞ്ഞ കാറുകളേത്?\nPublished: Tuesday, December 23, 2014, 15:55 [IST]\nആയുസ്സ് കുറയുന്നതിന്റെ ഭീതിയെ ആഘോഷമാക്കി മാറ്റാനുള്ള പ്രതിക്രിയാവാദികളുടെയും വിഘടനവാദികളുടെയും ശ്രമമാണ് പുതുവര്‍ഷം. എല്ലാ വര്‍ഷവും നടക്കുന്ന സംഗതിയാണ് ഈ പുതുവര്‍ഷമെങ്കിലും നമുക്കത് ബോറടിക്കാറില്ല. എന്തായാലും ഇനി ഒരാഴ്ച കൂടിയേ ശേഷിക്കുന്നുള്ളൂ 2015ലേക്ക്. 2014ല് നമ്മളെല്ലാവരും കൂടി ഗൂഗിളില് അടിച്ച് തെരഞ്ഞതിന്റെ കണക്കുകളാണ് ഇവിടെ.\n2014ല് ഇന്ത്യാക്കാര് ഏറ്റവുമധികം തെരഞ്ഞ ഫോര്‍വീലറുകളെക്കുറിച്ച് ചര്‍ച്ച ചെയ്യാം നമുക്ക്.\n07. ടാറ്റ സെസ്റ്റ്\nടാറ്റ മോട്ടോഴ്‌സ് ഏറെ പ്രതീക്ഷകളോടെ വിപണിയിലെത്തിച്ച മോഡലാണ് സെസ്റ്റ് ചെറുസെഡാന്. വിപണിയില് മികച്ച പ്രകടനത്തിലേക്ക് വരുന്നുണ്ട് ഈ വാഹനമെന്ന് വില്‍പനാക്കണക്കുകള് തെളിയിക്കുന്നു. ടാറ്റയുടെ മുന്‍മോഡലുകളെ അപേക്ഷിച്ച് ഉല്‍പന്നഗുണനിലവാരത്തിന്റെ കാര്യത്തില് ഏറെ മുന്നില് നില്‍ക്കുന്ന ഈ മോഡല് ഇന്ത്യാക്കാര് ഏറ്റവുമധികം തെരഞ്ഞ കാറുകളില് ഏഴാംസ്ഥാനത്ത് നില്‍ക്കുന്നു.\n06. ഹ്യൂണ്ടായ് എക്‌സെന്റ്\nഹ്യൂണ്ടായിയുടെ എക്‌സെന്റ് ചെറുസെഡാന് മാരുതി ഡിസൈറിനെതിരെയാണ് വിപണിയില് പൊരുതുന്നത്. ഇതിനകം തന്നെ മികച്ച വില്‍പന കണ്ടെത്തിയ എക്‌സെന്റാണ് ഇന്ത്യാക്കാരുടെ തെരച്ചിലില് ആറാംസ്ഥാനത്തെത്തിയത്.\nമാരുതി 800 വാങ്ങിക്കാനാണ് വിധിയെങ്കിലും ആഗ്രഹങ്ങള് ലംബോര്‍ഗിനിയോളമുണ്ട്. ഇന്ത്യയില് നിന്നുള്ള വാഹന സെര്‍ച്ചുകളില് ലംബോര്‍ഗിനി ആദ്യസ്ഥാനങ്ങളില് ഉള്‍പെടുന്നത് അത്ഭുതമുണ്ടാക്കുന്ന ഒന്നാണ്. സെര്‍ച്ചില് അഞ്ചാം സ്ഥാനമാണ് ലംബോര്‍ഗിനിക്കുള്ളത്.\n04. ഫോഡ് ഇക്കോസ്‌പോര്‍ട്\nഫോഡ് ഇക്കോസ്‌പോര്‍ട് എസ്‌യുവി ലോകവിപണിയില്‍ത്തന്നെ ഒരു വമ്പന് വിജയമാണ്. ഇന്ത്യയില് ഇന്ന് എസ്‌യുവി വിപണിയെ നയിക്കുന്ന മോഡലുകളിലൊന്നാണിത്. തെരച്ചിലില് നാലാം സ്ഥാനമാണ് ഈ വാഹനം കരസ്ഥമാക്കിയത്.\n03. മഹീന്ദ്ര സ്‌കോര്‍പിയോ\nരാജ്യത്ത് ഏറ്റവുമധികം വില്‍ക്കപ്പെടുന്ന മോഡലുകളിലൊന്നാണ് സ്‌കോര്‍പിയോ. ഈയിടെ വാഹനത്തിന് ഒരു പുതുക്കല് ലഭിച്ചിരുന്നു. സ്‌കോര്‍പിയോ മോഡല് സെര്‍ച്ചില് മൂന്നാം സ്ഥാനത്താണ് വന്നിരിക്കുന്നത്.\n02. ഷെവര്‍ലെ സ്പാര്‍ക്\nഷെവര്‍ലെ ഇന്ത്യയില് ശരാശരി വില്‍പന പോലും കണ്ടെത്താനാവാതെ വിഷമിക്കുകയാണെങ്കിലും ആളുകള് സെര്‍ച്ച് ചെയ്യാതെ വിടുന്നില്ല. കമ്പനി പുറത്തിറക്കുന്ന ഷെവര്‍ലെ സ്പാര്‍ക് ചെറു ഹാച്ച്ബാക്കാണ് സെര്‍ച്ചില് രണ്ടാംസ്ഥാനത്ത് വന്നിരിക്കുന്നത്.\n01. ഹോണ്ട മൊബിലിയോ\nഹോണ്ട മൊബിലിയോ എംപിവിയുടെ വിപണിപ്രവേശം ഇന്ത്യാക്കാര് ഏറെ കാത്തിരുന്ന ഒന്നാണ്. വിപണിയിലെത്തിയതിനു ശേഷം മികച്ച വില്‍പന കണ്ടെത്താനും ഈ വാഹനത്തിന് സാധിച്ചിട്ടുണ്ട്. മൊബിലിയോ ആണ് ഇന്ത്യാക്കാര് 2014ല് ഏറ്റവുമധികം തെരഞ്ഞ കാര്‍മോഡല്.\nകൂടുതല്... #auto news #photo feature #ഓട്ടോ വാര്‍ത്ത #ചിത്രനിരൂപണം\nMost searched two wheeler brands in 2014.\nStory first published: Tuesday, December 23, 2014, 15:55 [IST]


അഭിരാമി തീകൊളുത്തി ആത്മഹത്യ ചെയ്തതാണെന്ന് പോലീസ് ; എന്നാല് അങ്ങനയല്ലെന്ന് ബന്ധുക്കളും നാട്ടുകാരും...! - FUTURELINE\nഅഭിരാമി തീകൊളുത്തി ആത്മഹത്യ ചെയ്തതാണെന്ന് പോലീസ് ; എന്നാല് അങ്ങനയല്ലെന്ന് ബന്ധുക്കളും നാട്ടുകാരും…!\nപത്തനംതിട്ട തിരുവല്ലയിൽ പത്താം ക്ലാസ് വിദ്യാർത്ഥിനി മരിച്ച സംഭവം ആത്മഹത്യയെന്ന് പോലീസിന് സംശയം. പെൺകുട്ടി മണ്ണെണ്ണയൊഴിച്ച് തീകൊളുത്തിയതാകുമെന്നാണ് പോലീസിന്റെ സംശയം. വിദ്യാർത്ഥിനിയുടെ ആത്മഹത്യാക്കുറിപ്പിന്റെ ഭാഗങ്ങൾ കണ്ടെത്തിയിട്ടുണ്ടെന്നും പോലീസ് അറിയിച്ചു.\nതിരുവല്ല മീന്തരലക്കര തെങ്ങണാകുളത്തിൽ ടികെ അജിയുടെ മകളും മഞ്ഞാടി നിക്കോൾസൺ സിറിയൻ യാക്കോബൈറ്റ് സ്കൂളിലെ പത്താം ക്ലാസ് വിദ്യാർത്ഥിനിയുമായ ടിഎ അഭിരാമി(15) കഴിഞ്ഞ ദിവസമാണ് വീടിന് തീപിടിച്ച് വെന്തുമരിച്ചത്. തിങ്കളാഴ്ച രാവിലെ 10.45ഓടെയായിരുന്നു സംഭവം.\nപത്താം ക്ലാസ് വിദ്യാർത്ഥിനിയുടെ മരണം ആത്മഹത്യയാണെന്നാണ് നിലവിൽ പോലീസിന്റെ സംശയം. പെൺകുട്ടിയുടെ ആത്മഹത്യാക്കുറിപ്പ് കണ്ടെടുത്തിട്ടുണ്ടെന്നും പോലീസ് അറിയിച്ചു. എന്നാൽ ഷോർട്ട് സർക്യൂട്ട് കാരണമുണ്ടായ തീപിടുത്തത്തിൽ അകപ്പെട്ടാണ് പെൺകുട്ടി മരിച്ചതെന്ന് ബന്ധുക്കൾ പറഞ്ഞു.\nതിരുവല്ല മീന്തരലക്കര തെങ്ങണാകുളത്തിൽ ടികെ അജിയുടെ മകളും മഞ്ഞാടി നിക്കോൾസൺ സിറിയൻ യാക്കോബൈറ്റ് സ്കൂളിലെ പത്താം ക്ലാസ് വിദ്യാർത്ഥിനിയുമായ ടിഎ അഭിരാമി(15) ജനുവരി 22 തിങ്കളാഴ്ച രാവിലെയാണ് വീടിന് തീപിടിച്ച് വെന്തുമരിച്ചത്. തിങ്കളാഴ്ച രാവിലെ 10.45ഓടെയാണ് അജിയുടെ വീട്ടിൽ തീപിടുത്തമുണ്ടായത്.\nതിങ്കളാഴ്ച രാവിലെ സ്കൂളിൽ പോയ അഭിരാമി വിദ്യാഭ്യാസ ബന്ദായതിനാൽ വീട്ടിലേക്ക് തിരികെ പോന്നിരുന്നു. എന്നാൽ പത്താം ക്ലാസുകാർക്ക് സ്പെഷ്യൽ ക്ലാസുണ്ടെന്ന് അധ്യാപിക ഫോണിലൂടെ അറിയിച്ചു.\nവീണ്ടും സ്കൂളിലേക്ക് പോകാൻ വേഷം മാറാനായി അഭിരാമി മുറിക്കുള്ളിൽ കയറി. തുടർന്ന് വാതിലടച്ച് സ്വിച്ച് ഓൺ ചെയ്തപ്പോൾ ഷോർട്ട് സർക്യൂട്ട് ഉണ്ടായെന്നും വീടിന് തീപിടിച്ചെന്നുമാണ് ബന്ധുക്കൾ പറയുന്നത്. ഷോർട്ട് സർക്യൂട്ട് ഉണ്ടായെന്നാണ് രക്ഷാപ്രവർത്തനത്തിനെത്തിയ ഫയർഫോഴ്സിന്റെയും വാദം.\nഅഭിരാമിയുടെ മുറിക്ക് തീപിടിച്ചതോടെ തൊട്ടപ്പുറത്തെ മുറിയിലുണ്ടായിരുന്ന അമ്മയും സഹോദരനും വീടിന് പുറത്തേക്കോടി. ഇവരുടെ നിലവിളി കേട്ടെത്തിയ നാട്ടുകാരാണ് ആദ്യം രക്ഷാപ്രവർത്തനം നടത്തിയത്. എന്നാൽ ഇതിനോടകം വീടിന്റെ മേൽക്കൂര പൂർണ്ണമായും കത്തിയമർന്ന് നിലംപതിച്ചിരുന്നു.\nതുടർന്ന് ഫയർഫോഴ്സ് ഉദ്യോഗസ്ഥരെത്തിയാണ് പൂർണ്ണമായും തീ അണച്ചത്. കത്തിയമർന്ന് വീണ മേൽക്കൂരയ്ക്കടിയിൽ നിന്നാണ് അഭിരാമിയുടെ കത്തിക്കരിഞ്ഞ മൃതദേഹം കണ്ടെത്തിയത്.\nഅപകടം ഇങ്ങനെയാണെന്ന് ബന്ധുക്കളും ഫയർഫോഴ്സും ആവർത്തിച്ച് വ്യക്തമാക്കിയെങ്കിലും സംഭവം ആത്മഹത്യയാണെന്നാണ് പോലീസ് ഭാഷ്യം. അപകടത്തിന് പിന്നാലെ വീട്ടിനുള്ളിൽ നടത്തിയ പരിശോധനയിലാണ് ആത്മഹത്യയെന്ന് സംശയം ജനിപ്പിക്കുന്ന തെളിവുകൾ പോലീസിന് ലഭിച്ചത്.\nഅഗ്നിക്കിരയായ അഭിരാമിയുടെ മുറിയിൽ നിന്ന് ആത്മഹത്യാക്കുറിപ്പ് കണ്ടെത്തിയെന്ന് ഡിവൈഎസ്പി അറിയിച്ചു. എന്നാൽ കൃത്യമായി വായിക്കാൻ കഴിയാത്ത നിലയിലാണ്. ഇതുകൂടാതെ അടുക്കളയിലും മുറിയിലും മണ്ണെണ്ണ ഒഴിച്ചിരുന്നതായും പോലീസ് പറഞ്ഞു. എന്നാൽ അഭിരാമി ആത്മഹത്യ ചെയ്യാനിടയായ കാരണമെന്താണെന്ന് പോലീസിന് വ്യക്തതയില്ല.\nPrevious: മാക്സ്‍വെല് തകര്‍ത്തു, സ്റ്റാര്‍സിനു 189 റണ്‍സ്..!\nNext: ബ്ലാസ്റ്റേഴ്സിനോട് യാത്ര പറഞ്ഞ് സൂപ്പര് താരം സിഫ്നിയോസ്..!\nമീററ്റില് നവവധു കവര്‍ച്ചാ സംഘത്തിന്റെ വെടിയേറ്റ് മരിച്ചു..!!\nഅശ്വിനെതിരെ രൂക്ഷ വിമര്‍ശനവുമായി സൗരവ് ഗാംഗുലിയും..!!\nഗൂഗിള് മാപ്പ് ഇനി മുതല് മലയാളം സംസാരിക്കും..!!\nഐ പി എല് ; മുംബൈ ഇന്ത്യന്‍സും പഞ്ചാബും ഇന്ന് നേര്‍ക്ക് നേര്; വിജയ സാധ്യത കൂടുതലും…


നായകനായി പ്രതാപ് പോത്തന്, ചിത്രം കാഫിര് - metromatinee.com Lifestyle Entertainment & Sports\nനായകനായി പ്രതാപ് പോത്തന്, ചിത്രം കാഫിര്\n25 വര്‍ഷത്തോളം നീണ്ട ഇടവേളക്ക് ശേഷമാണ് മുതിര്‍ന്ന നടനും സംവിധായകനുമായ പ്രതാപ് പോത്തന് നായകവേഷത്തില് എത്തുന്നത്. നവാഗതനായ വിനോദ് കരിക്കോടാണ് ചിത്രം തിരക്കഥയെഴുതി സംവിധാനം ചെയ്യുന്നത്. ഇസ്ലാമോഫോബിയയുടെ രാഷ്ട്രീയമാണ് ചിത്രം ചര്‍ച്ച ചെയ്യുന്നത്. താടിയുള്ളവരെ ഭയപ്പെടുന്ന അവസ്ഥയായ പൊഗണോഫോബിയ ഉള്ള ഒരാളുടെ കഥയാണ് ചിത്രത്തിന്റെ ഇതിവൃത്തമെന്ന് സംവിധായകനും തിരക്കഥാകൃത്തുമായ വിനോദ് കരിക്കോട് മെട്രോമാറ്റിനിയോട് പറഞ്ഞു.\nമാധ്യമപ്രവര്‍ത്തകനായ സന്തോഷ് നീണ്ടനാളത്തെ കഠിനപ്രയത്‌നത്തിലൂടെയാണ് ഇത്തരത്തിലൊരു തിരക്കഥക്ക് രൂപം നല്‍കിയത്. മാധ്യമപ്രവര്‍ത്തനത്തിനിടയില് പ്രതാപ് പോത്തനുമായി നടത്തിയ അഭിമുഖമാണ് അദ്ദേഹത്തെ തന്നെ തന്‍രെ ആദ്യ ചിത്രത്തില് നായകനാക്കാന് കാരണമെന്നും വിനോദ് വ്യക്തമാക്കി.\nഹെല്‍ത്ത് ഇന്‍സ്‌പെക്ടറായ രഘുരാമന്റെ കഥയാണ് ചിത്രത്തില് പറയുന്നത്. സമൂഹവുമായി യാതൊരു ബന്ധവുമില്ലാത്ത രഘുരാമന് താടിയുള്ളവരെ കാണുമ്പോള് ദേഷ്യവും വെറുപ്പും പേടിയുമാണ്. താടി വെച്ച് നടക്കുന്നവരെല്ലാം ബോംബ് വെക്കുന്നവരാണെന്ന ചിന്താഗതിയുള്ള രഘുവിലൂടെയാണ് കാഫിര് മുന്നോട്ട് പോകുന്നത്. പ്രതാപ് പോത്തനെ മനസ്സില് കണ്ട് തന്നെയാണ് ഈ തിരക്കഥ എഴുതിയത്. ഫോണിലൂടെയാണ് കഥ പ്രതാപ് പോത്തനോട് ആദ്യം പറഞ്ഞത്. പത്ത് മിനിട്ട് കൊണ്ട് കഥ അദ്ദേഹത്തോട് ഫോണിലൂടെ പറഞ്ഞ് കേള്‍പ്പിച്ചു. ചിത്രത്തിന്റെ സ്‌ക്രിപ്റ്റ് അയക്കാന് അദ്ദേഹം ആവശ്യപ്പെട്ടതിനെതുടര്‍ന്ന് വിനോദ് അതും ചെയ്തു. തുടര്‍ന്ന് മൂന്ന് ദിവസത്തിന് ശേഷം പ്രതാപ് പോത്തന് വിളിച്ച് ചിത്രത്തില് അഭിനയിക്കാനുള്ള സമ്മതം അറിയിക്കുകയുമായിരുന്നെന്ന് വിനോദ് ഓര്‍ക്കുന്നു.\nസിനിമ തന്നെയാണ് മുന്നോട്ടുള്ള ജീവിതവും. നിലവില് മറ്റൊരു സംവിദായകനായി ഒരു തിരക്കഥയുടെ പണിപ്പുരയിലാണെന്നും വിനോദ് പറയുന്നു. ഒരു സിനിമാക്കാരന് എന്ന് അറിയപ്പെടാനാണ് തന്റെ ആഗ്രഹമെന്നും അദ്ദേഹം കൂട്ടിച്ചേര്‍ത്തു.\nരഘുനാഥന്റെ ഭാര്യയായി ചിത്രത്തിലെത്തുന്നത് നീനാ കുറുപ്പാണ്. പുതുമുഖ നടന് സൂരജ് സാജന് മകന്റെ കഥാപാത്രം അവതരിപ്പിക്കുന്നു. ജോജു ജോര്‍ജ്ജ്,വീണാ നായര്,കെ.പി.എസി ശാന്തി,ഫവാസ് അലി,ദില്‍ഷാന എന്നിവരും ചിത്രത്തില് മറ്റ് കഥാപാത്രങ്ങളായെത്തുന്നു.\nടെക്‌സാസ് ഫിലിം ഫാക്ടറിയുടെ ബാനറില് അംജിത് എസ് കോയയാണ് കാഫിര് നിര്‍മ്മിക്കുന്നത്.ശ്യാം അമ്പാടിയാണ് ഛായാഗ്രഹണം നിര്‍വ്വഹിച്ചിരിക്കുന്നത്. ജോയ് തമലത്തിനന്റെ വരികള്‍ക്ക് റോണീ റാഫേലാണ് ഈണം നല്‍കിയിരിക്കുന്നത്. കൊല്ലമാണ് ചിത്രത്തിന്റെ പ്രധാന ലൊക്കേഷന്. ചിത്രത്തിന്റെ പോസ്റ്റ് പ്രൊഡക്ഷന് വര്‍ക്കുകള് പുരോഗമിക്കുകയാണ്. ചിത്രം ഏപ്രിലോടെ തിയ്യേറ്ററുകലിലെത്തും.\nprathap pothen’s new filim\nകേരളം ഇതുവരെ കണ്ടതില് വച്ച് ഏറ്റവും മികച്ച മുഖ്യമന്ത്രിയാകാൻ ശശി തരൂരിന് സാധിക്കും; പ്രതാപ് പോത്തന്റെ ഫേസ്ബുക്ക് പോസ്റ്റ് ചർച്ചയാകുന്നു\n80കളുടെ റീയൂണിയനിൽ മമ്മൂക്കയ്ക്ക് ഒപ്പം പ്രതാപ് പോത്തനും ഇല്ല; തന്നെ ആരും വിളിച്ചില്ലെന്ന് പ്രതാപ് പോത്തന്; പിന്തുണയുമായി ബാബു ആന്റണിയും!\nRelated Topics:kafir, Prathap Pothen\nവിനോദ നികുതി 10 % കൂട്ടി ; സിനിമാ ടിക്കറ്റ് ചാർജ് കൂടും


സ്വത്വബോധത്തിൽ അടിയുറച്ച വ്യക്തിത്വം | islamonlive\nഖത്തര് ഉപരോധം അവസാനിക്കുന്നതിലേക്ക് അടുക്കുന്നു: സൗദി\nഫലസ്തീന് ബാലന്റെ കൊല: അന്വേഷണം ആവശ്യപ്പെട്ട് യൂറോപ്യന് യൂണിയന്\nചരിത്രത്തിലാദ്യമായി സൗദി ശൂറ കൗണ്‍സില് യോഗത്തില് വനിത അധ്യക്ഷ\nHome/Life/Personality/സ്വത്വബോധത്തിൽ അടിയുറച്ച വ്യക്തിത്വം\nജീവിതമെന്നാൽ ഒരാൾ ഒരുനാൾ ഒരു മനുഷ്യക്കുഞ്ഞായി ഈ ഭൂമുഖത്ത് പിറവികൊള്ളുന്നു അയാളുടെ വളർച്ചയുടെ പ്രഥമഘട്ടം കഴിയുന്നതോടെ സ്‌കൂൾ, പിന്നെ കോളേജ്, പഠനം കഴിയുന്നതോടെ ഓടിനടന്ന് ജോലി കണ്ടെത്തൽ, വിവാഹം, ഒരുമിച്ച് ജീവിതം അതിനിടയിൽ എപ്പോഴോ സ്ത്രീ ഗർഭം ധരിക്കുന്നു കുഞ്ഞുങ്ങൾ പിറക്കുന്നു. ചുമലിൽ കുടുംബഭാരവും ഏറെ ഉത്തരവാദിത്തവുമുള്ള കുടുംബനാഥനും/കുടുംബനാഥയും (അച്ഛനും അമ്മയും) ആയി മാറുന്നു. അദ്ധ്വാനിച്ച് കുടുംബം പോറ്റാൻ പുറംലോകത്ത് അച്ഛനും വീടും മക്കളെയും മാതാപിതാക്കളെയും നോക്കി വീട്ടിൽ അമ്മയും ദിനരാത്രങ്ങൾ നിരുപാധികം അവർക്കായി കഷ്ടപ്പെടുന്നു. മക്കളുടെ വിദ്യാഭ്യാസം, വിവാഹമെല്ലാം കഴിയുന്നതോടെ അവർ മദ്ധ്യവയസ്സോട് എത്തി നിൽക്കും. ഇനിയങ്ങോട്ട് വാർദ്ധക്യത്തിലേക്കുള്ള ചവിട്ടുപടികൾ ഓരോന്നായി എടുത്ത് വയ്ക്കാൻ തുടങ്ങുകയായി. ഉള്ളിൽ കെടാതെ ബാക്കി നിൽക്കുന്ന ഊർജ്ജംകൊണ്ട് മുനിഞ്ഞു കത്തുന്ന ഒരു മൺവിളക്ക്, കാറ്റിലോ കോളിലോ കെട്ടുപോകാതെ സൂര്യനെപ്പോലെ ഇന്നോളം ജ്വലിച്ചുനിൽപ്പായിരിന്നു എങ്കിൽ ഇന്ന് ഒരു ഇളംങ്കാറ്റിൽ തട്ടി വീണാൽ പോലും എപ്പോൾ വേണമെങ്കിലും കെട്ടുപോയേക്കാം, ആ ശൂന്യത പകർന്നേക്കാവുന്ന അന്ധകാരത്തിൽ ഒരുപക്ഷെ ഇന്നും ഒരു തിരിനാളമായ്, ഒരു വെളിച്ചമായ്, ഒരു പുരുഷായുസ്സിന്റെ കനൽചുവടുകളേറ്റ, ഒരായിരം സ്വപ്നങ്ങളെ, ആഗ്രഹങ്ങളെ, ഇഷ്ടങ്ങളെ ഒളിപ്പിച്ചുവെച്ച പാതകളിൽ ഇടിമിന്നലോടൊപ്പം തിമിർത്തുടഞ്ഞ ഓർമ്മകളുടെ പെയ്ത്തിൽ ഒഴുകിപ്പോയ നഷ്ടങ്ങളുടെ കണക്കുകൾ എണ്ണി, വൃശ്ചികമാസത്തിലെ കൊടുംതണുപ്പിൽ മരവിച്ചുപോയ ചിന്തകളോടൊപ്പവും ജീവിതത്തിന്റെ മൂർത്തവും അമൂർത്തവുമായ അനുഭവസാക്ഷ്യങ്ങളുടെ പ്രതിബിംബമെന്നോണം രണ്ടു ജീവിതങ്ങൾ. പിന്നോട്ട് നോക്കുമ്പോൾ തനിയ്ക്ക് താൻ എവിടെയോ നഷ്ടപ്പെട്ടുപോയ പോലെയൊക്കെ തോന്നുന്ന അവസ്‌ഥ, അപ്പോൾ മനസ്സറയിൽ കാലങ്ങളായി ഫ്രെയിം ചെയ്ത് സൂക്ഷിച്ചുവെച്ച ഓരോ ചിത്രങ്ങളും എടുത്ത് നോക്കി. ഭൂതകാല ഓർമ്മകളിൽ എവിടെയെല്ലാം താൻ ജീവിച്ചിരുന്നു ആ നിമിഷങ്ങളെയെല്ലം കോർത്തിണക്കിയെടുത്ത് നെഞ്ചോട് ചേർക്കും. ജീവിക്കാൻ മറന്നുപോയ നിമിഷങ്ങളെ ഓർത്ത് പരിതപിക്കും.\nജനനത്തിനും മരണത്തിന്നുമിടയ്ക്ക് അടിസ്ഥാനപരമായി പൊതുസമൂഹം അംഗീകരിച്ച, നിലവിലുള്ള കുടുംബസാമൂഹിക വ്യവസ്ഥിതികളാൽ നിർമ്മിതമായ മേൽപ്പറഞ്ഞപോലെയുള്ള ഒരു ലൈഫ് ട്രാക്ക് പിന്തുടരുന്നവരാണ് ബഹുഭൂരിഭാഗവും. അതിൽ നിന്ന് വിഭിന്നമായി, ജീവിതത്തിന് ഒന്നുകൂടെ ക്രിയാത്മമകത പകരാൻ, ജീവിതത്തെ സുന്ദരമാക്കാൻ, ആധിയിലും വ്യഥകളിലും അവനവനെ കൈവിട്ട് പോകാതിരിക്കാൻ ചില വഴികൾ കണ്ടെത്താൻ മനുഷ്യർ പരിശ്രമിച്ചാൽ കഴിയില്ലേ. കഴിയും എന്ന് തന്നെയാണ് ഉത്തരം. മദ്ധ്യവയസ്സിനോട് അടുത്ത് സമൂഹത്തിലെ സമപ്രായക്കാരായ ആളുകളുമായി ഇടപഴകുന്നതും ക്രിയാത്മകമായ രീതിയിലുള്ള നല്ലൊരു സോഷ്യൽ ഇൻവോൾവ്മെന്റും ഒരു വ്യക്തിയ്ക്ക് വാർദ്ധക്യത്തോട് അടുക്കുമ്പോൾ മനസ്സിനെ ഉല്ലസഭരിതമാക്കിയും സജീവമാക്കിയും നിർത്താൻ സഹായിക്കുമെന്ന് സൈക്കോളജിസ്റ്റുകൾ പറയുന്നത്.. ഇങ്ങനെ സോഷ്യൽ ഇൻവോൾവ്‌മെന്റും സാമൂഹിക പ്രവർത്തനങ്ങളിലും ഏർപ്പെട്ടിരിക്കുന്നവർക്ക് പ്രായത്തിന്റെ അവശതകളും ബുദ്ധിമുട്ടുകളൊന്നും ബാധിക്കുകയില്ല. അത്തരം ഒരു എനർജി അവരിൽ രൂപപ്പെടും. സ്വയം ഒരു മൂലയിൽ അടിഞ്ഞുകൂടാതെ ആൾക്കാരുടെ നടുവിലേയ്ക്ക് ഇറങ്ങിച്ചെല്ലുകയും പൊതുരംഗത്ത് സജീവമാകുകയും ചെയ്യുന്നതിലൂടെ അവരിലെ ബാറ്ററി അന്നന്ന് സ്വയം റീചാർജ് ആയിക്കൊണ്ടിരിക്കും. എനർജി ലെവൽ ഒരേപോലെ നിലനിർത്താൻ അത് അവരെ സഹായിക്കും.\nജോലിയിൽ നിന്ന് വിരമിച്ച് വീട്ടിൽ മുഷിഞ്ഞിരിക്കുമ്പോൾ ഒരോ കൊച്ചു യാത്രകൾ സംഘടിപ്പിക്കാം. കഴിവും പ്രതിഭയുമുള്ളവർക്ക് കലാസാഹിത്യരംഗത്ത് പ്രവർത്തിക്കാം. സേവനമനോഭാവമുള്ളവർക്ക് അത്തരം രംഗങ്ങളിൽ വ്യാപൃതരാവാം. വെറുതെ ഇരിക്കാതെ വേണമെങ്കിൽ കൃഷിയിൽ മുഴുകാം. മൃഗങ്ങളെ വളർത്തിയോ പൂന്തോട്ടങ്ങളിൽ പൂക്കളെ പരിപാലിച്ചോ പൊസിറ്റിവ് മനോഭാവത്തോടെ ജീവിക്കുന്നത് മറ്റുള്ളവർക്കും ഒരു ഇൻസ്പിറേഷൻ ആയി മാറും. മുമ്പത്തെപോലെ പേരമക്കളെ കൂട്ടിന് കിട്ടുന്നതൊക്കെ വലിയ വിഷമമുള്ള കാര്യമാണ്. കുട്ടികൾക്ക് ഇപ്പോൾ അവരുടേതായ ഒരു ലോകം ഉണ്ട്, ടി.വി, കമ്പ്യൂട്ടർ, മൊബൈൽ ഫോൺ അങ്ങനെഎത്രയോ അഡ്വാൻസ്ഡ് ആയ ഒരു ലോകത്തേയ്ക്കാണ് ഇന്ന് മക്കൾ പിറന്നു വീഴുന്നത് തന്നെ. അവിടെ അവരെയും കാത്തുകൊണ്ട് കൗതുകങ്ങളുടെ ഒരു മായലോകം തന്നെയുണ്ട്. പണ്ടത്തെ കുട്ടികളെപ്പോലെ വല്യച്ഛനും വല്യമ്മയും പറയുന്ന പഴഞ്ചൻ കഥകളൊന്നും കേട്ടിരിക്കാൻ ഇന്നത്തെ കുട്ടികൾക്ക് താൽപര്യമില്ല. അതേസമയം അതേ സാധനം സി.ഡിയോ പെൻഡ്രൈവോ കുത്തി സ്ക്രീനിൽ കാണുമ്പോൾ കാർട്ടൂൺ രൂപത്തിൽ കാണുമ്പോൾ അവർ ആവേശപൂർവ്വം കണ്ടിരിക്കുന്നു.\nAlso read: ക്ഷാമകാലത്തെ ക്ഷേമപൂർണമാക്കാൻ!\nഒട്ടേറെ കാരണങ്ങളാൽ പഴയതലമുറയും പുതുതായി പിറവിയെടുക്കുന്ന തലമുറയും തമ്മിൽ മുമ്പത്തേക്കാൾ അകലം വന്ന് തുടങ്ങിയിരിക്കുന്നു. ഇംഗ്ലീഷ് സംസാരിക്കുന്ന ഇംഗ്ലീഷ് കേൾക്കുന്ന കുഞ്ഞുമക്കൾക്ക് ചിലപ്പോൾ പഴഞ്ചൻ ഭാഷയിൽ സംസാരിക്കുന്ന അമ്മൂമ്മയും അപ്പൂപ്പനും ഒരുപക്ഷേ ഔട്ട് ഡേറ്റഡ് ആയും തോന്നിയേക്കാം പറയാൻ പറ്റില്ല. എന്നാൽ അത് വല്യച്ഛനെയും വല്യമ്മയെയും വല്ലാതെ നൊമ്പരപ്പെടുത്തും എന്നൊന്നും മക്കൾ അറിയുന്നില്ലല്ലോ. അച്ഛനമ്മമാർ മക്കളെ ഇക്കാര്യത്തിൽ കഴിയുന്നതും ബോധവൽക്കരിക്കണം. അതേപോലെ കഴിയുന്നതും up dated ആവാൻ നമ്മളും ശ്രമിക്കുക.\nഈ പ്രപഞ്ചത്തിലെ അനേകായിരം നക്ഷത്രകുടുംബങ്ങളിൽ ഒന്നായ ആകാശഗംഗയിലെ അതിസുന്ദരമായ, സർവ്വാനുഗ്രഹീതയായ ഭൂമിയെന്ന ഭൂഖണ്ഡത്തിൽ അനേകം കോടി ജീവജലങ്ങൾക്കിടയിൽ ഈ പ്രപഞ്ചത്തിനെ പ്രതിനിധീകരിക്കുന്ന ജീവസ്പന്ദനങ്ങളിൽ ഒന്നാണ് നമ്മിലും തുടിക്കുന്നത്. നമുക്കായി ഒരു ഇടം ഈ പ്രകൃതി കനിഞ്ഞു നൽകിയിരിക്കുന്നു. ജീവൻ നിലനിൽക്കാൻ എല്ലാ സധ്യതകളുമുള്ള ഈ ഭൂഗളത്തിൽ 700 കോടിയിലധികം ജനങ്ങൾ ഉള്ളതിൽ അതിൽ ഒരാളണല്ലോ നാം ഓരോരുത്തരും. അതിനാൽ ഈ അതുനിഗൂഢതകൾ നിറഞ്ഞ പ്രാപഞ്ചിക വിസ്മയത്തിന്റെ ഒരു ഭാഗമാണ് നമ്മളും എന്നതിൽ സന്തോഷിക്കാം. എന്നാൽ ഈ പ്രപഞ്ചത്തിൽ തന്റെ സാന്നിധ്യം തെളിയിക്കപ്പെടേണ്ടത് എങ്ങനെ? തനിയ്ക്കുള്ള സ്ഥാനം എന്താണ്? പ്രധാന്യം എന്താണ്? എത്ര നാൾ താൻ ഇവിടെ ഉണ്ടാകും അതിനിടയിൽ തനിയ്ക്ക് ചെയ്യാനായ് എന്തെല്ലാം. ഒട്ടേറെ ചോദ്യങ്ങൾ ചിന്തകൾ മനുഷ്യന്റെയുള്ളിൽ പൊട്ടിവിടരുന്നത് സ്വാഭാവികം..\nആയതിനാൽ ഇടയ്ക്ക് വല്ലപ്പോഴും അവനവനിലയ്ക്ക് ഒന്ന് ഇറങ്ങി ചിന്തിക്കാൻ ശ്രമിക്കണം. അത് ഇപ്പോഴേ ആവാം. തന്നിലെ തന്നെ അറിയാനുള്ള ഒരു കൊച്ചുശ്രമം. മനുഷ്യനിൽ അത് ഒരുപാട് മാറ്റങ്ങൾ സൃഷ്ടിയ്ക്കും. ചിന്തകളെയും ബോധത്തെയും മാറ്റിവെച്ചുകൊണ്ട് വ്യക്തിത്വരൂപികരണം സാധ്യമല്ല. ക്രമേണ നല്ലൊരു വ്യക്തിത്വമായി മാറാൻ നമ്മിലെ പൊട്ടൻഷ്യൽ ഉപയോഗപ്പെടുത്താനുള്ള വഴികൾ കണ്ടെത്തുക. സ്വത്വബോധത്തിൽ നിന്നാണ് വ്യക്തിത്വം രൂപപ്പെടുന്നത്. താൻ എന്താണ്? തന്റെ ധർമ്മം/ദൗത്യം എന്താണ്? താൻ അർഹിക്കുന്നത് എന്താണ്? തന്നിലൂടെ നിർവ്വഹിക്കപ്പെടേണ്ട കാര്യങ്ങൾ/താൻ ചെയ്ത് തീർക്കേണ്ട കടമകൾ നിർവ്വഹിക്കപ്പെടുന്നുണ്ടോ? ലോകനന്മയ്ക്കായി തനിയ്ക്ക് എന്തെല്ലാം ചെയ്യാൻ സാധിയ്ക്കും? ഇത്തരം ചോദ്യങ്ങൾക്ക് ഉത്തരം കണ്ടെത്താൻ ശ്രമിക്കുമ്പോൾ തന്നെയാണ് ഒരു വ്യക്തിയിൽ അന്തരീകമായ മാറ്റങ്ങൾ നടക്കുന്നതും മാനസികരൂപന്തരം പ്രാപിക്കുന്നതും. മനുഷ്യനിൽ സംഭവിക്കുന്ന ഈ പ്രക്രിയയ്ക്കാണ്, ഈ പരിവർത്തനത്തെയാണ് tranaformation എന്ന് വിളിക്കുന്നത്. അതുകൊണ്ട് അസ്തിത്വബോധത്തിലേയ്ക്ക് ഇറങ്ങി ചിന്തിക്കുമ്പോഴാണ് മനുഷ്യൻ അവനവനെ അറിയുന്നത്, അറിഞ്ഞു ജീവിക്കാൻ തുടങ്ങുന്നത്. അത് മുതലാണ് ജീവിതം ഏറ്റവും ആസ്വാദ്യകരമായി പരിണമിക്കുന്നതും.\nAlso read: ഉളളുലക്കുന്ന കാഴ്ചകളാണ് ചുറ്റിലും\nപണ്ടത്തെക്കാലം ആയിരുന്നെങ്കിൽ ഒരു പരിധിയിൽ കവിഞ്ഞ അവശ്യങ്ങളോ, ആഗ്രഹങ്ങളൊന്നും മനുഷ്യർക്ക് ഉണ്ടായിരുന്നില്ല പക്ഷെ ഇന്നത്തേക്കാൾ അവർ സന്തോഷവാന്മാരും സംതൃപ്‌തരും ആയിരുന്നു. കൂട്ടുകുടുംബങ്ങളായിരുന്നപ്പോൾ ശ്വാസിക്കാനും ഉപദേശിക്കാനും ഓർമ്മപ്പെടുത്താനും സ്നേഹത്തോടെ ഗുണദോഷിക്കാനും ആളുകൾ ഉണ്ടായിരുന്നു. അവിടെ മനസ്സ് പങ്കിടാനും സ്നേഹം പങ്കിടാനും (sharing) അതേപോലെ നമ്മെക്കുറിച്ചോർത്ത് വ്യാകുലപ്പെടാനും തളരുമ്പോൾ നമ്മെ സാന്ത്വനപ്പെടുത്താനും ശുശ്രൂഷിക്കാനും പരുപാലിക്കാനും (caring) ചെയ്യാനും ആരൊക്കെയോ ഉണ്ടെന്ന തോന്നൽ ഉണ്ടായിരുന്നു. ഇന്ന് ആണുകുടുംബങ്ങൾ ആണ് മിക്കതും. മനസ്സമ്മർദ്ദം കൂടുന്ന ജോലി, തിരക്ക് പിടിച്ച ജീവിതം ആർക്കും നൽകാൻ നമ്മുടെ കയ്യിൽ സമയം ഇല്ല. ലോകത്ത് 264 മില്യണിലേറെ ആൾക്കാർ ഇന്ന് വിഷാദരോഗത്താൽ (depression) ബുദ്ധിമുട്ടുന്നുണ്ടെന്നാണ് ലോകാരോഗ്യ സംഘടന (WHO) പറയുന്നത്.\nഇതിൽ നിന്നെല്ലാം റിലാക്സേഷൻ കിട്ടാൻ വേണ്ടി പ്രിയപ്പെട്ടവരോടൊപ്പം വിനോദങ്ങളിൽ ഏർപ്പെടാനും സംസാരിച്ചിരിക്കാനും മനസ്സപങ്കിടാനും സ്നേഹംപകർന്ന് നൽകാനും എല്ലാവരും കണ്ടെത്തണം. പക്ഷെ അതോടൊപ്പം അവനവന് മാത്രമായി ചില വിനോദങ്ങൾ, ഹോബികൾ ഉണ്ടായിരിക്കുന്നതും സ്ട്രെസ്സ് റിലീവിങ്ങിന് ഉത്തമമാണ്.\nഅച്ഛൻ/അമ്മ എത്ര സമ്പന്നതയിൽ ജീവിക്കുന്നവരായാലും പ്രായപൂർത്തി എത്തുന്നതോടെ സ്വന്തം ആവശ്യങ്ങൾക്കായി ഒരു വരുമാനമാർഗ്ഗം കണ്ടെത്താൻ മക്കളെ പ്രോത്സാഹിപ്പിക്കണം. അവരാൽ കഴിയുന്ന ഒരു ചെറിയ വരുമാനം അവർ കണ്ടെത്തട്ടെ.\nഅത് രക്ഷിതാക്കൾ അവരോട് ചെയ്യുന്ന വലിയൊരു കാര്യമാണ്. കുഞ്ഞുങ്ങൾ ഒരേസമയം പണത്തിന്റെയും ജീവിതത്തിന്റെയും മൂല്യം തിരിച്ചറിയും സ്വയം പര്യാപ്തത നേടുകയും ചെയ്യും. ഒരു നല്ല വ്യക്തിത്വം അല്ലെങ്കിൽ വ്യക്തി, ഒരു കാര്യത്തിലും പരമാവധി ആരെയും ആശ്രയിക്കാതെ ജീവിക്കാൻ ഇഷ്ടപ്പെടുന്ന ആളായിരിക്കും. തന്നാൽ കഴിയുന്ന സഹായം മറ്റുള്ളവർ ആവശ്യപ്പെടും മുമ്പേ സ്വമനസ്സാലെ ചെയ്ത്കൊടുക്കാൻ തയാറാവുന്ന ആളും. എന്നാൽ.അതിന്റെ ക്രെഡിറ്റ് അവശ്യപ്പെടുകയുമില്ല. നന്മനിറഞ്ഞ പ്രവൃത്തികളിൽ സംതൃപ്തി കണ്ടെത്താൻ കഴിയുന്ന ഒരു മനുഷ്യൻ ആവാൻ കഴിയുക എന്നതിനേക്കാൾ മനസ്സുഖം പകരാൻ കഴിയുന്ന മറ്റൊന്നില്ല.\nമക്കൾ അച്ഛനമ്മമാരെ ആശ്രയിക്കാതെ ജീവിക്കാൻ പഠിക്കുന്നത് വളരെ അഭിമാനം തോന്നേണ്ട കാര്യമാണ്. അവർക്ക് അത്യാവശ്യം വേണ്ട പണം, പോക്കറ്റ് മണി അവർ തന്നെ കണ്ടെത്തട്ടെ എന്ന് കരുതണം. മക്കളുടെ പേരിൽ വല്ലിടത്തും പ്രോപ്പർട്ടി വാങ്ങിയിടാൻ നോക്കാം അത് കുട്ടികൾക്ക് ഭാവിയിലേക്ക് ഒരു വലിയ അസെറ്റ് തന്നെ ആയിരിയ്ക്കും. മക്കൾ ഭയം കൂടാതെ ജീവിക്കാൻ എന്നാൽ അദ്ധ്വാനിക്കാതെ തനിയ്ക്ക് ജീവിതം മുമ്പോട്ട് കൊണ്ടുപോകാൻ കഴിയില്ല അച്ഛന്റെ /അമ്മയുടെ കയ്യിലെ പണം കണ്ടുകൊണ്ട് തനിയ്ക്ക് ജീവിതം മുമ്പോട്ട് നയിക്കാൻ കഴിയില്ലെന്ന ബോധം അവരിൽ ഉണ്ടാവും.\nതന്നിലെ താൻ അംഗീകരിക്കപ്പെടുന്നുണ്ടോ? തനിയ്ക്ക് എല്ലാവർക്കുമിടയിൽ ഒരു അർഹമായ ഒരിടം ലഭിക്കുന്നുണ്ടോ? ഇതെല്ലാം ഒരു മനുഷ്യന്റെ നിലനിൽപ്പിന്ന് അനിവാര്യമായ ഒന്നാണ്. ഇവയൊന്നും കണ്ടെത്താതെ സ്വന്തം ജീവിതത്തിൽ തനിയ്ക്ക് ഒന്നുമാവാൻ സാധിക്കാതെ ആർക്കോ വേണ്ടി ജീവിക്കുന്നതല്ല ജീവിതം എന്നത് മനസ്സിലാക്കാൻ ഇനിയും വൈകിക്കാതെ ഇരിക്കുക.\nനമ്മുടെ കണ്മുന്നിൽ വളർന്നു വരുന്ന മക്കൾക്കും നൽകണം ഇതുപോലെയുള്ള മനോഹരമായ കാഴ്ചപ്പാടുകൾ അച്ഛനോടും അമ്മയോടുമൊപ്പമുള്ള അനർഘ നിമിഷങ്ങൾ ആനന്ദപൂർണ്ണമാക്കാൻ അവർക്കും വേണ്ടത് ചില സുന്ദരമായ കാഴ്ചപ്പാടുകൾ ആണ്. തങ്ങളുടെ ജീവിതം എല്ലാംകൊണ്ടും മനോഹരമാക്കി തന്ന നല്ലൊരു മനുഷ്യനാവാൻ പഠിപ്പിച്ച അച്ഛനമ്മമാരെ വെറുക്കാൻ അവർക്ക് കഴിയില്ല എന്ന് മാത്രമല്ല ലോകത്തോട് അഭിമാനത്തോടെ നെഞ്ചത്ത് കൈവെച്ചുകൊണ്ടു അവർ എന്നും പറയും.. ഞാൻ ഞാൻ ആയത് എന്റെ അച്ഛനമ്മമാരിൽ നിന്നും എനിയ്ക്ക് ലഭിച്ച പാഠമാണ്, എന്നെ ഞാൻ ആക്കിയതെന്ന്. വേനലും മഴയും കാറ്റും കുളിരും സന്തോഷങ്ങളും സന്താപങ്ങളും ആനന്ദവേളകളും കലർന്ന ജീവിതമെന്ന ലഹരി ഒരുമിച്ച് നുകരുമ്പോൾ സുന്ദരമായ ലോകം അവിടെ ക്രിയേറ്റ് ആവുകയാണ്. ഒരാൾക്ക് പ്രശ്നങ്ങൾ ഉണ്ടാവുമ്പോൾ മറ്റുള്ളവർ അയാളെ ചേർത്ത് പിടിക്കുന്നു, എത്ര മനോഹരം ആവും ആ ലോകം..! ഇതല്ലേ വേണ്ടത്?പരസ്പരം പകയും വിദ്വേഷവും വൈരാഗ്യവും കൊണ്ടുനടക്കാതെ സ്വന്തം കുടുംബമഹാത്മ്യങ്ങൾ ഇടയ്ക്കിടെ എടുത്തു പറയുമ്പോൾ നമ്മുടെ വീടിനകത്ത് സ്വരചേർച്ച, മനസ്സിലാക്കാനുള്ള കഴിവ്, പരസ്പരാദരവ്, പിന്തുണ ഇവയെല്ലാം സംഗമിക്കുന്ന മനസ്സുകളാണോ എന്നുംകൂടെ വിലയിരുത്താം.\nAlso read: പെരുന്നാൾ പുടവ പുത്തനാവണമോ?\nജീവിതത്തോട് പൊസിറ്റിവ് ആയ ഒരു കാഴ്ചപ്പാടുള്ള ഒരു അച്ഛൻ അല്ലെങ്കിൽ അമ്മ മക്കൾക്ക് ഉണ്ടെങ്കിൽ സംശയം വേണ്ട അവർ തങ്ങളുടെ അച്ഛനെ/അമ്മയെ ഏറ്റവും പ്രിയപ്പെട്ടവരുടെ ലിസ്റ്റിൽ ബോൾഡ് ലെറ്ററിൽ തന്നെ എഴുതിചേർത്തിക്കും. ഈ മക്കൾ ഒന്നിനും കൊള്ളില്ല, ഇവർ നമ്മളെ നോക്കാനോ? ഇവരൊന്നും നോക്കാൻ പോകുന്നില്ല, ഇവരിലൊന്നും ഒരു പ്രതീക്ഷയുമില്ല എന്ന് വിലപിക്കുന്ന അച്ഛനമ്മമാരെ കണ്ടിട്ടുണ്ടോ..?? സഹതാപമാണ് അവരോട് സത്യത്തിൽ തോന്നിപ്പോകുക. കുഞ്ഞുങ്ങൾ കേൾക്കെ അവരെക്കുറിച്ച് ഇത്രയും നിരാശകലർന്ന സ്വരത്തിൽ സംസാരിക്കുമ്പോൾ അവരുടെ ഉള്ളിളും നടക്കുന്നുണ്ട് ചില പ്രതിപ്രവർത്തങ്ങൾ. ബന്ധങ്ങളിലെ സ്വാഭാവികത കളഞ്ഞുകുളിക്കുന്ന മാതാപിതാക്കളാണ് പിന്നീട് ഖേദിക്കേണ്ടി വരുന്നത്. കാരണം സ്നേഹം ഒരു ഫീലിംഗ് ആണ് മനുഷ്യന്റെ ഉള്ളിൽ സ്വാഭാവികമായി ഉണ്ടാവേണ്ട ഒന്നാണ്. ഇത് നിർബ്ബന്ധപൂർവ്വമോ വാശിപിടിച്ചോ ഇരന്നു വാങ്ങുന്നതോ പിടിച്ചു പറിച്ച് എടുക്കുന്നതോ അല്ല. അവർക്ക് നൽകേണ്ടത് പ്രകടമായി തന്നെ നൽകിക്കൊണ്ടിരിക്കുക ആളുകളെ സ്നേഹിക്കാൻ അവരെ പഠിപ്പിക്കുകയും ചെയ്യുക. നമ്മെക്കണ്ടും നമ്മുടെ സ്നേഹം കണ്ടും അവർ വളർന്നോളും.\nഎന്നും മറക്കാതിരിക്കുക സ്വന്തം ജീവിതം ഒരാൾക്ക് അക്ഷരാർത്ഥത്തിൽ ആസ്വദിക്കാൻ സാധിക്കുന്നത് അയാൾ അയാളുടെ സ്വത്വബോധത്തിലേയ്ക്ക് എത്തുമ്പോഴാണ്. സ്വത്വബോധത്തിൽ നിന്ന് ഉണർന്ന വ്യക്തിത്വമെന്നാൽ ആന്തരീകബോധമാണ് (self-consciousness) അവരിൽ വർത്തിക്കുന്നത്. മേന്മയേറിയ ചിന്തകളും കാഴ്ചപ്പാടുകളും ബോധവും മാറ്റിവെച്ച് ഒരിക്കലും നല്ലൊരു വ്യക്തിത്വത്വം സാധ്യമല്ല. മേന്മയേറിയ എന്നത്കൊണ്ട് ഉദ്ദേശിക്കുന്നത് അതുസങ്കീര്ണമായ ഒന്നായി കാണുകയൊന്നും വേണ്ട, ലളിതമായി പറഞ്ഞാൽ ആ വ്യക്തിയെ സ്വാധീനിക്കുന്ന ഏതൊരു ചിന്തകളും കാഴ്ചപ്പാടും തനിയ്ക്ക് ചുറ്റിനുമുള്ള ആളുകളെ തന്നെപ്പോലെ വികാര, വിചാരങ്ങളുള്ള അഭിപ്രായങ്ങളുള്ള, മനുഷ്യരാണ് എന്ന പൂർണ്ണ ബോധ്യത്തോടെയും തന്നെപ്പോലെ തന്നെ അവരെയും കാണാനുള്ള മനസ്സ് അതിന് വഴിയൊരുക്കുന്ന മാനവികതയിലൂന്നിയ ചിന്തകൾ എന്നാണ്. ആളുകളോട് നമുക്ക് ഉണ്ടായിരിക്കേണ്ട right attitude അതാണ്. നാം ഇന്ന് ജീവിക്കുന്ന ഈ വ്യവസ്ഥിതിയിൽ ഒരു വ്യക്തി (individual) അല്ലെങ്കിൽ വ്യക്തിത്വം (individuality) എന്നതിന് അത്ര വലിയ പ്രസക്തിയൊന്നും കാണാൻ കഴിഞ്ഞെന്ന് വരില്ല. സത്യത്തിൽ അതൊക്കെ ഉണ്ടാക്കിയെടുക്കേണ്ടത് നാം സ്വയം തന്നെയാണ്. ആർക്കും ഉണ്ടാക്കി തരാൻ കഴിയില്ല. നമ്മുടെ ഇമേജ്, സ്ഥാനം, വ്യക്തിത്വം ഇതൊക്കെ നിർണ്ണയിക്കുന്നത് നമ്മുടെ മേൽപ്പറഞ്ഞ ശരിയായ കാഴ്ചപ്പാടുകൾ/മനോഭാവം (right attitude) പിന്നെ പെരുമാറ്റം (behaviour) അറിവ്, മാന്യമായ വസ്ത്രധാരണം ഇവയൊക്കെയാണ്. ഓരോ വ്യക്തിയുടെ standard of living ജീവിതനിലവാരം/മനോനിലവാരം ഉയർന്നതാകുമ്പോൾ ഉന്നതമായൊരു സമൂഹത്തെ വാർത്തെടുക്കാൻ പ്രാപ്തിയുള്ളവരാവുകയാണ് നമ്മൾ.\nവായന മനുഷ്ന്റെ ജീവിതം തന്നെ മാറ്റി മറിയ്ക്കും. വ്യത്യസ്തമായ, എന്നാൽ ഒരുപാട് നല്ലതും ചീത്തയുമായ സവിശേഷതകൾ നിറഞ്ഞ ഒട്ടേറെ വ്യക്തികൾ ചേർന്നാണ് കുടുംബവും അതേപോലെയുള്ള അനേകായിരം കുടുംബങ്ങൾ സമന്വയിച്ചാണ് സമൂഹവും എന്നതുകൊണ്ട് ഓരോ വ്യക്തിയുടെയും വിദ്യാഭ്യാസനിലവാരം ചിന്താഗതിയുടെ നിലവാരം, മനോഭാവം ഇവയെല്ലം ഒരു സമൂഹത്തിന്റെ പൊതുമനോഭാവം/പൊതുബോധം/സമൂഹമനസ്സാക്ഷി എന്ന ബൃഹത്തായ ഒരു സംവിധാനം രൂപപ്പെടുകയാണ് അതിന് ഒരു പൊതുസ്വഭാവം വന്നുചേരുകയാണ്. അപ്പോൾ വ്യക്തിത്വം എന്നതിന്റെ പ്രസക്തിയെക്കുറിച്ച് വീണ്ടും പറയേണ്ടതില്ലല്ലോ.


saniya iyyappam lamberghini punjabi dancing video viral - Malayalam Filmibeat\n| Updated: Tuesday, June 25, 2019, 10:17 [IST]\nക്വീൻ എന്ന ചിത്രത്തിലൂടെ പ്രേക്ഷകരുടെ പ്രിയപ്പെട്ട താരമായി മാറിയ നടിയാണ് സാനിയ ഇയ്യപ്പൻ. വളരെ ചെറിയ സമയം കൊണ്ട് തന്നെ മലയാള സിനിമയിൽ തന്റേതായ സ്ഥാനം സൃഷ്ടിക്കാൻ താരത്തിനു കഴിഞ്ഞിരുന്നു. ഇതിനോടകം തന്നെ മലയാള സിനിമയിലെ മുതിർന്ന താരങ്ങളോടൊപ്പം അഭിനയിക്കാനുളള അവസരവും താരത്തിന് ലഭിച്ചിരുന്നു. ഇത് യുവതാരങ്ങളിൽ അധികം ആർക്കിും ലഭിക്കാത്ത ഭാഗ്യമാണ്.\nസിനിമയിൽ സജീവമായ സാനിയ സോഷ്യൽ മീഡിയയിലും നിറ സാന്നിധ്യമാണ് ചിത്രങ്ങളും വീഡിയോകളുമെല്ലാം പ്രേക്ഷകരുമായി പങ്കുവെയ്ക്കാറുണ്ട്. ഇപ്പോൾ സോഷ്യൽ മീഡിയയിൽ വൈറലാകുന്നത് താരത്തിന്റെ ഡാൻസിഭ് വീഡിയോയാണ്. ഒരു പഞ്ചാബി ഗാനത്തിനാണ് താരം ചുവട് വയ്ക്കുന്നത്.\nസമൂഹമാധ്യമങ്ങളിൽ തംരഗം സൃഷ്ടിച്ച ലംബോർഗിനി എന്ന പഞ്ചാബ ഗാനത്തിനാണ് താരം ചുവട് വെയ്ക്കുന്നത്. മെയ് വഴക്കത്തോടെ സ്റ്റൈലിഷായിട്ടാണ് താരം നൃത്തം ചെയ്യുന്നത്. മികച്ച പ്രതികരണമാണ് സാനിയയുടെ നൃത്തത്തിന് ലഭിക്കുന്നത്. എന്നാൽ രസകരമായ ട്രോളുകളും ഉയരുന്നുണ്ട്. പൃഥ്വിരാജ് സംവിധാനം ചെയ്ത ലൂസിഫറായിരുന്നു സാനിയയുടെ ഏറ്റവും ഒടുവിൽ പുറത്തു വന്ന ചിത്രം. ജാൻവി എന്ന കഥാപാത്രത്തിന് മികച്ച പ്രേക്ഷക പ്രതികരണമാണ് ലഭിച്ചത്.\nRead more about: saniya iyyappan actress സാനിയ അയ്യപ്പന് നടി social media സോഷ്യല് മീഡിയ\nsaniya iyyappam lamberghini punjabi dancing video viral


'നവമാധ്യമങ്ങളിലൂടെ ഫ്രാങ്കോ അപമാനിക്കുന്നു' എന്ന് കന്യാസ്ത്രീ; ബിഷപ്പിന് സമൻസ്\nJalandhar, First Published 23, Oct 2019, 11:41 AM IST\nബിഷപ്പ് ഫ്രാങ്കോയുടെ അനുയായികള് യൂട്യൂബ് ചാനലിലൂടെ തന്നെ അപമാനിക്കാൻ ശ്രമിക്കുകയാണ്. തന്നെ തിരിച്ചറിയുന്ന വിധത്തിൽ ദൃശ്യങ്ങൾ പ്രചരിപ്പിക്കുന്നവർക്കെതിരെയും ഭീഷണിപ്പെടുത്തുന്നവർക്കെതിരയും നടപടിയെടുക്കണമെന്ന് സംസ്ഥാന ദേശീയ വനിതാ കമ്മീഷനുകൾക്ക് നൽകിയ പരാതിയിൽ കന്യാസ്ത്രീ ആവശ്യപ്പെടുന്നു.\nകോട്ടയം: ബിഷപ്പ് ഫ്രാങ്കോ സാമൂഹിക മാധ്യമങ്ങളിലൂടെ അപമാനിക്കുന്നുവെന്ന് പരാതിക്കാരിയായി കന്യാസ്ത്രീ. അപകീർത്തിപ്പെടുത്താൻ ശ്രമിക്കുന്നവർക്കെതിരെ നടപടിയെടുക്കണമെന്ന് ആവശ്യപ്പെട്ട് സംസ്ഥാന - ദേശീയ വനിതാ കമ്മീഷനുകൾക്ക് കന്യാസ്ത്രീ പരാതി നൽകി.\nബിഷപ്പ് ഫ്രാങ്കോയ്ക്കെതിരെ പരാതി നൽകിയത് മുതൽ തന്നെ പലരും ഭീഷണിപ്പെടുത്തുകയും സ്വാധീനിക്കാൻ ശ്രമിക്കുകയും ചെയ്യുന്നുവെന്നാണ് കന്യാസ്ത്രീ ആരോപിക്കുന്നത്. പൊലീസ് അന്വേഷണം നടക്കുന്നതിനിടയിലും സമൂഹമാധ്യമങ്ങളിലൂടെ തന്നെ അപകീർത്തിപ്പെടുത്താൻ ശ്രമം നടന്നതായും കന്യാസ്ത്രീ പരാതിയിൽ പറയുന്നു.\nബിഷപ്പ് ഫ്രങ്കോയ്ക്കെതിരെ എട്ട് കേസുകളാണ് നിലവിൽ രജിസ്റ്റർ ചെയ്തിരിക്കുന്നത്. ഒരു കേസിലും ഇതുവരെ കുറ്റപത്രം സമർപ്പിച്ചിട്ടില്ലെന്നും കന്യാസ്ത്രീ പരാതിപ്പെടുന്നു. കേസന്വേഷണം ഇഴഞ്ഞ് നീങ്ങുകയാണെന്നും കന്യാസ്ത്രി ആരോപിക്കുന്നു. അതേസമയം നവംബർ 11ന് നേരിട്ട് ഹാജരാകണമെന്ന് ആവശ്യപ്പെട്ട് ബിഷപ്പ് ഫ്രാങ്കോയ്ക്ക് സമൻസ് നൽകിയതായി കുറുവിലങ്ങാട് പൊലീസ് അറിയിച്ചു. സമൻസ് ജലന്ധറിലെത്തി ബിഷപ്പ് ഫ്രാങ്കോയ്ക്ക് കൈമാറിയതായും പൊലീസ് പറഞ്ഞു. കോട്ടയം അഡീഷണൽ ജില്ലാ സെഷൻസ് കോടതിയിൽ ഹാജരാകാനാണ് ബിഷപ്പ് ഫ്രാങ്കോയോട് ആവശ്യപ്പെട്ടിരിക്കുന്നത്.\nഅതിനിടെ ബലാത്സംഗക്കേസില് ജാമ്യം റദ്ദാക്കാതിരിക്കാനുള്ള കാരണം തേടി ഫ്രാങ്കോക്ക് പൊലീസ് കാരണം കാണിക്കല് നോട്ടീസ് നല്‍കി. വൈക്ക് എഎസ്പിയാണ് നോട്ടീസ് നല്‍കിയത്. ഫ്രാങ്കോയുടെ ജാമ്യം റദ്ദാക്കണമെന്ന് പരാതിക്കാരിയായ കന്യാസ്ത്രീ കുറവിലങ്ങാട് പൊലീസിൽ നൽകിയ പരാതിയിൽ ആവശ്യപ്പെട്ടിരുന്നു. യൂട്യൂബ് ചാനലിൽ അവഹേളിക്കുന്ന ദൃശ്യങ്ങൾ പ്രചരിപ്പിച്ച് ഫ്രാങ്കോയുടെ അനുകൂലികൾ സാക്ഷികളെ സമ്മർദ്ദത്തിൽ ആക്കുകയാണെന്ന് കേസിലെ സാക്ഷിയായ സിസ്റ്റർ അനുപമ ഏഷ്യാനെറ്റ് ന്യൂസിനോട് പറഞ്ഞു.


C4Camera: October 2009\nനിങ്ങള് സീസോ (Seesaw/teeter-totter) കണ്ടിട്ടില്ലേ? ഇരുവശത്തും കുട്ടികള് ഇരുന്ന് ആടിക്കളിക്കുന്ന ആ കുന്ത്രാണ്ടം തന്നെ. പാര്‍ക്കിലൊക്കെ കാണാം. ഇല്ലെങ്കില് ഇപ്പോ, ഇവിടെ കണ്ടോളൂ. ഇനി ഇവനെ കണ്ടിട്ടില്ല എന്ന് പറയരുത്. കണ്ടല്ലോ?ശരി. അപ്പോ കാര്യത്തിലേക്ക് വരാം.\nആ സീസോയുടെ ഒരു വശത്തുമാത്രം ഒരാള് ഇരിക്കുന്നു എന്ന് സങ്കല്‍പ്പിക്കുക. ആ ദൃശ്യം മനസ്സില് ഉണ്ടാക്കുന്നത് Balanced എന്ന ഫീലിങ്ങോ അതോ Imbalanced എന്ന ഫീലിങ്ങോ? തീര്‍ച്ചയായും Imbalanced എന്ന ഫീലിങ്ങ് തന്നെയല്ലേ? മാത്രമല്ല മനസ്സിലെ Imbalanced ഫീലിങ്ങ് നമ്മളെ അസ്വസ്ഥരാക്കുകയും ചെയ്യുന്നു.\nഇനി, സീസോയുടെ മറ്റേയറ്റത്തും ഒരാള് വന്നിരുന്നതായി സങ്കല്‍പ്പിക്കുക (1:1). നോക്കൂ, എത്ര പെട്ടെന്നാണ് ആ ദൃശ്യം Balanced ആയി നമുക്ക് അനുഭവപ്പെട്ടത്. ഇരുവരും ആടിക്കളിക്കുന്നുണ്ടെങ്കിലും ആ ദൃശ്യം Balanced ആയിത്തന്നെ നില്‍ക്കുന്നു. ഒരാള് മുകളിലേയ്ക്ക് ഉയരുമ്പോള്, മറ്റെയാള് താഴോട്ട് പോയി ദൃശ്യത്തിന്റെ ബാലന്‍സ് നിലനിര്‍ത്തുന്നു. ശരിയല്ലേ?\nവേറെ ഒരു ഉദാഹരണം പറയാം.\nസീസോയില് രണ്ടറ്റങ്ങളില് ഇരിക്കുന്നവര് രണ്ട് സിനിമാനടന്മാരാണെന്ന് സങ്കല്‍പ്പിക്കുക. കൃഷ്ണന്‍കുട്ടി നായരും, പറവൂര് ഭരതനും (1:1). എങ്കില് ആ ദൃശ്യം നമ്മിലുണ്ടാക്കുന്നതോ Imbalanced ഫീലിങ്ങ്. കൃഷ്ണന്‍കുട്ടിനായര് ഇരിക്കുന്ന വശത്ത് അതേപോലെ ഒരാള് കൂടി ഇരുന്നിരുന്നെങ്കില് (2:1) ദൃശ്യം Balanced ആണ് എന്ന ഫീലിങ്ങും നമുക്കുണ്ടാകും. രസകരം തന്നെയല്ലേ?\nഇതില്‍നിന്നെന്തു മനസ്സിലാക്കാം? വസ്തുക്കളുടെ സ്ഥാനം, വലിപ്പം, എണ്ണം എന്നിവയെക്കെല്ലാം ദൃശ്യത്തിലെ ബാലന്‍സ് നിലനിര്‍ത്തുന്നതില് പങ്കുണ്ട് എന്നല്ലേ? ത്രിമാനരൂപത്തില് നാം കാണുന്ന ദൃശ്യത്തിന്റെ ദ്വിമാന രൂപമാണല്ലോ ഫോട്ടോ. ഫോട്ടോയിളുള്ള വിവിധ ഒബ്ജക്റ്റുകള് തമ്മില് ബാലന്‍സ് നിലനിര്‍ത്തിയാല് ഫോട്ടോയ്ക്ക് ആകര്‍ഷണീയത കൂടും. ഇല്ലെങ്കില്, ഒരു വശം മാത്രം താഴ്ന്ന സീസോയെപ്പോലെ imbalance feeling ആണ് ഫോട്ടോ കാണുമ്പോള് നമുക്ക് അനുഭവപ്പെടുക.\nബാലന്‍സിനെ പറ്റി കൂടുതല് അറിയാന് താഴെ കാണുന്ന ചിത്രം നോക്കൂ.\nഫോട്ടോയില് ഇരുവശത്തും ഒബ്ജക്റ്റുകള് ഒരേപോലെ നിര്‍ത്തി കമ്പോസ് ചെയ്യുന്നതിനെ Symmetrical Balance എന്നുപറയുന്നു. ഇതിന് ഏറ്റവും നല്ല ഉദാഹരണം ഒരാളുടെ മുഖത്തിന്റെ ക്ലോസപ്പ് ഫോട്ടോ ആണ് (പാസ്പ്പോര്‍ട്ട് സൈസ് ഫോട്ടോയില് കാണുന്ന പോലെ). അതിനെ നടുവിലൂടെ (in y axis) മടക്കിനോക്കൂ. ഇരുവശവും ബാലന്‍സ് നിലനിര്‍ത്തുന്നില്ലേ? ഒരു കണ്ണ്, ചെവി, മൂക്കിന്റെ പകുതി, വായുടെ പകുതി എന്നുവേണ്ട ഒരു വശത്തുകാണുന്ന എല്ലാറ്റിനേയും ബാലന്‍സ് ചെയ്യാന് എതിര്‍വശത്തും ഇവയൊക്കെയുണ്ട്.\nSymmetrical Balance - വിവിധ സാധ്യതകള്\n1. Radial Symmetry -- rotating aroundacenter point\n2. Exact Symmetry--a mirror image or an exactly repeated design\n3. Axial Symmetry--having2opposing repeats, one on each side of an axis.\nഫോട്ടോയുടെ central axis നു ഇരുപുറത്തുമുള്ള ഒബ്ജക്റ്റുകള് തമ്മില് സാമ്യമില്ലാതെ തന്നെ - ബാലന്‍സ് ഉണ്ട് - എന്ന തോന്നല് ഉളവാക്കുന്നതരത്തില് ഫ്രെയിം കമ്പോസ് ചെയ്യുന്നതാണ് Asymmetrical Balance. ഫോട്ടോഗ്രാഫറുടെ ക്രിയാത്മകമായ കഴിവുകള് പ്രകടിപ്പിക്കാന് നല്ലൊരു വഴിയാണ് Asymmetrical Balancing.\nമുകളിലെ ചിത്രത്തിലെ ആദ്യത്തെ ഭാഗത്ത് Symmetrically Balance ചെയ്ത ഒരു പടമാണ്. രണ്ടാമത്തെ ഭാഗത്തെ ഫോട്ടോയില് വലതുവശവും ഇടതുവശവും തമ്മില് ബാലന്‍സ് ഇല്ല. പക്ഷെ, ചെറിയ മരത്തിന്റെ പ്ലേസ്മെന്റ് അകലെയായതിനാല് - വലിയത് അടുത്ത്, ചെറിയത് അകലെ - എന്ന ഒരു ഫീലിങ്ങ് കാഴ്ചക്കാരില് ഉണ്ടാകുന്നു. ഫോട്ടോ imbalanced ആണെന്ന് നമുക്ക് തോന്നുന്നുമില്ല.\nഫോട്ടോയ്ക്കു ഭംഗി നല്‍കുന്ന ഒരു ഘടകമാണ് ബാലന്‍സ് എന്നു നാം പഠിച്ചുകഴിഞ്ഞു. എല്ലാ ഫോട്ടോയ്ക്കും ബാലന്‍സ് ഉണ്ടായിക്കൊള്ളണം എന്ന് നിയമമൊന്നുമില്ല. അതൊരു മാര്‍ഗ്ഗനിര്‍ദ്ദേശം മാത്രമാണ്. ചില പ്രത്യേക സന്ദര്‍ഭങ്ങളില് ബാലന്‍സ് ഇല്ലാതേയും പടങ്ങള് എടുക്കാറുണ്ട്. ഉദാഹരണത്തിന്, ഒരു സുമോ ഗുസ്തിക്കാരന്റെ അടുത്ത് നന്നെ മെലിഞ്ഞ ഒരാളെ വച്ച് കമ്പോസ് ചെയ്ത പടം ഒന്നാലോചിച്ചുനോക്കൂ. കാണുമ്പോള്‍ത്തന്നെ ചിരിവരില്ലേ? ആ ചിരിയ്ക്ക് കാരണം ബാലന്‍സ് ഇല്ലായ്മയാണ്.\nചുരുക്കിപ്പറഞ്ഞാല്, ഫോട്ടോഗ്രാഫര് എന്താണോ പറയാനുദ്ദേശിച്ചത് അതിനനുസരിച്ച് തന്റെ ഫ്രെയിമില് ബാലന്‍സ് കൊണ്ടുവരികയോ കൊണ്ടുവരാതിരിക്കുകയോ ചെയ്യാമെന്നര്‍ത്ഥം.\nഇവയില് ഏതെല്ലാം ബാലന്‍സിങ്ങ് ആണ് ഉപയോഗിച്ചിരിക്കുന്നത് എന്നും, ബാലന്‍സിംഗ് ഇല്ലെങ്കില് അതും നിങ്ങള് തന്നെ കണ്ടെത്തൂ.\nPosted by കുട്ടു | Kuttu 12 comments\nLabels: ചിത്രങ്ങൾ, ഫോട്ടോഗ്രാഫി പാഠങ്ങള്


padatha painkili Serial Actor sooraj sun Shared Beautiful Moments With his Fans, പാടാത്ത പൈങ്കിളിയിലെ ദേവയെ ഇത്ര ഇഷ്ട്ടാണോ ഈ അമ്മമാർക്ക്, ഒരു തട്ടുദോശ അനുഭവം പങ്കുവെച്ച് നടൻ - Malayalam Filmibeat\n39 min ago അദൃശ്യ ശക്തിയുടെ ആവേശമാണെന്നു മുത്തശ്ശി ഉറച്ച് വിശ്വസിച്ചിരുന്നു; ബാല്യ കൗമാരങ്ങള് ഓര്‍ത്ത് അശ്വതി ശ്രീകാന്ത്\n1 hr ago "പ്രീസ്റ്റി"ലെ ആദ്യ ഗാനത്തിന്റെ ലിറിക്കൽ വീഡിയോ പുറത്ത്, ഏറ്റെടുത്ത് സോഷ്യല്‍മീഡിയ\n2 hrs ago രജനികാന്തിന്റെ അണ്ണാത്തെ തിയറ്ററുകളിലേക്ക്; ദീപാവലിയ്ക്ക് റിലീസ് പ്രഖ്യാപിച്ച് അണിയറ പ്രവര്‍ത്തകര്\n3 hrs ago നീ പോ മോനെ ദിനേശാ; മോഹന്‍ലാലിന്റെ മാസ് ഡയലോഗ് പിറന്നിട്ട് 21 വര്‍ഷം, ഒപ്പം ആശീര്‍വാദ് സിനിമാസിനും വാര്‍ഷികമാണ്\nNews വീണ്ടും ചെങ്കോട്ടയില് പതാക ഉയര്‍ത്തി കര്‍ഷകര്; സിംഗുവില് നിന്നും കൂടുതല് പേര് ദില്ലിയിലേക്ക്\n| Updated: Monday, November 30, 2020, 14:36 [IST]\nകുടുംബ പ്രേക്ഷകരുടെ പ്രിയപ്പെട്ട താരമാണ് സൂരജ്. സ്വന്തം പേരിനേക്കാളും പാടാത്ത പൈങ്കിളിയിലെ ദേവ എന്ന പേരിലൂടെയാണ് താരം പ്രേക്ഷകരുടെ ഇടയിൽ അറിയപ്പെടുന്നത്. മാസങ്ങൾക്ക് മുൻപ് സംപ്രേക്ഷണം ആരംഭിച്ച പരമ്പര, കുറഞ്ഞ സമയത്തിനുളളിൽ തന്നെ മിനിസ്ക്രീൻ പ്രേക്ഷകരുട ഹൃദയം കീഴടക്കുകയായിരുന്നു. ദേവയും കൺമണിയുമൊക്കെ ഇന്ന് മിനിസ്ക്രീൻ പ്രേക്ഷകരുടെ കുടുംബത്തിലെ അംഗങ്ങളാണ്.\nകുടുംബ പ്രേക്ഷകർക്കിടയിൽ മാത്രമല്ല യൂത്തിനിടയിലും സൂരജിന് കൈനിറയെ ആരാധകരുണ്ട്. പരമ്പരയിൽ എത്തുന്നതിന് മുൻപ് മോട്ടിവേഷൻ വീഡിയോയുമായി താരം സമൂഹ മാധ്യമങ്ങളിൽ സജീവമായിരുന്നു. ഇതെല്ലാം വൈറലുമായിരുന്നു . ഇതിലൂടെ നിരവധി ആരാധകരെ നേടാനും നടന് കഴിഞ്ഞിരുന്നു. ഇപ്പോഴിത സോഷ്യൽ മീഡിയയിൽ വൈറലാകുന്നത് നടന്റെ പോസ്റ്റാണ്. ഒരു ദോശ കഴിക്കാൻ പോയ വിശേഷമാണ് സൂരജ് പങ്കുവെച്ചിരിക്കുന്നത്. നടന്റെ പോസ്റ്റ് ആരാധകർ ഏറ്റെടുത്തിട്ടുണ്ട്.\nപാടാത്ത പൈങ്കിളിയിൽ എത്തുന്നതിന് മുൻപ് തന്നെ അമ്മമാരുടെ പ്രിയങ്കരനായിരുന്നു സൂരജ്. നടന്റെ പല യൂട്യൂബ് വീഡിയോകളും ഏറെ ശ്രദ്ധിക്കപ്പെട്ടിരുന്നു. സമൂഹമാധ്യമങ്ങളിൽ തിളങ്ങി നിൽക്കുമ്പോഴായിരുന്നു സീരിയലിൽ ദേവയായി പ്രത്യക്ഷപ്പെടുന്നത്. ചെറിയ സമയത്തിനുള്ളിൽ തന്നെ അമ്മമാരുടെ പ്രിയപ്പെട്ട ദേവയായി മാറുകയായിരുന്നു.\nകുടുംബപ്രേക്ഷകരുടെ സ്നേഹം നേരിട്ട് കാണാൻ കഴിഞ്ഞതിന്റെ സന്തോഷം പങ്കുവെച്ച് സൂരജ് രംഗത്തെത്തിട്ടുണ്ട്. സോഷ്യൽ മീഡിയയിൽ ഒരു ചിത്രം പങ്കുവെച്ച് കൊണ്ടാണ് ആരാധകരുടെ സ്നേഹത്തെ കുറിച്ച് വാചാലനാവുന്നത്. നടന്റെ ആ തട്ടുദോശ അനുഭവം പ്രേക്ഷകരുടെ ഇടയിൽ ചർച്ചയായിട്ടുണ്ട്. തട്ടുകടയിൽ നിന്ന് ഭക്ഷണം കഴിക്കാൻ പോയപ്പോൾ ആരാധകരോടൊപ്പം നിന്ന് പകർത്തിയ സെൽഫി പങ്കുവെച്ചു കൊണ്ടായിരുന്നു നടന്റെ വാക്കുകൾ. '' ദേവയെ ഇത്ര ഇഷ്ട്ടാണോ ഈ അമ്മമാർക്ക്...ആ സ്നേഹം. നേരിൽ കാണാൻ സാധിച്ചു. ഒരു തട്ടുദോശ അനുഭവം''- ചിത്രത്തിനോടൊപ്പം നടൻ കുറിച്ചു. മികച്ച പ്രതികരണമാണ് നടന്റെ വീഡിയോയ്ക്ക് ലഭിക്കുന്നത്. ജാഡയില്ലാത്ത താരമാണ് സൂരജെന്നാണ് അധികം പേരും പറയുന്നത്.\nമിനിസ്ക്രീൻ പ്രേക്ഷകരുടെ ഇടയിൽ ഏറ്റവു കൂടുതൽ ചർച്ചയാകുന്ന പേരുകളാണ്\nകൺമണിയും ദേവയും. കണ്മണി എന്ന പെൺകുട്ടിയുടെ ജീവിതത്തെ ചുറ്റിപ്പറ്റിയാണ് കഥ മുന്നോട്ട് പോകുന്നത്. ഇവളെ ദേവ വിവാഹം ചെയ്തതോടെ കഥ ആകെ മാറിയിരിക്കുകയാണ്. ഇപ്പോൾ ഇവരുടെ കുടുംബജീവിത്തിലുണ്ടാകുന്ന അപ്രതീക്ഷിത സംഭവങ്ങളിലൂടെയാണ് പാടാത്ത പൈങ്കിളി മുന്നോട്ട് പോകുന്നത്. പ്രേക്ഷകരുടെ പ്രിയപ്പെട്ട പരമ്പരയായ വാനമ്പാടി അവസാനിച്ചതിന് പിന്നാലെയാണ് പാടാത്ത പൈങ്കിളിആരംഭിക്കുന്നത്. തിങ്കൾ മുതൽ ശനി വരെ രാത്രി 8.30 ന് ആണ് പരമ്പര സംപ്രേക്ഷണം ചെയ്യുന്നത്.\nഎന്റെ മാനസപുത്രി, പരസ്പരം എന്നീ പരമ്പരകൾ ഒരുക്കിയ സുധീഷ് ശങ്കറാണ് പാടാത്ത പൈങ്കിളി സംവിധാനം ചെയ്യുന്നത്. സൂരജിനോടൊപ്പം മിനിസ്ക്രീൻ പ്രേക്ഷകരുടെ പ്രിയപ്പെട്ട താരങ്ങളാണ് പരമ്പരയിൽ അഭിനയിക്കുന്നത്. അർച്ച സുശീലൻ,ദിനേഷ് പണിക്കർ,പ്രേം പ്രകാശ്, അ‍ഞ്ജിത, അംബിക മോഹൻ തുടങ്ങിയവാരണ് മറ്റ് താരങ്ങൾ. പുതുമുഖ താരം മനീഷയാണ് നായിക. ദിനേഷ് പള്ളത്തിന്റേതാണ് കഥ. ഏഷ്യാനെറ്റ് സ്റ്റാർ കമ്മ്യൂണിക്കേഷനു വേണ്ടി മേരിലാന്റ് സ്റ്റുഡിയോ ആണ് സീരിയൽ നിർമിക്കുന്നത്.\nTiny Tom About His unforgettable Memories With Megastar Mammootty | FilmiBeat Malayalam\nസൂരജ് ഇൻസ്റ്റഗ്രാം പോസ്റ്റ്\npadatha painkili Serial Actor sooraj sun Shared Beautiful Moments With his Fans


‘വിഡിയോ എടുക്കടാ, നീ തിരിച്ച് അടിക്കടാ’എന്നിങ്ങനെ ആക്രോശം; മാവേലിക്കരയിൽ ആക്രമണത്തിന് ഇരയായ ഡോ. രാഹുൽ പറയുന്നു | Attack on doctors\nമനോരമ ലേഖകൻ June 20, 2021 04:07 PM IST\nരോഗികളെ ചികിത്സിക്കുന്നവർക്കു നേരേയുണ്ടാകുന്ന അതിക്രമങ്ങൾ ഏറെ വേദനാജനകമാണ്. അത്തരമൊരു ആക്രമണത്തിന് ഇരയാകേണ്ടിവന്ന അനുഭവം പങ്കുവയ്ക്കുകയാണ് മാവേലിക്കര ജില്ലാ ആശുപത്രിയിലെ ജൂനിയർ കൺസൽറ്റന്റ് ഡോ. രാഹുൽ മാത്യു. ‘ഡോക്ടർമാർ അടക്കമുള്ള ആരോഗ്യപ്രവർത്തകർക്കു നേരേയുണ്ടാകുന്ന അക്രമങ്ങൾക്കു പിന്നിലെന്താണ്’ എന്ന വിഷയത്തിൽ മനോരമ ഒാൺലൈൻ സംഘടിപ്പിച്ച ക്ലബ് ഹൗസ് ചർച്ചയിലായിരുന്നു രാഹുൽ വേദനിപ്പിക്കുന്ന ആ അനുഭവം പറഞ്ഞത്.\n16 ന് വൈകിട്ട്7ന് നടത്തിയ ചർച്ചയിൽ ഡിവൈഎഫ്ഐ സംസ്ഥാന സെക്രട്ടേറിയറ്റ് അംഗം ജെയ്ക് സി. തോമസ്, ഇൻഫോക്ലിനിക്ക് കോ – ഫൗണ്ടർ ഡോ. പി.എസ്. ജിനേഷ്, ഐഎംഎ കോട്ടയം സെക്രട്ടറി ഡോ. ബിബിൻ പി. മാത്യു, കേരള പൊലീസ് ഓഫിസേഴ്‌സ് അസോസിയേഷൻ സംസ്ഥാന ജനറൽ സെക്രട്ടറി സി.ആർ. ബിജു, അഡ്വ. എം.സി. സുരേഷ് തുടങ്ങിയവർ സംസാരിച്ചു. ഹെൽത്ത് ജേണലിസ്റ്റും പോസിറ്റീവ് സൈക്കോളജിസ്റ്റുമായ സന്തോഷ് ശിശുപാലായിരുന്ന ചർച്ചയുടെ മൊഡറേറ്റർ.\n‘മാവേലിക്കര ജില്ലാ ആശുപത്രിയിൽ കോവിഡ് ചികിത്സ ഇല്ല, അവിടുത്തെ കോവിഡ് പ്രവർത്തനങ്ങൾ പ്രധാനമായും വാക്സിനേഷനും സ്വാബ് ടെസ്റ്റുമാണ്. സ്റ്റാഫിന്റെ കുറവ് മൂലം അത് രാവിലെ എട്ട് മുതൽ വൈകിട്ട് എട്ടു വരെയാണ്. എന്നാൽ കോവിഡ് പടരുന്ന സാഹചര്യത്തിൽ രാത്രിയിൽ ചികിത്സ തേടി വരുന്നവരെ നോക്കാറുണ്ട്. അതിന് ഒരു പ്രോട്ടോക്കോൾ ഉണ്ട്, ഹെൽത്ത് സർവീസിലുള്ളവർ, തദ്ദേശ സ്വയം ഭരണസ്ഥാപന അംഗങ്ങളായ പഞ്ചായത്ത് മെംബർ, പ്രസിഡന്റ്, വാർഡ് കൗൺസിലർ എന്നിവർ അറിയിച്ചാൽ ക്വാറന്റീനിലുള്ള രോഗികളെ നോക്കും. പലപ്പോഴും മാനസിക സമ്മർദ്ദം കൂടിയിട്ടാവും രോഗികൾ എത്തുന്നത്. അവരെ സമാധാനിപ്പിച്ച് വീട്ടിലേക്ക് വിടുക, നില ഗുരുതരമാണെങ്കിൽ മെഡിക്കൽ കോളജിലേക്കും മറ്റും മാറ്റുക തുടങ്ങിയവയാണ് വാർഡ് ഡ്യൂട്ടിയിലുള്ള എന്റെ പ്രാഥമിക ജോലി. ശസ്ത്രക്രിയ കഴിഞ്ഞവരുടെ കാര്യങ്ങളും ചെങ്ങന്നൂർ ആശുപത്രിയിലെ ഡയാലിസിസിന്റെ ചാർജും ഇവിടെയാണ്. അതും നോക്കണം.\nഞാൻ പറഞ്ഞു: ‘അതേ’\nഅയാളെന്റെ കഴുത്തിന് കുത്തിപ്പിടിച്ച്, ചെവിക്കുറ്റിക്ക് രണ്ട് അടി, നെഞ്ചിൽ നാല് കുത്ത്. നീ എന്റെ അമ്മയെ കൊന്നില്ലേടാ എന്നു ചോദിച്ച് ബഹളം ആരംഭിച്ചു.\nകൊല്ലത്ത് ഇതുപോലെയൊരു ഡോക്ടറുടെ വിഡിയോ എടുത്ത് പ്രചരിപ്പിച്ചതിനെത്തുടർന്ന് എന്റെ സുഹൃത്തായ ഡോക്ടർ ആത്മഹത്യ ചെയ്യുകയുണ്ടായി. നമ്മുടെ കരിയറും ജോലിയും എല്ലാം നശിപ്പിക്കുക എന്ന കൃത്യമായ പ്ലാനിങ്ങോടെ നടന്ന ഒരു സംഭവമാണ്. അല്ലാതെ വൈകാരികതയുടെ പുറത്ത് അങ്ങനെ സംഭവിച്ചതല്ല, വൈകാരികതയുടെ പുറത്താണെങ്കിലും അത് സമ്മതിച്ചു കൊടുക്കാൻ പാടില്ല. വൈകാരികത നിയന്ത്രിക്കാൻ മനുഷ്യരായ നമ്മൾ പഠിക്കണമല്ലോ? ഇത് പൊലീസിൽ അറിയിച്ചു, പൊലീസ് വന്ന് എഫ്ഐആർ ഇട്ടു. കേസ് റജിസ്റ്റർ ചെയ്ത് ആളെ കൊണ്ടുപോയി. പ്രൈമറി കോണ്ടാക്റ്റായതു കൊണ്ട് അറസ്റ്റ് ചെയ്യാൻ ബുദ്ധിമുട്ടുണ്ടെന്നു പറഞ്ഞു. ടെസ്റ്റ് ചെയ്തപ്പോൾ പോസിറ്റീവായി. കഴിഞ്ഞ മാസം 14 ന് നടന്ന സംഭവമാണ്. ആന്റിസിപ്പേറ്ററി ബെയിലിനുവേണ്ടി അദ്ദേഹം ഹൈക്കോടതിയിൽ അപേക്ഷിച്ചിരുന്നു. ആറ് ദിവസം മുൻപാണ് കേസ് എടുത്തത്, വിധി പറഞ്ഞിട്ടില്ല, അറസ്റ്റ് ചെയ്യരുത് എന്ന് അപേക്ഷിച്ചു കൊണ്ടുള്ള പ്ലീഡിങ് കോടതി തള്ളിക്കളഞ്ഞു എന്നാണ് അറിയാൻ കഴിയുന്നത്. ഇപ്പോൾ അദ്ദേഹം ഒളിവിലാണ്.\nഇത്തരം കാര്യങ്ങളിൽ നീതി വൈകിപ്പിക്കുന്നത് അഹോരാത്രം പണിയെടുക്കുന്ന ആരോഗ്യപ്രവർത്തകരുടെ മനോവീര്യം കെടുത്തും.’\nEnglish Summary : Attack on doctors, Dr. Rahul Mathews shares his experience


ഇത് ചരിത്രം: അമേരിക്കന് ജനപ്രതിനിധി സഭയിലേക്ക് രണ്ട് മുസ്‍ലിം വനിതകള് | 4PM News\nഇത് ചരിത്രം: അമേരിക്കന് ജനപ്രതിനിധി സഭയിലേക്ക് രണ്ട് മുസ്‍ലിം വനിതകള്\nവാഷിങ്ടണ്: അമേരിക്കന് ജനപ്രതിനിധി സഭയിലേക്ക് മുസ്‍ലിം വനിതകള് തെരഞ്ഞെടുക്കപ്പെട്ടിരിക്കുന്നു. പലസ്തീന് വംശജ റാഷിദ തായിബും, സൊമാലിയന് വംശജ ഇഹാന് ഒമറും. മിഷിഗണില് നിന്ന് തായിബ് ജയിച്ചപ്പോള്, മിനിസോട്ടയില് നിന്നായിരുന്നു ഒമര് ജയിച്ചത്.\nആദ്യത്തെ മുസ്‍ലിം അംഗം കെയിത്ത് എല്ലിസണ് പകരക്കാരിയായിത്തന്നെയാണ് ഒമറിന്‍റെ കടന്നുവരവ്. സ്റ്റേറ്റ് അറ്റോര്‍ണി ജനറല് മത്സരത്തില് കെയ്ത്ത് എല്ലിസണ് രാജിവെച്ചിരുന്നു.\nപാലസ്തീന് സ്വദേശികളാണ് തയിബിന്‍റെ മാതാപിതാക്കള്. 2008 -ല് മിഷിഗണില് നിന്ന് വിജയിച്ച് ചരിത്രം കുറിച്ചിരുന്നു തയിബ്. ആദ്യമായിരുന്നു അവിടെ ഒരു മുസ്‍ലിം വനിതയുടെ വിജയം. മിനിമം വേതനം, സാമൂഹ്യ സുരക്ഷാപദ്ധതികള് ഒഴിവാക്കുന്ന ട്രംപിന്‍റെ നിലപാടുകള്‍ക്കെതിരെ ഇവര് നേരത്തേ പ്രതികരിച്ചിരുന്നു.\nഒമര് തന്‍റെ പതിനാലാമത്തെ വയസില് ആഭ്യന്തരയുദ്ധത്തെ തുടര്‍ന്നാണ് സൊമാലിയയില് നിന്ന് യു.എസ്സിലെത്തിയത്. ഡെമോക്രാറ്റിക് ഫാര്‍മര് ലേബര് പാര്‍ട്ടിയിലൂടെ രാഷ്ട്രീയത്തില് കടന്നുവന്ന് തന്‍റെ ചുവടുറപ്പിച്ചു. സാമൂഹിക സുരക്ഷാ പദ്ധതികള്‍ക്ക് വേണ്ടി വാദിച്ച ആളായിരുന്നു ഒമറും. ഏതായാലും ഒരു ചരിത്രനിമിഷത്തിനാണ് ലോകം സാക്ഷിയാവുന്നത്.\n"എന്റെ മക്കളോട് ഞാൻ എന്ത് പറയണം?"ബഹ്റൈനിലായിരുന്ന ഭർത്താവിന്റെ തിരോധാനത്തിന്റെ പൊരുളറിയാതെ ബിന്ദു വർഗീസ്


കടം വാങ്ങിയ 3000 രൂപയെച്ചൊല്ലി തര്‍ക്കം; അച്ഛനെയും അമ്മയെയും മൂന്ന് മക്കളെയും കൊലപ്പെടുത്തി - Pravasishabdam\nHome Crime കടം വാങ്ങിയ 3000 രൂപയെച്ചൊല്ലി തര്‍ക്കം; അച്ഛനെയും അമ്മയെയും മൂന്ന് മക്കളെയും കൊലപ്പെടുത്തി\nന്യൂഡല്‍ഹി: ഒരു കുടുംബത്തിലെ5പേര് ദുരൂഹസാചര്യത്തില് മരിച്ച നിലയില് കണ്ടെത്തിയ സംഭവം കൂട്ടക്കൊലയാണെന്ന് പൊലീസ്. ബജന്‍പുരിയിലാണ് ഒരു കുടുംബത്തിലെ അഞ്ച് പേരെ ബന്ധുവായ പ്രഭുനാഥ് എന്നയാള് കൊലപ്പെടുത്തിയത്. ശംഭു ചൗധരി(43), ഭാര്യ സുനിത(37), മക്കളായ കോമള്(12),സച്ചിന്(14), ശിവം(17) എനനിവരെയാണ് കഴിഞ്ഞ ദിവസം വീട്ടിനുള്ളില് കൊല്ലപ്പെട്ട നിലയില് കണ്ടെത്തിയത്.\nകടം വാങ്ങിയ 3000 രൂപ തിരികെ നല്‍കുന്നതുമായി ബന്ധപ്പെട്ട തര്‍ക്കമാണ് കൊലപാതകത്തിലേക്ക് നയിച്ചതെന്നാണ് സൂചന.ദുർഗന്ധം വമിക്കുന്നതായി അയൽവാസികൾ പരാതി നൽകിയതിനെ തുടർന്നു പൊലീസ് എത്തിയപ്പോഴാണു സംഭവം പുറത്തറിഞ്ഞത്. ആത്മഹത്യയാണ് എന്നായിരുന്നു പ്രാഥമിക നിഗമനം. ബുറാഡിയിൽ കുടുംബത്തിലെ 11 പേർ മരിച്ച സംഭവത്തിന്റെ ദുരൂഹതകൾ അവസാനിക്കുന്നതിനു മുൻപായിരുന്നു ബജൻപുരയിലെ കൂട്ടമരണവും.\nഒളിവിലായിരുന്ന പ്രതി പ്രഭുനാഥിനെ വടക്കുകിഴക്ക് ഡൽഹിയിൽ നിന്നാണു പിടികൂടിയത്. ഇരുമ്പു വടി ഉപയോഗിച്ചാണു ശംഭു ചൗധരിയുടെ കുടുംബത്തെ ഇല്ലാതാക്കിയതെന്നു പ്രതി കുറ്റസമ്മതം നടത്തി. പ്രഭുവിന്റെ കയ്യിൽനിന്നും 30,000 രൂപ ഇയാൾ നേരത്തെ കടം വാങ്ങിയിരുന്നു. ഫെബ്രുവരി മൂന്നിനാണു ശംഭുവിന്റെ വീട്ടിലേക്ക് പ്രഭു പോകുന്നതും കൃത്യം നടത്തിയതും. കൊലകൾക്കു ശേഷം ഇയാൾ കോളനിയിൽനിന്നു പുറത്തുപോകുന്നത് ഒരു സിസിടിവിയിൽ പതിഞ്ഞതാണു അന്വേഷണത്തിൽ വഴിത്തിരിവായത്.\n‘സംഭവം പുറത്തറിഞ്ഞ് 24 മണിക്കൂറിനുള്ളിൽ അന്വേഷണം പൂർത്തിയാക്കാൻ സാധിച്ചു. ബിഹാറിലെ സുപ്പോളെ സ്വദേശിയാണു പ്രഭു. ലക്ഷ്മി നഗറിലെ ഇൻസ്റ്റിറ്റ്യൂട്ടിലാണ് ഇയാൾ ജോലി ചെയ്യുന്നത്. ചില പണമിടുകാർക്കായി പണം പിരിക്കുന്ന ജോലിയും ഏറ്റെടുത്തിരുന്നു. ആറു മാസം മുമ്പാണ് ശംഭുവിൽനിന്നും പണം കടം വാങ്ങിയത്. ‘കമ്മിറ്റികളിൽ’ നിക്ഷേപിക്കാനാണ് എന്നാണു പറഞ്ഞത്. എന്നാൽ രഹസ്യമായി ഈ തുക പ്രതി ചെലവാക്കിയോ എന്ന് അന്വേഷിക്കുന്നുണ്ട്’– ഈസ്റ്റേൺ റേഞ്ച് ജോയിന്റ് കമ്മിഷണർ അലോക് കുമാർ പറഞ്ഞു.\nഫെബ്രുവരി മൂന്നിനു ശേഷം ശംഭുവിന്റെ കുട്ടികൾ സ്കൂളിൽ പോയിട്ടില്ലെന്ന് അന്വേഷണ സംഘം കണ്ടെത്തി. അതേ ദിവസം ശംഭുവും പ്രതിയും തമ്മിൽ ഫോണിൽ ഏഴു തവണ സംസാരിച്ചിരുന്നതും ശ്രദ്ധയിൽപ്പെട്ടു. ഇതാണു പ്രഭുവിലേക്ക് അന്വേഷണം എത്തിച്ചത്. പ്രഭു നാഥ് ശംഭുവിന്റെ വീട്ടിൽ എത്തുമ്പോൾ ഭാര്യ സുനിത ഒറ്റയ്ക്കായിരുന്നു. പണത്തെച്ചൊല്ലി ഇവർ തമ്മിൽ രൂക്ഷമായ വാക്കുതർക്കമുണ്ടായി. ഒടുവിൽ ഇരുമ്പുവടി കൊണ്ട് സുനിതയെ അടിച്ചുകൊന്നു. രക്ഷപ്പെടാൻ ശ്രമിക്കുന്നതിനിടെയാണ് ഇളയകുട്ടി കോമൾ ട്യൂഷൻ കഴിഞ്ഞു തിരിച്ചെത്തിയത്.അതേ ആയുധം കൊണ്ടു കോമളിനെയും പ്രഭു വകവരുത്തി. സ്കൂൾ വിട്ട് ഇതേസമയം ശിവയും സച്ചിനും എത്തി. രണ്ടുപേരെയും പ്രഭു സമാനമായ രീതിയിൽ കൊലപ്പെടുത്തി. കൊല്ലുന്നതിനു മുമ്പ് കളിക്കുകയാണെന്ന പ്രതീതി സൃഷ്ടിച്ച് മൂന്നു കുട്ടികളുടെയും കണ്ണുകൾ മൂടിക്കെട്ടിയിരുന്നു.\nമൃതദേഹങ്ങളെല്ലാം അകത്തിട്ട് വീടു പൂട്ടി പുറത്തിറങ്ങി. വീടിനു പുറത്തായിരുന്ന ശംഭു ചൗധരിയെ ഫോണിൽ വിളിച്ചു രാത്രി 7.30ന് തമ്മിൽ കാണാമെന്നും വാക്കു കൊടുത്തു.\nfive members family\nPrevious articleകേരള പൊലീസ് ക്യാമ്പില് ഇനി മുതല് ബീഫില്ല; ബീഫ് ഒഴിവാക്കിക്കൊണ്ട് പുതിയ ഭക്ഷണ മെനു\nNext articleതൃശൂരില് കാട്ടുതീയില്‍പ്പെട്ട് രണ്ട് വനംപാലകര് മരിച്ചു; മരണം കാട്ടു തീയണയ്ക്കാന് ശ്രമിക്കവെ


rosyya -cm andra pradesh resigned\nഗ്വാങ്ഷൂ: അമ്പെയ്ത്തില് വെള്ളി, ബോക്‌സിംഗില് വെങ്കലം\nWednesday 24th November 2010 3:03pm\nകിരണ്‍കുമാര് പുതിയ ആന്ധ്ര മുഖ്യമന്ത്രി\nWednesday 24th November 2010 2:28pm\nഹൈദരാബാദ്: കിരണ്‍കുമാര് റെഡ്ഢി അന്ധ്രപ്രദേശിന്റെ പുതിയ മുഖ്യമന്ത്രിയാകും. നിലവില് നിയമസഭാ സ്പീക്കറാണ് റെഡ്ഢി. സത്യപ്രതിജ്ഞ വ്യാഴാഴ്ച രാവിലെ 10.30ന് നടക്കും. മുഖ്യമന്ത്രിയായിരുന്ന കെ.റോസയ്യ ഇന്ന് രാജിവച്ച സാഹചര്യത്തിലാണ് പുതിയ മുഖ്യമന്ത്രിയെ തിരഞ്ഞെടുത്തത്. അനാരോഗ്യംമൂലം രാജി വയ്ക്കുകയാണെന്ന് രാജിക്കാര്യം അറിയിച്ച ശേഷം റോസയ്യ മാധ്യമപ്രവര്‍ത്തകരോട് പറഞ്ഞു.\nജഗന്‍മോഹന് പ്രശ്‌നവുമായി ബന്ധപ്പെട്ട് ദല്‍ഹിയിലായിരുന്ന റോസയ്യ ഹൈക്കമാന്റ് നിര്‍ദേശ പ്രകാരമാണ് രാജിവെച്ചതെന്നാണ് സൂചന. ആന്ധ്രാപ്രേദേശില് ഈയിടെ നടന്ന ചില സംഭവങ്ങളാണ് റോസയ്യയുടെ രാജിക്കു പിന്നിലെന്നാണ് പറയുന്നത്.\nഅന്തരിച്ച മുന് മുഖ്യമന്ത്രി വൈ.എസ് രാജശേഖര റെഡ്ഢിയുടെ മകന് ജഗന് മോഹന് റെഡ്ഢിയുടെ ചാനലായ സാക്ഷിയില് രണ്ടുദിവസം മുന്‍പ് സംപ്രേഷണം ചെയ്ത പരിപാടിയാണ് റോസയ്യയുടെ രാജിയിലെത്തിച്ചത്. കോണ്‍ഗ്രസ് നേതാക്കളായ സോണിയാഗാന്ധി, മന്‍മോഹന് സിങ് എന്നിവരെ പരിപാടിയില് വിമര്‍ശിച്ചിരുന്നു. ഇതുമായി ബന്ധപ്പെട്ട കാര്യങ്ങള് ചര്‍ച്ച ചെയ്യാനാണ് റോസയ്യ ദല്‍ഹിയിലേക്ക് പോയത്.


കുട്ടികളെ പഠിപ്പിക്കാൻ മരം കയറി അധ്യാപകൻ; അഭിനന്ദിച്ച് സൈബർ ലോകം -\nHome Gallery കുട്ടികളെ പഠിപ്പിക്കാൻ മരം കയറി അധ്യാപകൻ; അഭിനന്ദിച്ച് സൈബർ ലോകം\nകുട്ടികളെ പഠിപ്പിക്കാൻ മരം കയറി അധ്യാപകൻ; അഭിനന്ദിച്ച് സൈബർ ലോകം\nലോക്ക് ഡൗണിൽ കുട്ടികളെ പഠിപ്പിക്കാൻ വ്യത്യസ്ത മാർഗം തേടിയിരിക്കുകയാണ് ഒരു അധ്യാപകൻ. പശ്ചിമ ബംഗാള് ബങ്കുര ജില്ലയിലെ അഹന്‍ഡ ഗ്രാമത്തിലുള്ള ചരിത്രാധ്യാപകനായ സുബ്രത പാടിയാണ് വിദ്യാര്‍ഥികളെ പഠിപ്പിക്കുന്നതായി മരത്തിൽ കയറുന്നത്. ഓൺലൈനായി കുട്ടികൾക്ക് ക്ലാസ്സ് എടുക്കുകയാണ് സുബ്രത.\nക്ലാസ് എടുക്കുന്നതിനാവശ്യമായ റേഞ്ച് ലഭിക്കാത്തതിനെത്തുടർന്നാണ് സുബ്രത മരത്തിൽ കയറുന്നത്. ദിവസവും മരത്തിൽ കയറി ഇരുന്നാണ് സുബ്രത ക്ലാസ് എടുക്കുന്നത്. ഇരുന്ന് ക്ലാസ് എടുക്കുന്നതിനായി മരത്തിൽത്തന്നെ ഒരു ഇരിപ്പിടവും സുബ്രത തയാറാക്കിയിട്ടുണ്ട്. മുള ഉപയോഗിച്ചാണ് സുബ്രത മരത്തിൽ ഇരിപ്പിടം ഒരുക്കിയിരിക്കുന്നത്. പലപ്പോഴും കനത്ത ചൂടും വെയിലുമൊക്കെ സഹിച്ചാണ് സുബ്രതയുടെ അധ്യാപനം.\nകൊല്‍ക്കത്തയിലെ അഡമാസ് യൂണിവേഴ്‌സിറ്റിയിലെയും റൈസ് എജ്യുക്കേഷനിലെയും ഹിസ്റ്ററി അധ്യാപകനാണ് സുബ്രത. സമൂഹമാധ്യമങ്ങളിൽ ഈ അധ്യാപകനെക്കുറിച്ചുള്ള വാർത്തകൾ വൈറലായതോടെ നിരവധി ആളുകളാണ് ഇദ്ദേഹത്തിന് അഭിനന്ദനവുമായി എത്തുന്നത്.


സൈന്യത്തെ അവഹേളിച്ച് കുറിപ്പെഴുതിയ മീശയുടെ രചയിതാവ് ഹരീഷിനെതിരേ കേന്ദ്രസര്‍ക്കാരിനും മുഖ്യമന്ത്രിക്കും പരാതി\nസൈന്യത്തെ അവഹേളിച്ച് കുറിപ്പെഴുതി ഹരീഷ്,സൈന്യത്തെ അവഹേളിച്ചു,മീശയുടെ രചയിതാവ് ഹരീഷ്\nവെടിവെച്ചാലോ ബോംബിട്ടാലോ വൈറസ് ചാകില്ലല്ലോ. മനുഷ്യരെ രക്ഷിക്കാനാണ് ഇവരെ തീറ്റിപ്പോറ്റുന്നതെന്നാണ് വെപ്പ്. എന്നാല് ഏറ്റവും കൂടുതല് മനുഷ്യരെ കൊന്നിട്ടുള്ളതും ഇവരാണ്. 1917 ബില്യന് യു എസ് ഡോളറാണ് ഒരു വര്‍ഷം മനുഷ്യര് പട്ടാളത്തിനായി ചിലവാക്കുന്നത്. അതായത് 145692000000000 രൂപാ. പ്രതിരോധച്ചിലവിന്റെ കാര്യത്തില് അമേരിക്കയും ചൈനയും കഴിഞ്ഞാല് മുന്നില് ഇന്ത്യയാണ്.\nനമ്മളോരോരുത്തരും വര്‍ഷം നാലായിരത്തിലധികം രൂപാ പട്ടാളത്തിനായി ചിലവാക്കുന്നുണ്ടെന്ന് ഹരീഷ് തന്റെ ഫേസ്ബുക്ക് പോസ്റ്റില് പറയുന്നു. ലക്ഷക്കണക്കിന് വര്‍ഷങ്ങള് നീണ്ട മനുഷ്യ ചരിത്രത്തില് ഒരു ഞൊടിയിട മാത്രം നില്‍ക്കുന്ന രാജ്യങ്ങളെ സംരക്ഷിക്കാനാണ് ഈ കോപ്പുകളത്രയും. അതിന് വേണ്ടി എന്തൊക്കെ സഹിക്കണം. റിട്ടയര് ചെയ്ത പട്ടാളക്കാരുടെ വാചകമടി മുതല് മിലിട്ടറിയെ വാഴ്ത്തുന്ന അസംഖ്യം സിനിമകള് വരെ. സത്യത്തില് ഒരു മിലിട്ടറി പരേഡ് പോലെ കോമഡി മറ്റെന്തുണ്ട്.പ്രത്യേകിച്ചും കോവിഡിന്റെ സമയത്തെന്നും ഹരീഷ് ഫേസ്ബുക്കില് കുറിച്ചിരുന്നു. ഇതിനെതിരേ സോഷ്യല് മീഡിയയില് പ്രതിഷേധവും ഉയര്‍ന്നിരുന്നു.\nTags: സൈന്യത്തെ അവഹേളിച്ച് കുറിപ്പെഴുതി ഹരീഷ്സൈന്യത്തെ അവഹേളിച്ചുമീശയുടെ രചയിതാവ് ഹരീഷ്


Sheriff Kottarakara: അടിച്ചാലും സഹിക്കുമായിരുന്നു.\nPosted by ഷെരീഫ് കൊട്ടാരക്കര at 9:04 AM\nkeraladasanunni September 25, 2014 at 7:56 AM\nഅതിലും വലിയ ശിക്ഷ മറ്റൊന്നില്ല. എഴുത്ത് ഇഷ്ടപ്പെട്ടു. ആശംസകള്\najith September 25, 2014 at 10:10 AM\nതീയിനാല് ചുട്ട പുണ് ആറും\nനാവിനാല് ചുട്ട പുണ് ആറാത്.........!\nഎന്നൊരു ചൊല്ലുണ്ട് തമഴില്. അതോര്‍മ്മ വന്നു


ഭർത്താവിനൊപ്പം പുതിയ ചിത്രം പങ്കുവെച്ച് കുടുംബവിളക്ക് താരം, വിശേഷമുണ്ടോ എന്ന് കമന്റുകൾ | HOLLYMASTI\nHome Entertainment ഭർത്താവിനൊപ്പം പുതിയ ചിത്രം പങ്കുവെച്ച് കുടുംബവിളക്ക് താരം, വിശേഷമുണ്ടോ എന്ന് കമന്റുകൾ\nകുടുംബവിളക്ക് എന്ന പരമ്പരയിലൂടെ മലയാളികൾക്ക് പ്രിയപ്പെട്ട നടിയാണ് പാർവതി വിജയ്. പരമ്പരയിൽ ശീതൾ എന്ന കഥാപാത്രത്തെയാണ് പാർവതി അവതരിപ്പിച്ചത്. പരമ്പരയിൽ നിന്ന് മാറിയിട്ടും ഇന്നും ശീതൾ എന്ന പേരിലാണ് പാർവതി അറിയപ്പെടുന്നത്. മിനിസ്‌ക്രീൻ താരമായ മൃദുല വിജയിയുടെ സഹോദരികൂടിയാണ് പാർവതി. കുടുംബവിളക്കിൽ അഭിനയിക്കുന്നതിനിടെയാണ് സീരിയലിലെ ക്യാമറമാനായിരുന്നു അരുണുമായി പാർവതിയുടെ വിവാഹം നടക്കുന്നത്. പ്രണയത്തിനൊടുവിലായിരുന്നു ഇവരുടെ വിവാഹം. വിവാഹ ശേഷം അഭിനയത്തിൽ നിന്നും മാറി നിൽക്കുകയാണ് നടി. അഭിനയത്തിൽ നിന്നും മാറി നിൽക്കുകയാണെങ്കിലും സോഷ്യൽ മീഡിയകളിൽ ഏറെ സജീവമാണ് പാർവതി. പുതിയ ചിത്രങ്ങളും ജീവിതത്തിലെ പുതിയ വിശേഷങ്ങളും നടി പങ്കുവെയ്ക്കാറുണ്ട്.\nപാർവതിയുടെ ഇൻസ്റ്റഗ്രാം പോസ്റ്റ് ആണ് ഇപ്പോൾ വൈറൽ ആകുന്നത്. ഭർത്താവ് അരുണിന് ഒപ്പമുള്ള ചിത്രമാണ് നടി പങ്കുവെച്ചിരിക്കുന്നത്. വലിയ കൂനമ്പായിക്കുളം ഭദ്രകാളി ക്ഷേത്രത്തിന് മുമ്പിൽ നിന്നുമുള്ള ചിത്രമാണ് നടി പങ്കുവെച്ചത്. പാർവതി കൂടുതൽ സുന്ദരിയായിട്ടുണ്ടെന്ന് ആണ് ആരാധകർ പറയുന്നത്. സാരിയായിരുന്നു പാർവതി ധരിച്ചിരുന്നത്.\nചിത്രം പുറത്തെത്തിയതോടെ നടി അമ്മയാകാനുള്ള ഒരുക്കത്തിലാണോ എന്ന ചോദ്യവും ഉയർന്നിട്ടുണ്ട്. ഇല്ല എന്ന് ഇതിന് ഭർത്താവ് അരുൺ മറുപടിയും നൽകി. മുമ്പും ഇതേ സംശയം പ്രേക്ഷകർ പങ്കുവെച്ചിരുന്നു. പാർവതിയുടെ വിവാഹം കഴിഞ്ഞ് ഒരു വർഷം പൂർത്തിയാകാൻ ഒരുങ്ങവെയാണ് ചേച്ചി മൃദുല വിജയ് വിവാഹത്തിന് തയ്യാറെടുക്കുന്നത്. നടൻ യുവകൃഷ്ണയാണ് മൃദുലയുടെ വരൻ.\nPrevious articleഭർത്താവ് നിസാരമായ പ്രശ്‌നങ്ങൾക്ക് ദേഷ്യപ്പെടുമായിരുന്നു, അന്നൊക്കെ പേടി ആണ്- നീന കുറുപ്പ്\nNext articleസൂര്യനെപ്പോലെ എന്നെ ചുംബിക്കുമോയെന്ന് നൂറിൻ ഷെരീഫ്


ബിന്ദുവിനേയും കനകദുര്‍ഗയേയും ലക്ഷ്യത്തിലേയ്ക്ക് ഒന്നിപ്പിച്ചത് ആ ഫേസ്ബുക്ക് കൂട്ടായ്മ | sabarimala women entry social media leads the way\nബിന്ദുവിനേയും കനകദുര്‍ഗയേയും ലക്ഷ്യത്തിലേയ്ക്ക് ഒന്നിപ്പിച്ചത് ആ ഫേസ്ബുക്ക് കൂട്ടായ്മ\nJan 3, 2019, 09:02 AM IST\nസി.പി.എം.എല്. മുന് പ്രവര്‍ത്തകനും ബയോ മെഡിക്കല് എന്‍ജിനീയറുമായ ശ്രേയസ് കണാരനും ഹരിയാണയില് താമസിക്കുന്ന സീനയും ചേര്‍ന്ന് നവംബറിലാണ് ഗ്രൂപ്പ് ആരംഭിച്ചത്.\nതിരുവനന്തപുരത്തേയ്ക്ക് പോകുന്നുവെന്ന് പറഞ്ഞ് കനകദുര്‍ഗ വീട്ടില് നിന്ന് ഇറങ്ങി\nമലപ്പുറം: ലക്ഷ്യം കാണാതെ മടങ്ങില്ലെന്ന നിശ്ചയദാര്‍ഢ്യത്തിലായിരുന്നു കനകദുര്‍ഗയും ..\nകോഴിക്കോട്: ബിന്ദുവിനും കനകദുര്‍ഗയ്ക്കും ശബരിമലയിലേക്കുള്ള വഴിയൊരുക്കിയത് സാമൂഹികമാധ്യമ കൂട്ടായ്മ.ശബരിമലയിലേക്ക് പോകാന് സന്നദ്ധരായ യുവതികളെ തേടിയുള്ള 'നവോത്ഥാന കേരളം ശബരിമലയിലേക്ക്' എന്ന ഫെയ്‌സ്ബുക്ക് കൂട്ടായ്മയിലൂടെയാണ് ഇരുവരും ഒന്നിച്ചത്. വീട്ടുകാര്‍ക്കുപോലും പിടികൊടുക്കാതെ കഴിഞ്ഞ രണ്ടാഴ്ചയായി ഒളിവില്‍ക്കഴിഞ്ഞ കനകദുര്‍ഗ, പുറംലോകത്തിനുമുന്നില് പ്രത്യക്ഷപ്പെട്ടതും ഇടതുപക്ഷ അനുഭാവികളുടെ ഈ ഗ്രൂപ്പിലൂടെയാണ്.\nസി.പി.എം.എല്. മുന് പ്രവര്‍ത്തകനും ബയോ മെഡിക്കല് എന്‍ജിനീയറുമായ ശ്രേയസ് കണാരനും ഹരിയാണയില് താമസിക്കുന്ന സീനയും ചേര്‍ന്ന് നവംബറിലാണ് ഗ്രൂപ്പ് ആരംഭിച്ചത്. ഫെയ്‌സ്ബുക്ക് അക്കൗണ്ടില്ലാത്ത കനകദുര്‍ഗയ്ക്ക് സുഹൃത്തിലൂടെയാണ് ഇവരുടെ നമ്പര് ലഭിച്ചത്. ഡിസംബര് പകുതിയോടെ ബിന്ദുവും ഗ്രൂപ്പിലെത്തി. പത്തുസ്ത്രീകളും ഒപ്പം പോകാന് തയ്യാറുള്ള പുരുഷന്‍മാരും ചേര്‍ന്ന് സംഘം രൂപവത്കരിച്ചു. എറണാകുളം, തൃശ്ശൂര് എന്നിവിടങ്ങളില് യോഗം ചേര്‍ന്നു. മനിതി സംഘത്തിനൊപ്പം പല ഭാഗങ്ങളില്‍നിന്നായി ശബരിമല കയറാനായിരുന്നു പദ്ധതി.\nമലകയറാനുള്ള ആദ്യ ശ്രമം പരാജയപ്പെട്ടശേഷം ബിന്ദുവിനോടും കനകദുര്‍ഗയോടും ശബരിമലകയറാന് സഹായിക്കാമെന്ന് പോലീസ് വാഗ്ദാനംചെയ്തതായി ശ്രേയസ് 'മാതൃഭൂമി'യോട് പറഞ്ഞു. അയല്‍സംസ്ഥാനത്ത് ഒളിവിലായിരുന്നു ഇരുവരും. ബുധനാഴ്ച വീണ്ടും ശബരിമല കയറിയ ഇവര്‍ക്കൊപ്പം നാല് പുരുഷന്‍മാരും പോലീസുകാരും ഉണ്ടായിരുന്നു. ഈ ശ്രമം പാളിയിരുന്നെങ്കില് അടുത്ത തിങ്കളാഴ്ച വീണ്ടും കയറാനായിരുന്നു നീക്കം.\nഭീഷണികളെത്തുടര്‍ന്ന് തന്റെ കുടുംബത്തെയും മാറ്റിപ്പാര്‍പ്പിച്ചിരിക്കുകയാണെന്ന് ശ്രേയസ് പറഞ്ഞു. കോടതിവിധി നടപ്പാക്കി കാണിക്കുക മാത്രമായിരുന്നു ലക്ഷ്യം. പറവൂരുള്ള അമ്മയും മകളും, പാലക്കാട്ടുകാരിയായ ഐ.ടി. ഉദ്യോഗസ്ഥ എന്നിവരുള്‍പ്പെടെ മുപ്പതോളം യുവതികള് മലകയറാന് സന്നദ്ധരായി രംഗത്തുണ്ട്. എന്നാല്, ഇത് തുടരാന് ഉദ്ദേശിക്കുന്നില്ലെന്നും ശ്രേയസ് വ്യക്തമാക്കി.\nContent Highlights: sabarimala women entry social media leads the way


ഓമനമൃഗങ്ങള് മാത്രമല്ല, വിലയേറിയ ഓര്‍ക്കിഡുകളും മോഷ്ടാക്കള്‍ക്ക് പ്രിയം :: Janmabhumi Daily\nഓമനമൃഗങ്ങള് മാത്രമല്ല, വിലയേറിയ ഓര്‍ക്കിഡുകളും മോഷ്ടാക്കള്‍ക്ക് പ്രിയം\nSaturday 14 April 2018 1:46 am IST\nആലപ്പുഴ: ഓമന മൃഗങ്ങള് മാത്രമല്ല, വിലകൂടിയ ഓര്‍ക്കിഡുകളും മോഷ്ടാക്കള്‍ക്ക് പ്രിയം. നഗരത്തിന്റെ വിവിധ ഭാഗങ്ങളിലാണ് വിലകൂടിയ ഓമനമൃഗങ്ങളും പ്രത്യേക ഇനത്തില്‍പെട്ട വിലയേറിയ പൂച്ചെടികളും രാത്രിയില് കവര്‍ച്ച ചെയ്യപ്പെട്ടത്.\nവിദേശത്തു നിന്നും കൊണ്ടുവന്ന അമ്പതിനായിരം രൂപ വിലമതിക്കുന്ന ആടിനെ (കനേഡിയന് പിഗ്മി) കവര്‍ന്ന് ഒരാഴ്ച പിന്നിടുമ്പോഴാണ് ആയിരങ്ങള് പൂവിനു വിലയുള്ള വിദേശയിനം ഓര്‍ക്കിഡുകള് ബൈക്കിലെത്തിയ സംഘം വീട്ടില് നിന്നും മോഷ്ടിച്ചത്.\nവ്യാപാരി വ്യവസായി ഏകോപന സമിതി ജില്ലാ ജനറല് സെക്രട്ടറി വി. സബില്‍രാജിന്റെ ആശ്രമം വാര്‍ഡിലുള്ള പത്മമെന്ന വീട്ടില് നിന്നാണ് കഴിഞ്ഞ ഒമ്പതിന് അര്‍ധരാത്രിയോടെ ഓര്‍ക്കിഡുകള് ചെടിച്ചട്ടിയോടെ അപഹരിച്ചത്. സബില്‍രാജും ഭാര്യ യമുനയും വിദേശത്തു നിന്നും കൊണ്ടുവന്നവയായിരുന്നു ഇവ.\nമൂന്നുമാസം പ്രായമുള്ള വാന്റ, സെനാലോപ്പസ് എന്നീ ഇനങ്ങളില് പെട്ട ഒമ്പത് ഓര്‍ക്കിഡ് ചെടികളാണ് നഷ്ടപ്പെട്ടത്. സിംഗപ്പൂര് സന്ദര്‍ശനത്തിനു പോയപ്പോള് വാങ്ങിയവയായിരുന്നു ഇവ. രാത്രി 12.45 ഓടെ രണ്ടുബൈക്കുകളില് എത്തിയ സംഘം മതിലിനോടു ചേര്‍ന്നുള്ള ഉദ്യാനത്തില് നിന്നും ഇവ മോഷ്ടിക്കുകയായിരുന്നു.\nമോഷണ രംഗം വീട്ടിലെ സിസി ടിവി കാമറയില് പതിഞ്ഞിട്ടുണ്ട്. പൂച്ചെട്ടി അടക്കം ഒന്നിനു ഇന്ത്യന് വിപണിയില് ഏകദേശം 1,500 രൂപ വിലവരുന്നതാണ്. പൂവിന് വിപണിയില് ആവശ്യക്കാര് ഏറെയാണ്. മന്ത്രി തോമസ് ഐസക്ക് വീട്ടിലെത്തി അഭിനന്ദിച്ച ദിവസം രാത്രിയിലായിരുന്നു മോഷണം.\nഭക്ഷ്യോത്പന്ന മേഖലയിലെ മുന്‍നിരയിലേക്ക് പ്രിയം\nപ്രിയം വ്രതമാക്കിയവന് പ്രിയവ്രതന്\nമാഗിയില് എംഎസ്ജി മാത്രമല്ല ഈയവും\nമാഗിയില് മാത്രമല്ല വാരിവിഴുങ്ങുന്നതിലെല്ലാം അജിനോമോട്ടോ


ഈ വിജയം എല്ലാ ഇന്ത്യക്കാർക്കും; ചരിത്രനേട്ടം ഒത്തൊരുമയുടെ ഫലം: വിരാട് കോലി | Sports Globe\nഈ വിജയം എല്ലാ ഇന്ത്യക്കാർക്കും; ചരിത്രനേട്ടം ഒത്തൊരുമയുടെ ഫലം: വിരാട് കോലി\nഓസ്ട്രേലിയയിൽ ടെസ്റ്റ് പരമ്പര വിജയമെന്ന സ്വപ്നം സാധ്യമാക്കിയത് ടീമിൻറെ ഒത്തൊരുയാണെന്ന് ഇന്ത്യൻ ക്യാപ്റ്റൻ വിരാട് കോലി. ഓസ്ട്രേലിയ പോലുള്ള...\nഓസ്ട്രേലിയയിൽ ടെസ്റ്റ് പരമ്പര വിജയമെന്ന സ്വപ്നം സാധ്യമാക്കിയത് ടീമിൻറെ ഒത്തൊരുയാണെന്ന് ഇന്ത്യൻ ക്യാപ്റ്റൻ വിരാട് കോലി. ഓസ്ട്രേലിയ പോലുള്ള നാട്ടിൽ വ്യക്തിഗത മികവുകൊണ്ട് ജയിക്കാനാവില്ല. ഓരോ കളിക്കാരനും അവരവരുടെ ചുമതല ഭംഗിയായി നിറവേറ്റി. പുജാര, ബുംറ, മായങ്ക്, റിഷഭ് പന്ത് എന്നിവരുടെ പ്രകടങ്ങൾ പ്രത്യേക അഭിനന്ദനം അർഹിക്കുന്നു.\nമെൽബണിൽ ഓപ്പൺ ചെയ്ത ഹനുമ വിഹാരി കാര്യമായി സ്കോർ ചെയ്തില്ല. പക്ഷേ, എഴുപതോളം പന്തുകൾ നേരിട്ടു. ഇത് കളിയിലുണ്ടാക്കിയ മാറ്റം വളരെ വലുതായിരുന്നു. ഇങ്ങനെ ഓരോരുത്തരും അവരവരുടെ പങ്ക് വിജയകരമായി ചെയ്തു.\nനേരത്തേ, സംഭവിച്ച പിഴവുകൾ ആവർത്തിക്കാതിരിക്കാൻ എല്ലാവരും ശ്രമിച്ചു. ചരിത്രം കുറിക്കണമെന്ന നിശ്ചയധാർഢ്യം എല്ലാവർക്കും ഉണ്ടായിരുന്നു. ഇത് തന്നെയായിരുന്നു ടീമിൻറെ ചാലക ശക്തി. ടീമിലെ ഓരോരുത്തർക്കും എന്നെന്നും ഓർത്തിരിക്കാവുന്ന വിജയമാണിത്. ഈ വിജയം എല്ലാ ഇന്ത്യക്കാർക്കും സമർപ്പിക്കുന്നു.\nSports Globe: ഈ വിജയം എല്ലാ ഇന്ത്യക്കാർക്കും; ചരിത്രനേട്ടം ഒത്തൊരുമയുടെ ഫലം: വിരാട് കോലി


വിദ്യാര്‍ഥികൾക്ക് കൺസെഷൻ നിരക്കിൽ യാത്ര അനുവദിക്കാതെ ബസ്സുകൾ\n'എസ്.ടി കൊടുത്തപ്പോ പറ്റൂല്ലാന്ന് പറഞ്ഞ് ദേഷ്യപ്പെട്ടു'; ബസ്സുകള് കണ്‍സെഷന് തരുന്നില്ലെന്ന് വിദ്യാര്‍ഥികള്\nകോവിഡ് പ്രതിസന്ധിക്കിടെ കൺസെഷൻ നൽകാനാകില്ലെന്നാണ് ബസ് ജീവനക്കാരുടെ നിലപാട്\nഗതാഗത മന്ത്രിയുടെ നിർദേശം മറികടന്ന് വിദ്യാര്‍ഥികൾക്ക് കൺസെഷൻ നിരക്കിൽ യാത്ര അനുവദിക്കാതെ സ്വകാര്യ ബസ്സുകൾ. കോവിഡ് പ്രതിസന്ധിക്കിടെ കൺസെഷൻ നൽകാനാകില്ലെന്നാണ് ബസ് ജീവനക്കാരുടെ പക്ഷം. വിഷയത്തിൽ സർക്കാർ ഇടപെടണമെന്നും ബസ് ഓപ്പറേറ്റേഴ്സ് അസോസിയേഷൻ ആവശ്യപ്പെട്ടു.\nകഴിഞ്ഞ ദിവസം മുതല് ക്ലാസുകള് ആരംഭിച്ചതോടെ വിദ്യാര്‍ഥികള് കൂടുതലായി ബസ്സുകളെ ആശ്രയിച്ച് തുടങ്ങിയിട്ടുണ്ട്. സാമ്പത്തിക പ്രതിസന്ധി മൂലം ഫുള് ചാര്‍ജ്ജ് നല്‍കി യാത്ര ചെയ്യുന്നത് അസാധ്യമാണെന്ന് വിദ്യാര്‍ഥികള് പറയുന്നു.\nഎന്നാല് മാര്‍ച്ച് മുതല് ഓടാതെ കിടന്ന ബസ്സുകള് വലിയ നഷ്ടം സഹിച്ചാണ് ഇപ്പോള് നിരത്തില് ഇറങ്ങിയിരിക്കുന്നത്. അതിനാല് എസ്ടി നല്‍കുക എന്നത് പ്രായോഗികമല്ലെന്നാണ് ബസ്സുടമകളുടെ വാദം. കോവിഡിനെ തുട‍ര്‍ന്ന് യാത്രക്കാരിലുണ്ടായ കുറവും മേഖലയ്ക്ക് കനത്ത തിരിച്ചടിയുണ്ടാക്കിയിട്ടുണ്ടെന്ന് ഇവര് പറയുന്നു.\nഅതേസമയം വിദ്യാർഥികളുടെ കൺസെഷൻ ടിക്കറ്റ് നിരക്കിൽ മാറ്റമുണ്ടാകില്ലെന്ന് ഗതാഗത മന്ത്രി എ കെ ശശീന്ദ്രൻ പറഞ്ഞു. കോവിഡിന് മുന്‍പേ ഉണ്ടായിരുന്ന നിരക്കിൽ വിദ്യാർഥികൾക്ക് യാത്ര ചെയ്യാം. വിദ്യാർഥികൾക്ക് കൺസഷൻ ടിക്കറ്റ് ലഭിക്കുന്നു എന്ന് ഉറപ്പ് വരുത്താൻ വേണ്ട നടപടികൾ സ്വീകരിക്കാൻ ഗതാഗത കമ്മിഷണർക്ക് മന്ത്രി നിർദ്ദേശം നൽകി.\nBus Chargecovid 19bus owner


ഐപിഎല്ലിനായുള്ള ഔദ്യോഗിക അനുമതി ലഭിച്ചു, സ്‌പോണ്‍സറെ 18ന് പ്രഖ്യാപിക്കും: ബ്രിജേഷ് പട്ടേല് - Malayalam MyKhel\n» ഐപിഎല്ലിനായുള്ള ഔദ്യോഗിക അനുമതി ലഭിച്ചു, സ്‌പോണ്‍സറെ 18ന് പ്രഖ്യാപിക്കും: ബ്രിജേഷ് പട്ടേല്\nUpdated: Monday, August 10, 2020, 20:58 [IST]\nഅബുദബി: ഇന്ത്യന് പ്രീമിയര് ലീഗിന്റെ 13ാം സീസണ് യുഎഇയില് നടത്താനുള്ള ഔദ്യോഗിക അനുമതി സര്‍ക്കാരില് നിന്ന് ലഭിച്ചതായി ഇന്ത്യന് പ്രീമിയര് ലീഗ് ചെയര്‍മാന് ബ്രിജേഷ് പട്ടേല്. മാര്‍ച്ച് 29ന് ആരംഭിക്കേണ്ടിയിരുന്ന ഐപിഎല് കോവിഡ് വ്യാപനത്തെത്തുടര്‍ന്നുണ്ടായ പ്രതിസന്ധിയെത്തുടര്‍ന്നാണ് ഇത്രയും നീണ്ടുപോയത്. ഇന്ത്യയിലെ കോവിഡ് സാഹചര്യം വിലയിരുത്തുമ്പോള് ടൂര്‍ണമെന്റ് നടത്തുക വലിയ പ്രതിസന്ധിയാണ്. അതിനാലാണ് ഇത്തവണ യുഎഇയിലേക്ക് ഐപിഎല് വേദി മാറ്റിയത്.\nഇക്കാര്യത്തില് സര്‍ക്കാരിന്റെ ഔദ്യോഗിക അനുമതി ലഭിച്ചതോടെ കൂടുതല് ധൈര്യത്തോടെ കാര്യങ്ങള് മുന്നോട്ടുകൊണ്ടുപോകാന് ബിസിസിഐക്ക് സാധിക്കും. 'ഐപിഎല് 2020നായുള്ള എല്ലാ അനുമതിയും രേഖാമൂലം സര്‍ക്കാരില് നിന്ന് ലഭിച്ചു. നേരത്തെ വാക്കാലുള്ള അനുമതിയായിരുന്നു ലഭിച്ചിരുന്നത്. ഇപ്പോള് ഔദ്യോഗികമായി അനുമതി ലഭിച്ചതോടെ ഫ്രാഞ്ചൈസികളോട് കൃത്യമായി കാര്യങ്ങള് പറയാന് സാധിക്കും'-ബ്രിജേഷ് പട്ടേല് പിടിഐയോട് പറഞ്ഞു.\nവിവോ പിന്മാറിയതോടെ പുതിയ സ്‌പോണ്‍സറെ കണ്ടെത്തേണ്ട തിരക്കിലാണ് ബിസിസി ഐ. നിലവിലെ റിപ്പോര്‍ട്ട് പ്രകാരം നിരവധി കമ്പനികള് താല്‍പ്പര്യം അറിയിച്ചിട്ടുണ്ടെങ്കിലും പുതിയ സ്‌പോണ്‍സര് ആരെന്ന് ആഗസ്റ്റ് 18ന് പ്രഖ്യാപിക്കുമെന്നും ബ്രിജേഷ് വ്യക്തമാക്കിയിട്ടുണ്ട്.\nനിലവിലെ ബിസിസി ഐ നിര്‍ദേശ പ്രകാരം ഫ്രാഞ്ചൈസികള് ഈ മാസം 20ന് ശേഷം മാത്രമെ യുഎഇയിലേക്ക് പോകാന് പാടുള്ളു. പോകുന്നതിന് 24 മണിക്കൂര് മുമ്പ് താരങ്ങളെ രണ്ട് തവണ പരിശോധിച്ച് കോവിഡ് 19 ബാധിച്ചിട്ടില്ലെന്ന് ഉറപ്പുവരുത്തണമെന്നും നിര്‍ദേശമുണ്ട്. നിലവില് പല ഫ്രാഞ്ചൈസികളും താരങ്ങളുടെ പരിശോധനയും ക്വാറന്റൈന് സൗകര്യവും ആരംഭിച്ചിട്ടുണ്ട്.\nതാരങ്ങള് ഒത്തുകൂടുന്നതിന് മുമ്പ് രോഗമില്ലെന്ന് ഉറപ്പുവരുത്താനുള്ള ശ്രമത്തിലാണ് ഫ്രാഞ്ചൈസികളുള്ളത്. നിലവിലെ റിപ്പോര്‍ട്ട് പ്രകാരം ആഗസ്റ്റ് 22ന് ചെന്നൈ സൂപ്പര് കിങ്‌സ് യുഎഇയിലേക്ക് പോകും. അതിന് മുമ്പായി അഞ്ച് ദിവസത്തെ ക്യാമ്പ് ചെന്നൈയില് സിഎസ്‌കെ നടത്തുമെന്നുമാണ് അറിയാന് കഴിയുന്നത്. യുഎയില് താരങ്ങള്‍ക്ക് ആറ് ദിവസത്തെ ക്വാറന്റൈന് ഉണ്ട്.\nഐപിഎല്ലിനായുള്ള സ്റ്റാന്റേര്‍ഡ് ഓപ്പറേഷന് പൊസിജ്യര് (എസ്.ഒ.പി) പുറത്തിറക്കിയിരുന്നു. കോവിഡിന്റെ പശ്ചാത്തലത്തില് ബയോ ബബിള് സുരക്ഷയിലായിരിക്കും താരങ്ങളെ പാര്‍പ്പിക്കുക. സെപ്റ്റംബര് 19ന് ആരംഭിക്കുന്ന ഐപിഎല് നവംബര് 10നാണ് അവസാനിക്കുന്നത്. വിദേശ താരങ്ങളെയടക്കം പങ്കെടുപ്പിച്ച് പൂര്‍ണ പ്രതാപത്തോടെ നടത്തുന്ന ഐപിഎല്ലില് കാണികള്‍ക്ക് പ്രവേശനം ഉണ്ടായിരിക്കില്ല.\nMore IPL2020 News\nഐപിഎല്ലിന്റെ പുതിയ ഒഫീഷ്യല് പാര്‍ട്ണറായി അണ്‍അക്കാദമി, ബിസിസിഐ പ്രഖ്യാപിച്ചു!!\nക്രിക്കറ്റില് മുന്നേറാന് പ്രചോദനമായത് എന്ത്? വെളിപ്പെടുത്തി സഞ്ജു സാംസണ്\nമുംബൈക്ക് തിരിച്ചടി; ലസിത് മലിംഗ ഐപിഎല്ലിലെ പകുതിയിലേറെ മത്സരം കളിക്കില്ല\nഐപിഎല്2020: ഈ മൂന്ന് പേരെ കൈവിട്ടു കളഞ്ഞതില് ആര്‍സിബി ദു:ഖിക്കും\n'ഗ്രൗണ്ടില്ലേലും ആര്‍സിബിക്കത് പ്രശ്‌നമല്ല'- ക്വറന്റൈനിലും തകര്‍ത്ത് പരിശീലനം, വീഡിയോ വൈറല്\n'ഡ്രീം ഇലവന് ഐപിഎല് സ്‌പോണ്‍സര്‍മാരായത് മോദിയുടെ 'ആത്മ നിര്‍ഭര് ഭാരത്' സ്വപ്‌നം തകര്‍ത്തു'\nIPL 2020: ഔദ്യോഗിക പ്രഖ്യാപനമായി, ഡ്രീം 11 ഈ സീസണില് മാത്രം ടൈറ്റില് സ്‌പോണ്‍സര്\nഐപിഎല്2020: ഡെത്ത് ഓവറില് 'പുലികള്', ആരാണ് ആ അഞ്ച് പേര്\n25 min ago ഐപിഎല്: അവനെതിരെ കളിക്കുന്നത് തന്നെ ഇഷ്ടമേയല്ല, ടീമിലെത്തിച്ചത് അത് കൊണ്ടെന്ന് രാഹുല്!!\n56 min ago ഐപിഎല്: അവനാണ് രാജസ്ഥാന്റെ ഏറ്റവും വലിയ വെല്ലുവിളി, ശ്രദ്ധിക്കേണ്ടത് ഇവരെയെന്ന് ചോപ്ര!!\nRead more about: IPL2020 uae യുഎഇ ബിസിസിഐ\nStory first published: Monday, August 10, 2020, 20:53 [IST]


യു.എ.ഇയില് അധ്യാപകരുടെ സ്വകാര്യ ട്യൂഷന് നിയമപരമോ? – Pravasi Corner\nഅധ്യാപകരുടെ സ്വകാര്യ ട്യൂഷന് യു.എ.ഇയില് നിയമ വിരുദ്ധമാണ്. സ്വകാര്യ ട്യൂഷനെ ഒരു തൊഴില് ആയിട്ടാണ് അധികാരികള് കണക്കാക്കുന്നത്. അതായത് ഒരു തൊഴിലാളി മറ്റൊരാള്‍ക്ക് വേണ്ടി അനധികൃതമായി ജോലിയെടുക്കുന്നു. അതിനാല് അത് യു.എ.ഇയില് നിയമ വിരുദ്ധമാണ്.\nസ്വകാര്യ ട്യൂഷന് തങ്ങളുടെ കുട്ടികളുടെ സ്കൂള് വിദ്യാഭ്യാസ ജീവിതത്തിന്റെ ഭാഗമാണെന്നും അതില്ലാതെ കുട്ടികളുടെ നിലവാരവും പ്രകടനവും ഉയര്‍ത്താന് സാധിക്കില്ലെന്നും ഭൂരിഭാഗം രക്ഷകര്താക്കളും കരുതുന്നുണ്ട്. അതിനാല് തന്നെ സ്വകാര്യ ട്യൂഷന് യു.എ.ഇയില് അതീവ ലാഭകരമായ ഒരു ബിസിനെസ്സ് ആയി മാറിയിരിക്കുന്നു. സ്‌കൂളുകളിലെ അധ്യയനത്തില് പല അധ്യാപകരും ഉഴപ്പുകയും സ്വകാര്യട്യൂഷന് മുന്‍ഗണന നല്‍കുന്നുവെന്നുമുള്ള പരാതികള് രക്ഷിതാക്കളില് നിന്നും നിരന്തരം ഉണ്ടാകുന്നു. തങ്ങള്‍ക്കു സ്വകാര്യ ട്യൂഷന് ഉണ്ട് എന്ന പേരില് ക്ലാസ്സില് ശ്രദ്ധിക്കാത്ത കുട്ടികളുണ്ട്. അതിനാല് ഇത് ഒരു അച്ചടക്കത്തിന്റെ വിഷയമായി മാറുകയും ചെയ്യുന്നു. അത് പോലെ തന്നെ ഔദ്യോഗിക കൃത്യനിര്‍വഹണത്തേക്കാള് സ്വകാര്യ ട്യൂഷന് ബിസിനസിന് ചില അധ്യാപകര് മുന്‍തൂക്കം നല്‍കുന്നതുമൂലം സ്‌കൂളുകളിലെ അധ്യയനനിലവാരം ഇടിയുന്നുവെന്ന പരാതിയും ഉണ്ടാകുന്നുണ്ട്.\nയു.എ.ഇ തൊഴില് നിയമത്തിലെ വകുപ്പ് 11 പ്രകാരം ഒരു തൊഴിലാളി തന്റെ സ്വന്തം സ്പോന്സര്‍ക്ക് വേണ്ടിയല്ലാതെ മറ്റൊരാള്‍ക്ക് വേണ്ടി ജോലി ചെയ്യാന് പാടില്ല. അല്ലാത്ത പക്ഷം തന്റെ സ്പോന്സരില് നിന്ന് സമ്മതപത്രം എഴുതി വാങ്ങുകയും പ്രസ്തുത സമ്മത പത്രം Directorate General of Naturality & Residence ല നിന്ന് അതിനു അംഗീകാരം വാങ്ങുകയും വേണം. എങ്കില് മാത്രമേ മറ്റൊരു ജോലി ചെയ്യാന് സാധിക്കൂ. സ്പോന്സര്മാരുടെ അനുമതി നേടി കൊണ്ട് മറ്റു ജോലികള് ചെയ്യാന് തൊഴില് നിയമം അനുവദിക്കുന്നുണ്ടെങ്കിലും ഈ അനുമതി അധ്യാപകര്‍ക്ക് ബാധകമല്ല. എന്നാല് ഇവിടെ സ്പോന്സരുടെ അനുമതി എന്നത് അപ്രസക്തമാണ്. കാരണം അത്തരത്തിലൊരു അനുമതി നല്‍കാനുള്ള അധികാരം നിയമപരമായി സ്പോന്സര്‍ക്കില്ല.\nഅധ്യാപകരുടെ വിസകള് നല്‍കിയിരിക്കുന്നത് സ്കൂളുകള്‍ക്ക് മാത്രമാണ്. അതിനാല് സ്വകാര്യ വ്യക്തികള് അവരെ സ്പോണ്സര് ചെയ്യാനോ ജോലി നല്‍കാനോ പാടില്ല. അത് നിയമ വിരുദ്ധമാണ്. എല്ലാ സ്കൂളുകള്‍ക്കും തങ്ങളുടെ അധ്യാപകര് സ്വകാര്യ ട്യൂഷന് നല്‍കുന്നത് നിരോധിച്ചു കൊണ്ടുള്ള പോളിസികള് ഉണ്ട്. എന്നാല് ഭൂരിഭാഗം അധ്യാപകരും രഹസ്യമായി ഇത് മറികടക്കുന്നു. ഒരു പള്ളിയുടെ ഇമാമാനെന്കില് പോലും കുട്ടികള്‍ക്ക് ഖുറാന് പാഠങ്ങള് പറഞ്ഞു കൊടുക്കണമെങ്കില് അയാള് എമിരേറ്റ്സിലെ islaamic Affairs വിഭാഗത്തില് രജിസ്റ്റര് ചെയ്യണം. എങ്കില് തന്നെയും പള്ളികളില് വെച്ച് മാത്രമേ പഠിപ്പിക്കാവൂ.\nരക്ഷിതാക്കളെ സംബന്ധിച്ചിടത്തോളം, അവര് തങ്ങളുടെ കുട്ടികള്‍ക്ക് സ്വകാര്യ ട്യൂഷന് നല്കാനാനെന്കില് പോലും അധ്യാപകരെ കരാറാക്കുന്നത് നിയമം വിലക്കുന്നു. കാരണം യു.എ.ഇയില് രക്ഷിതാക്കള്‍ക്ക് അതിനുള്ള നിയമ പരമായ അനുമതി ഇല്ല. അങ്ങിനെ ചെയ്യുന്ന പക്ഷം സ്വന്തം തൊഴില് കരാറിനു പുറത്തുള്ള ഒരാള്‍ക്ക് ജോലി നല്‍കി എന്ന നിയമ അര്‍ത്ഥം വരുന്ന 34 (1) (6) വകുപ്പ് പ്രകാരമുള്ള നിയമ നടപടികള് നേരിടേണ്ടി വരികയും ചെയ്യും.ഇത് വന് പിഴയും ജയില് ശിക്ഷയും ലഭിക്കാവുന്ന കുറ്റമാണ്. ആരെങ്കിലും അധ്യാപകരെ സ്വകാര്യ ട്യൂഷനു വേണ്ടി ഏര്‍പ്പാടാക്കുകയാനെന്കില് അവര് ഇമിഗ്രേഷന് നിയമം കൂടി ലംഘിക്കുകയാണ് ചെയ്യുന്നത്,കൂടെ തൊഴില് നിയമവും.\nയു.എ.ഇ തൊഴില് നിയമത്തിലെ വകുപ്പ് 34 (1) പ്രകാരം ഈ നിയമം ലംഘിക്കുന്നവര്‍ക്ക് കര്‍ശനമായ ശിക്ഷാ നടപടികളാണ് ലഭിക്കുക. 50,000 ദിര്‍ഹം വരെ പിഴയും കുറ്റം ആവര്‍ത്തിക്കുകയാനെന്കില് പിഴയും കൂടാതെ തടെവ് ശിക്ഷയും ലഭിക്കാം. ഈ പിഴയും ശിക്ഷാ നടപടികളും തൊഴിലാളിക്കും തൊഴിലുടമക്കും ബാധകമാണ്. മാത്രമല്ല വകുപ്പ് 34 (6) പ്രകാരം മറ്റൊരാള്‍ക്ക് വേണ്ടി അനധികൃതമായി തൊഴിലെടുക്കുന്ന തൊഴിലാളിയെ നാട് കടത്തുകയും ചെയ്യും.\nവിസിറ്റ് വിസയില് വന്നും പ്രൈവറ്റ് ട്യൂഷന് നല്‍കാന് പാടില്ല. അങ്ങിനെയുള്ളവരെ ഉടനെ തന്നെ നാട് കടത്തും.


കോതമംഗലം പള്ളിയില് പ്രവേശിക്കാനെത്തിയ ഓര്‍ത്തഡോക്സ് വിഭാഗം പിന്മാറി\nപൊലീസില് നിന്നും നീതി ലഭിച്ചില്ലെന്ന് ഓര്‍ത്തഡോക്സ് വിഭാഗം\n28 Oct, 2019 at 11:24 AM\nകോതമംഗലം മാർത്തോമ ചെറിയ പള്ളിയിൽ പ്രവേശിക്കാനെത്തിയ ഓര്‍ത്തഡോക്സ് വിഭാഗം പിന്മാറി. പൊലീസില് നിന്നും നീതി ലഭിച്ചില്ലെന്ന് ഓര്‍ത്തഡോക്സ് വിഭാഗം വ്യക്തമാക്കി. ക്രമസമാധാന പ്രശ്നമുണ്ടാകാന് സാധ്യതയുള്ളതിനാലാണ് പിന്മാറുന്നതെന്ന് തോമസ് പോള് റമ്പാന് പറഞ്ഞു. രാവിലെ ഒമ്പതോടെ ആരംഭിച്ച സംഘര്‍ഷാവസ്ഥ ആറു മണിക്കൂറിലേറെ നീണ്ടുനിന്നു.\nകോതമംഗലം മാർത്തോമ ചെറിയ പള്ളിയിൽ ഓർത്തഡോക്സ് വിഭാഗം പ്രവേശിക്കാനെത്തിയത് മുതല് സംഘര്‍ഷാവസ്ഥയായിരുന്നു. ഓർത്തഡോക്സ് വിഭാഗം പള്ളിക്ക് പുറത്തും യാക്കോബായ വിഭാഗം അകത്തും തമ്പടിച്ചിരിക്കുകയായിരുന്നു. സംഘർഷ സാധ്യത കണക്കിലെടുത്ത് സ്ഥലത്ത് കൂടുതൽ പൊലീസിനെ വിന്യസിച്ചിരുന്നു.\nസുപ്രീംകോടതി വിധിയുടെ അടിസ്ഥാനത്തിലാണ് ഓർത്തഡോക്സ് വിഭാഗം പള്ളിയിൽ പ്രവേശിക്കാനെത്തിയത്. എന്നാൽ രാവിലെ മുതൽ തന്നെ പതിനായിരക്കണക്കിന് യാക്കോബായ വിഭാഗക്കാർ പള്ളിയിൽ തമ്പടിച്ചതോടെ സംഘര്‍ഷാവസ്ഥയായി. ഇവർ പള്ളിയിലേക്കുള്ള പ്രധാന കവാടങ്ങൾ അടച്ച് പ്രതിഷേധം ആരംഭിക്കുകയും ചെയ്തു.\nMar Thoma CheriapallyKothamangalamOrthodox group


തച്ചോളി ചന്തു - സര്‍വ്വവിജ്ഞാനകോശം\n07:45, 20 ജൂണ് 2008-നു ഉണ്ടായിരുന്ന രൂപം സൃഷ്ടിച്ചത്:- Technoworld (സംവാദം | സംഭാവനകള്)\nവടക്കന് പാട്ടിലെ ഒരു കഥാപാത്രം. തച്ചോളി ഒതേനന്റെ മരുമക നാണ് ചന്തു. ചന്തുവിന്റെ വീരസാഹസിക കഥകള് വിവരിക്കുന്ന ഏതാനും പാട്ടുകള് തച്ചോളിപ്പാട്ടുകളിലുണ്ട്.\nചീരുവിന്റെ പുത്രനായി ജനിച്ച ചന്തു വിധിപ്രകാരമുള്ള കളരി പഠനം ബാല്യത്തിലേ ആരംഭിച്ചു. 18-ാം വയസ്സുമുതല് ചന്തുവിന്റെ പടപ്പുറപ്പാടുകളുടെ കഥ തുടങ്ങുന്നു. ആദ്യം അമ്പു ചെട്ടിക്കു വേണ്ടി പൊന്നു തിരിച്ചുവാങ്ങാനായി വയനാട്ടിലേക്കു പോകുന്ന ദൗത്യമാണ് ഏറ്റെടുത്തത്. വയനാടന് മൂപ്പന്റെ കോട്ട ലക്ഷ്യം വച്ചു നീങ്ങിയ ചന്തുവിന് കോട്ടയിലേക്ക് അത്ര എളുപ്പം പ്രവേശിക്കാനാകില്ലെന്നു മനസ്സിലായി. അതുകൊണ്ട് ചന്തു ഒരു തന്ത്രം പ്രയോഗിച്ചു. സന്ന്യാസിവേഷം ധരിച്ചാണ് പിന്നീട് യാത്ര തുടര്‍ന്നത്. യാത്രയ്ക്കിടെ കൊയിലേരിയിടത്ത് കുഞ്ഞിക്കുങ്കിയുടെ വീട്ടില് ഒരു നാള് ചന്തു അന്തിയുറങ്ങി. പോകാന് നേരത്ത് അവള് ചന്തുവിന് ഒരു പച്ചമരുന്നു നല്കി. ആ മരുന്നിന്റെ ശക്തിയാല് കോട്ടവാതിലുകള് തനിയെ തുറന്നു. അകത്തു കടന്ന് ചന്തു വയനാടന് മൂപ്പനുമായി അങ്കം വെട്ടി. നൂറു കണക്കിന് പടയാളികളോട് ചന്തുവിന് ഒറ്റയ്ക്കു പിടിച്ചു നില്ക്കാനാകില്ലെന്നു കണ്ടപ്പോള് കൊയിലേരി കുഞ്ഞിക്കുങ്കിയുടെ ആങ്ങളമാര് തുണയ്ക്കെത്തി. അവര് പിന്തിരിയുന്ന അവസ്ഥയില് പോരാട്ടം രൂക്ഷമായി. ഒടുവില് ഒതേനന് തന്നെ അവിടെയെത്തി കേളുമൂപ്പന്റെ കഥ കഴിച്ചു. മടക്കത്തില് ചന്തു കൊയിലേരി കുഞ്ഞിക്കുങ്കിയെ തച്ചോളിത്തറവാട്ടിലേക്കു കൊണ്ടുപോന്നു.\nചന്തുവിന്റെ മറ്റൊരു ഭാര്യയാണ് പാലൂര് മഠത്തില് കുഞ്ഞിക്കന്നി. ഈ കഥ പാലൂര് മഠത്തില് കുഞ്ഞിക്കന്നി എന്ന പാട്ടുകഥ യിലുണ്ട്.\nചന്തുവിന്റെ വീരസാഹസിക കഥകളില് രസകരമായ ഒന്നാണ് വടകര ബപ്പനെ ഒരു പാഠം പഠിപ്പിക്കാന് പോയ കഥ. അതിങ്ങനെയാണ്.\nഒരു ദിവസം തച്ചോളിത്തറവാട്ടില് ചന്തു പകലൂണും കഴിഞ്ഞിരിക്കുകയായിരുന്നു. അപ്പോഴാണ് തന്റെ അമ്മാവന്റെ കാലശേഷം വടകരനാട്ടില് നിന്ന് പാട്ടവും പണവുമൊന്നും കിട്ടിയില്ലെന്നോര്‍മ വന്നത്. ചന്തു ചെമ്പോലയെടുത്ത് കണക്കുകള് നോക്കി. അപ്പോള് മറ്റൊന്നു കൂടി വ്യക്തമായി. വടകരയില് രാജാവിനെപ്പോലെ വാഴുന്ന ബപ്പന് പന്തീരായിരം പൊന്‍പണവും പന്തീരായിരം പറ നെല്ലും അമ്മാവനില് നിന്ന് കടമായി വാങ്ങിയിട്ടുമുണ്ട്.\nചന്തു ഉടന് തന്നെ ചാപ്പനെ വിളിച്ചു പറഞ്ഞു, "നമുക്ക് വടകര വരെ പോകണം. ഇപ്പൊ തച്ചോളിത്തറവാട്ടിലെ വരവെല്ലാം മുടങ്ങിയിരിക്കുകയാണല്ലോ.\nഉടന് തന്നെ ചന്തുവും ചാപ്പനും അങ്കച്ചമയങ്ങളണിഞ്ഞു. ചന്തു തൊപ്പിയും ധരിച്ച് ഉറുമിയുമെടുത്തു. ആ പുറപ്പാട് കണ്ടയുടന് എവിടേക്കാണെന്ന് അമ്മ ചോദിച്ചു. കാര്യം പറഞ്ഞ് അവരിരുവരുമിറങ്ങി.\nകണ്ണന്‍പുഴ കടന്ന് ചന്തുവും ചാപ്പനും വടകരയിലെത്തി. അവിടെ ഒരു ആല്‍ത്തറയിലിരുന്ന് വെറ്റിലമുറുക്കുമ്പോള് ജോനകര് ആയുധങ്ങളുമായെത്തി അവരെ ചോദ്യം ചെയ്തു. ചന്തുവിനെ തിരിച്ചറിഞ്ഞപ്പോള് അവര് മാപ്പു പറഞ്ഞു. ദുഷ്ടനായ ബപ്പനെ ഒന്നടക്കി നിറുത്തണമെന്ന് അവര് ചന്തുവിനോട് ആവശ്യപ്പെടുകയും ചെയ്തു.\nചന്തുവും ചാപ്പനും കൂടി ബപ്പന്റെ മാളികയിലെത്തി. ബപ്പന്റെ ഗര്‍വമടക്കാന് ചന്തുവിന് ആയുധമെടുക്കേണ്ടിവന്നില്ല. ഭയന്ന ബപ്പന് ചന്തുവിനെ പൊന്‍കസേരയിലിരുത്തി. തുടര്‍ന്ന് ഇടപാടുകളെല്ലാം തീര്‍ത്തു.\nഅവിടെ നിന്നിറങ്ങാന് നേരത്ത് അതിസുന്ദരിയായ ഒരു പെണ് കിടാവിനെ ചന്തു കണ്ടു. അപ്പോള് ചന്തു ഇങ്ങനെ ഓര്‍ത്തു:\nഎന്തു നിറമെന്നു ചൊല്ലേണ്ടു ഞാന്\nകുന്നത്തെ കൊന്നയും പൂത്തപോലെ\nപൊന്‍പാളം തട്ട്യങ്ങു നീട്ട്യപോലെ\nവയനാടന് മഞ്ഞള് മുറിച്ചപോലെ'.\nമൂന്നുവര്‍ഷം തപസ്സുചെയ്ത് ഭദ്രകാളിയില് നിന്ന് ശ്രീഭദ്രവാള് നേടിയെടുത്ത കൊടുമല കുഞ്ഞിക്കുങ്കിയാണതെന്ന് ബപ്പന് പറഞ്ഞു. മദിരാശിപ്പട്ടാളത്തെ അടവുകള് പഠിപ്പിക്കുന്ന കുഞ്ഞിക്കുങ്കനാണ് അവളുടെ ആങ്ങളയെന്നും തുളുനാടന് കണ്ണന് എന്ന വീരനാണ് അവളുടെ ഭര്‍ത്താവെന്നും ബപ്പന് കൂട്ടിച്ചേര്‍ത്തു.\nബപ്പന്റെ വീട്ടില് നിന്ന് എണ്ണയും തേച്ച് ചന്തു കുളക്കടവിലെത്തിയപ്പോള് കുങ്കി താളി തേയ്ക്കുകയായിരുന്നു. ചന്തു അവളോട് താളി ചോദിച്ചു. അവള് നല്കിയില്ല. ചന്തു ഉറുമിയെടുത്ത് ചുഴറ്റി, അവളെ തന്നോടൊപ്പം കൂട്ടി.\n'ഇതാ അമ്മയ്ക്കൊരു മരുമകളെ'ന്നു പറഞ്ഞ് ചന്തു കുങ്കിയെ തച്ചോളിത്തറവാട്ടിലെത്തിച്ചു. അമ്മ ഭയന്നു. കൊടുമല കുങ്കനും തുളുനാടന് കണ്ണനും ഇതറിഞ്ഞാല് എന്താകുമെന്നവര് ചോദിച്ചു. ചന്തു ഒന്നും പറഞ്ഞില്ല.\nകുങ്കനും കണ്ണനും മദിരാശിപ്പട്ടാളവുമായി തച്ചോളിത്തറവാട്ടിലെത്തി. അപ്പോള്,\n'പടകലി കൊണ്ടങ്ങു ചെന്നു ചന്തു\nനേരിട്ടു ചെന്നങ്ങു നിന്നവനും\nഅതുതാനേ കാണുന്ന കണ്ണനല്ലോ\nപെണ്ണിനെക്കട്ടൊരു കണ്ണാ നീയ്\nഎന്നുടെ പെണ്ണിനെ കട്ട കള്ളാ...'\nഅതോടെ യുദ്ധം ആരംഭിക്കുകയായി. ആ വന്‍പടയ്ക്കു നേരെ ചന്തു,\n'ഉറുമി പരിശ എടുത്തവനും\nഈറ്റപ്പുലിപോലെ ചാടി പിന്നെ\nകണ്ണന്റെ മുന്നിലും ചെന്നു നിന്നു\nഗണപതിയങ്കവും തരം താഴ്ത്തി'.\nഅങ്ങനെ തുടങ്ങിയ പോരാട്ടത്തിനൊടുവില് ചന്തു തളര്‍ന്നു. പക്ഷേ കുങ്കി ആണ്‍വേഷം ധരിച്ച് ചന്തുവിന്റെ മുന്നില് നിന്ന്, തന്റെ ആങ്ങളയോടും ഭര്‍ത്താവിനോടും പടവെട്ടി, ചന്തുവിനെ രക്ഷിച്ചു. തുടര്‍ന്ന് ചന്തുവും കുങ്കിയും തച്ചോളിത്തറവാട്ടില് സസുഖം വാണു.\nചന്തുവിന് നാലു ഭാര്യമാരുണ്ടായിരുന്നതായി കാണുന്നു. നാലാമത്തെ ഭാര്യ താഴത്തുമഠത്തില് മാതുക്കുട്ടിയാണ്. ഒരിക്കല് ഓമല്ലൂര്‍ക്കാവില് കുളിച്ചുതൊഴാന് പോയ മാതുവിനെ തുളുനാടന് കോട്ടയുടെ അധിപനായ കണ്ടര്‍മേനോന് ബലം പ്രയോഗിച്ച് കടത്തിക്കൊണ്ടു പോയി. ചന്തു സന്ന്യാസിവേഷം ധരിച്ച് കോട്ടയിലെത്തി കണ്ടര്‍മേനോന്റെ കഥകഴിച്ച് മാതുവിനെ സ്വതന്ത്രയാക്കി.\nവീരസാഹസികനായ തച്ചോളിച്ചന്തുവിന്റെ കഥയ്ക്ക് കുഞ്ചാക്കോ ചലച്ചിത്രഭാഷ്യം ചമച്ചിട്ടുണ്ട്.\n"http://web-edition.sarvavijnanakosam.gov.in/index.php?title=%E0%B4%A4%E0%B4%9A%E0%B5%8D%E0%B4%9A%E0%B5%8B%E0%B4%B3%E0%B4%BF_%E0%B4%9A%E0%B4%A8%E0%B5%8D%E0%B4%A4%E0%B5%81" എന്ന താളില്‍നിന്നു ശേഖരിച്ചത്


Janeman | Tovino Thomas | Basil Joseph | 'നടന്മാരുടെ കഞ്ഞിയില് പാറ്റ ഇടല്ലേ' ; ബേസിലിനോട് ടൊവിനോ\nHOME/ SITARA/ CINEMA/TOVINO THOMAS PRAISES BASIL JOSEPH\nജാനേമന് (Janeman) എന്ന ചിത്രത്തിലെ പ്രകടനത്തില് ബേസില് ജോസഫിനെ (Basil Joseph) പുകഴ്‌ത്തി ടൊവിനോ തോമസ്(Tovino Thomas)\nസംവിധായകന് ബേസില് ജോസഫിനെ (Basil Joseph) നായകനാക്കി ചിദംബരം സംവിധാനം ചെയ്‌ത ഏറ്റവും പുതിയ ചിത്രം 'ജാനേമന്' (Janeman) തിയേറ്ററുകളില് വിജയകരമായി മുന്നേറുകയാണ്. ഒരിടവേളയ്‌ക്ക് ശേഷം തിയേറ്ററുകളില് പൊട്ടിച്ചിരിയും കണ്ണീരും നിറച്ച ചിത്രത്തെ പുകഴ്‌ത്തി നിരവധി പേര് രംഗത്തെത്തിയിരുന്നു. 'ജാനേമനെ'യും ബേസിലിനെയും പുകഴ്‌ത്തി നടന് ടൊവിനോ തോമസും (Tovino Thomas) രംഗത്തെത്തിയിരിക്കുകയാണ്.\nബേസിലിനോട് നടന്‍മാരുടെ കഞ്ഞിയില് പാറ്റ ഇടരുതെന്നാണ് ടൊവിനോ തോമസ് പറയുന്നത്. 'ഷൂട്ടിങ് തുടങ്ങിയ അന്ന് മുതല് ഈ സിനിമയെ കുറിച്ച് ബേസിലില് നിന്ന് കേള്‍ക്കാന് തുടങ്ങിയതാണ്. ഒടുവില് സിനിമ കണ്ട് ചിരിച്ച് ചിരിച്ച് വയറുവേദന എടുക്കുന്ന അവസ്ഥയിലെത്തി. മുഴുവന് ടീമിനും അഭിനന്ദനങ്ങള്. ബേസിലേ നടന്മാരുടെ കഞ്ഞിയില് പാറ്റ ഇടാതെ പോയി സംവിധാനം ചെയ്യടേയ്..' -ടൊവിനോ തോമസ് പറഞ്ഞു.\nഅജു വര്‍ഗീസ് (Aju Varghese), സംവിധായകരായ രഞ്‌ജിത്ത് ശങ്കര് (Ranjith Sankar), ജീത്തു ജോസഫ് (Jeethu Joseph) എന്നിവരും ചിത്രത്തെ പുകഴ്‌ത്തിയിരുന്നു. 'അടിപൊളി പടം ചിദംബരം. എല്ലാ അഭിനേതാക്കളും അവരുടെ മികച്ച പ്രകടനം കാഴ്‌ച്ച വയ്‌ക്കുമ്പോള്, അത് നന്നായി ക്യാപ്‌ചര് ചെയ്യുകയും മികച്ച സംഗീത പിന്തുണ നല്‍കുകയും ചെയ്യുമ്പോള്, അതൊരു വിരുന്നാണ്.' - അജു വര്‍ഗീസ് കുറിച്ചു.\n'എല്ലാരീതിയിലും 'ജാനേമന്' ഒരു വിജയമാണ്. നന്നായി എഴുതി, മികച്ച രീതിയില് എക്‌സിക്യൂട്ട് ചെയ്‌ത, മികച്ച രീതിയില് അവതരിപ്പിച്ച ഒരു സ്മാര്‍ട്ട് ചിത്രമാണ് 'ജാനേമന്'. സ്വതന്ത്ര വാണിജ്യ സിനിമ, സിനിമാ തിയേറ്ററുകളില് മാത്രമാണ് സംഭവിക്കുന്നത്. സിനിമാ ഹാളുകളിലെ ഹൗസ്‌ഫുള് ബോര്‍ഡുകളും പൊട്ടിച്ചിരിയും കണ്ണീരും സന്തോഷവും അതിന് ഒന്നുകൂടെ അടിവരയിടുന്നു. അഭിനന്ദനങ്ങള്.' -സംവിധായകന് രഞ്ജിത്ത് ശങ്കര് കുറിച്ചു.\nAlso Read: Minnal Murali song | Tovino Thomas | ജനഹൃദയങ്ങളില് ഒഴുകിയെത്തി 'ഉയിരേ'.. ഇനിയും കാത്തിരിക്കരുതെന്ന് ടൊവിനോ; ഇഷ്‌ട ട്രാക്കുമായി താരം\nപൂര്‍ണമായും ഹാസ്യത്തിന് പ്രാധാന്യം നല്‍കി ഒരുക്കിയിരിക്കുന്ന ചിത്രമാണ് 'ജാനേമന്'. നടന് ഗണപതിയുടെ (Ganapathi) സഹോദരന് ചിദംബരം തിരക്കഥയെഴുതി സംവിധാനം ചെയ്‌ത ചിത്രമാണിത്. ബേസില് ജോസഫ്, അര്‍ജുന് അശോകന് (Arjun Ashokan), ഗണപതി, ബാലു വര്‍ഗീസ്, സിദ്ധാര്‍ഥ് മേനോന്, അഭിരാം രാധാകൃഷ്‌ണന്, റിയ സൈറ തുടങ്ങിയവര് ചിത്രത്തില് വേഷമിടുന്നു. ലാലും ചിത്രത്തില് ഒരു പ്രധാന കഥാപാത്രത്തെ അവതരിപ്പിക്കുന്നു.\n'വികൃതി'ക്ക് (Vikrithi) ശേഷം ചീയേഴ്‌സ് എന്‍റര്‍ടെയ്‌ന്‍മെന്‍റ്‌സിന്‍റെ ബാനറില് ലക്ഷ്‌മി വാരിയര്, ഗണേഷ് മേനോന് എന്നിവര് നിര്‍മിക്കുന്ന ചിത്രത്തില് സജിത്ത് കുമാര്, ഷോണ് ആന്‍റണി എന്നിവര് നിര്‍മാണ പങ്കാളികളാണ്. സലാം കുഴിയില്, ജോണ് പി എബ്രഹാം എന്നിവരാണ് സഹനിര്‍മാതാക്കള്. ഗണപതി, സപ്‌നേഷ് വരച്ചാല് എന്നിവര് ചേര്‍ന്നാണ് രചന. ബിജിബാല് ആണ് സംഗീതം. കിരണ് ദാസ് ആണ് എഡിറ്റര്, മാഷര് ഹംസം കലാസംവിധാനവും നിര്‍വഹിച്ചിരിക്കുന്നു.


പൊതുഗതാഗത വാഹനങ്ങളിൽ ജിപിഎസ് നിർബന്ധമാക്കി gps mandatory for public transport vehicles പൊതുഗതാഗത വാഹനങ്ങളിൽ ജിപിഎസ് നിർബന്ധമാക്കി gps mandatory for public transport vehicles\nJune 2, 2020 10:14 pm\nപൊതുഗതാഗത വാഹനങ്ങളിൽ ജിപിഎസ് നിർബന്ധമാക്....\nPublished on June 12, 2019 at 3:54 pm\nതിരുവനന്തപുരം: ഓട്ടോറിക്ഷ ഒഴികെയുള്ള പൊതുഗതാഗത വാഹനങ്ങളിൽ ഗ്ലോബൽ പൊസിഷനിങ് സിസ്റ്റം (ജിപിഎസ്) കഴിഞ്ഞ ഒന്നുമുതൽ നിർബന്ധമാക്കിയെങ്കിലും തുടക്കസമയത്തെ പരിമിതികൾ മൂലം വാഹനപരിശോധന നടത്തി ജിപിഎസ് ഇല്ലാത്തവർക്കെതിരെ പിഴ ഈടാക്കേണ്ടതില്ലെന്നു മോട്ടോർവാഹനവകുപ്പ് തീരുമാനം.\nഉപകരണങ്ങൾ വേണ്ടത്ര ലഭ്യമല്ലെന്ന വാഹന ഉടമകളുടെ പരാതികൾ കൂടി പരിഗണിച്ചാണ് തീരുമാനം. അതേസമയം, ഫിറ്റ്നെസ് ടെസ്റ്റിനും റജിസ്ട്രേഷനും വാഹനങ്ങൾ കൊണ്ടുവരുമ്പോൾ ജിപിഎസ് നിർബന്ധമാണ്. സ്കൂൾ ബസുകളിൽ 15നകം ജിപിഎസ് ഘടിപ്പിക്കണമെന്ന് കർശനനിർദേശം നൽകിയിട്ടുണ്ട്.\nസംസ്ഥാനത്ത് ആകെ 30 ലക്ഷത്തോളം പൊതുഗതാഗതവാഹനങ്ങളുണ്ട്. ഇതിൽ 10000 വാഹനങ്ങളിൽ മാത്രമേ നിലവിൽ ജിപിഎസ് ഘടിപ്പിച്ചിട്ടുള്ളൂ. മുഴുവൻ വാഹനങ്ങളിലും ജിപിഎസ് ഉറപ്പാക്കാൻ ഒരു വർഷമെങ്കിലും എടുക്കുമെന്നാണ് വിലയിരുത്തൽ.\n23 കമ്പനികളുടെ ഉപകരണങ്ങളാണ് മോട്ടോർവാഹനവകുപ്പ് അംഗീകരിച്ചിട്ടുള്ളത്. കൂടുതൽ കമ്പനികൾ അംഗീകാരത്തിനായി അപേക്ഷ നൽകിയിട്ടുണ്ട്. മൽസരം മുറുകിയതോടെ ജിപിഎസ് വില 5000 രൂപവരെയായി കുറഞ്ഞു. നേരത്തെ 8000 രൂപയായിരുന്നു കുറഞ്ഞ വില.


ബ്ലോഗന്റെ വായില് പഴം! ചില ഊളകള് ഓണക്കോടിയുമായി ജയിലിന്റെ മുന്നില്!!! പൊളിച്ചടുക്കി രശ്മി നായര് | Reshmi R Nair criticises Malayalam actor who visited Dileep at Jail - Malayalam Oneindia\nPublished: September72017, 11:37 [IST]\nകൊച്ചി: കര്‍ണാടകത്തില് മാധ്യമ പ്രവര്‍ത്തകയും ഹിന്ദുത്വ വിമര്‍ശകയും ആയ ഗൗരി ലങ്കേഷ് കൊല്ലപ്പെട്ട വിഷയം ആണ് രാജ്യത്തെ തന്നെ പ്രധാന ചര്‍ച്ചാ വിഷയം. തമിഴ്, കന്നഡ നടനും സംവിധായകനും ഒക്കെയായ പ്രകാശ് രാജ് ഉള്‍പ്പെടെയുള്ള പ്രമുഖ താരങ്ങള് ഗൗരി ലങ്കേഷിന്റെ വീട്ടില് എത്തിയിരുന്നു.\nഈ സാഹചര്യത്തില് ആണ് മലയാള സിനിമ താരങ്ങളെ അതിരൂക്ഷമായി വിമര്‍ശിച്ചുകൊണ്ട് രശ്മി നായര് രംഗത്ത് വരുന്നത്. ദിലീപിനെ കാണാന് ജയിലില് താരങ്ങളുടെ തിരക്കായിരുന്നല്ലോ കഴിഞ്ഞ ദിവസങ്ങളില്.\nപ്രകാശ് രാജ് മാത്രമല്ല, പുനീത് രാജ്കുമാറും, യഷും എല്ലാം ഗൗകി ലങ്കേഷിന്റെ മരണത്തില് പ്രതികരിച്ചിട്ടുണ്ട്. അപ്പോള് പിന്നെ മലയാളി താരങ്ങളെ രശ്മി ഇങ്ങനെ വിമര്‍ശിച്ചില്ലെങ്കിലേ അത്ഭുതമുള്ളു.\nകേരളത്തില് ഇപ്പോള് ഒട്ടുമിക്ക താരങ്ങളും ദിലീപിന് വേണ്ടി രംഗത്തിറങ്ങുന്ന കാഴ്ചയാണ് കാണുന്നത്. ഇത്രനാളും കിട്ടാത്ത പിന്തുണയാണ് ചുരുങ്ങിയ ദിവസങ്ങള്‍ക്കുള്ളില് ദിലീപിന് കിട്ടിയത്.\nഗൗരി ലങ്കേഷ് എന്ന മാധ്യമ പ്രവര്‍ത്തകയെ വെടിവച്ച് കൊന്നതില് രാജ്യം മുഴുവന് പ്രതിഷേധാഗ്നി പടരുകയാണ്. പക്ഷേ അപ്പോളും കേരളത്തിലെ സിനിമാക്കാര് ദിലീപിന് വേണ്ടി മുറവിളികൂട്ടുകയാണ് എന്നാണ് രശ്മിയുടെ ആക്ഷേപം.\nപ്രമുഖ നടനും സംവിധായകനും ആയ പ്രകാശ് രാജ് ഗൗരി ലങ്കേഷിന്റെ വീടിന് മുന്നില് നില്‍ക്കുന്ന ദൃശ്യം ചാനലില് കണ്ടു എന്ന് പറഞ്ഞാണ് രശ്മി തുടങ്ങുന്നത്. നോക്കിയപ്പോള് പുനീത് രാജ്കുമാറും യഷും ഒക്കെ പ്രതികരിച്ചിട്ടുണ്ട് എന്നും രശ്മി പറയുന്നുണ്ട്.\nഎന്നാല് ഇവിടെ ചില ഊളകള് ഓണക്കോടിയുമായി ജയിലിന് മുന്നില് നില്‍ക്കുകയാണ്. ബ്ലോഗന്റെ വായില് പഴവും- രശ്മിയുടെ വാക്കുകള് ഇങ്ങനെയാണ്.\nരണ്ട് കൂട്ടരും കലാകാരന്‍മാര് ആണ് എന്ന് രശ്മി പറയുന്നു. രണ്ട് കൂട്ടരും പ്രതിബദ്ധത ഉള്ളവര് ആണ് എന്നും പറയുന്നുണ്ട്. എന്തിനോടാണ് പ്രതിബദ്ധത എന്നാണ് ചോദ്യം.\nറേപ്പ് കേസ് പ്രതിയോട്\nആദ്യ വിഭാഗത്തിന്റെ പ്രതിബദ്ധത സമൂഹത്തോടാണെങ്കില് രണ്ടാമത്തെ വിഭാഗത്തിന്റെ പ്രതിബദ്ധത ഒരു റേപ്പ് കേസ് പ്രതിയോടാണ് എന്ന് പറഞ്ഞുകൊണ്ടാണ് രശ്മി തന്റെ ഫേസ്ബുക്ക് പോസ്റ്റ് അവസാനിപ്പിക്കുന്നത്.\nആദ്യം പറഞ്ഞത് റേപ്പിസ്റ്റ് എന്ന്\nരശ്മി ആദ്യം എഴുതിയ പോസ്റ്റില് 'റേപ്പിസ്റ്റ്' എന്ന വാക്കായിരുന്നു ഉപയോഗിച്ചിരുന്നത്. അഡ്വ ഹരീഷ് വാസുദേവന് വിയോജിപ്പ് പ്രകടിപ്പിച്ചതിനെ തുടര്‍ന്ന് അത് റേപ്പ് കേസ് പ്രതി എന്ന് ആക്കി മാറ്റുകയായിരുന്നു.\nകഴിഞ്ഞ ദിവസം ജയിലില് ദിലീപിനെ കാണാന് ജയറാം എത്തിയിരുന്നു. ഓണക്കോടിയും കൊണ്ടായിരുന്നു ജയറാമിന്റെ സന്ദര്‍ശനം. രശ്മിയുടെ ആദ്യ പ്രയോഗം ലക്ഷ്യം വക്കുന്നത് ജയറാമിനെ തന്നെയാണ്.\nബ്ലോഗേട്ടന് എന്ന ലാലേട്ടന്\nസാമൂഹിക വിഷയങ്ങളില് വലിയ പ്രതികരണങ്ങളൊക്കെ സ്വന്തം ബ്ലോഗിലൂടെ മുമ്പ് നടത്തിയിട്ടുള്ള ആളാണ് മോഹന്‍ലാല്. എന്നാല് നടി ആക്രമിക്കപ്പെട്ട വിഷയത്തില് ഇത്തരത്തില് ഒരു പ്രതികരണം നടത്താന് അദ്ദേഹം ഇതുവരെ തയ്യാറായിട്ടില്ല. ഗൗരി ലങ്കേഷിന്റെ മരണത്തില് അദ്ദേഹം ബ്ലോഗിലൂടെ പ്രതികരിക്കുമോ എന്നും അറിയില്ല.\nഇതാണ് രശ്മി നായരുടെ ഫേസ്ബുക്ക് പോസ്റ്റ്.\nreshmi r nair mohanlal jayaram prakash raj gauri lankesh dileep arrest dileep ദിലീപ് രശ്മി ആര് നായര് മോഹന്‍ലാല് ജയറാം പ്രകാശ് രാജ് ഗൗരി ലങ്കേഷ്\nReshmi R Nair criticises Malayalam actor who visited Dileep at Jail\nStory first published: Thursday, September 7, 2017, 11:37 [IST]


ഖത്തറില് കാറുകള് തലകുത്തനെ മറിഞ്ഞ് നട്ടെല്ലിന് പരിക്കേല്‍ക്കുന്നവരുടെ എണ്ണം വര്‍ധിക്കുന്നു the-number-of-people-injured-in-car-overturning-in-qatar-has-reportedly-increased\nHome Gulf ഖത്തറില് കാറുകള് തലകുത്തനെ മറിഞ്ഞ് നട്ടെല്ലിന് പരിക്കേല്‍ക്കുന്നവരുടെ എണ്ണം വര്‍ധിക്കുന്നു\nഖത്തറില് കാറുകള് തലകുത്തനെ മറിഞ്ഞ് നട്ടെല്ലിന് പരിക്കേല്‍ക്കുന്നവരുടെ എണ്ണം വര്‍ധിക്കുന്നു\nദോഹ: ഖത്തറില് വാഹനാപകടങ്ങളില് പരിക്കേല്‍ക്കുന്നവരില് പ്രധാനമായും അമിത വേഗതമൂലം കാറുകള് തലകുത്തനെ മറിഞ്ഞ് പരിക്കേറ്റവരുടെ എണ്ണം വര്‍ധിച്ചെന്ന് റിപ്പോര്‍ട്ട്. കഴിഞ്ഞ ദിവസം ഖത്തറിലെ പ്രാദേശിക പത്രത്തിന് നല്‍കിയ അഭിമുഖത്തില് ഹമദ് ട്രോമാ കെയര് ഉപ മേധാവി ഐഷ ഉബൈദ് ആണ് ഇക്കാര്യം പറഞ്ഞത്.\nനട്ടെല്ലിന്റെ പരിക്കുകള് മരണത്തില് കലാശിക്കുന്നതാണ് ഖത്തറിലെ ഭൂരിഭാഗം അനുഭവങ്ങളും. അമിത വേഗതയും അശ്രദ്ധമായ ഡ്രൈവിങ്ങുമാണ് വാഹനാപകടങ്ങളുടെ പ്രധാന കാരണം. ഇത്തരത്തില് പരിക്കേറ്റവരെ ചികിത്സിക്കാന് മിഡില് ഈസ്റ്റിലെ തന്നെ ഏറ്റവും മികച്ച സൗകര്യമാണ് ഖത്തറില് ഒരുക്കിയിരിക്കുന്നത്.\nഇരുപത്തിനാല് മണിക്കൂറും പ്രവര്‍ത്തിക്കുന്ന ഹമദിലെ ട്രോമാ കെയര് സംവിധാനത്തിന് കനേഡിയന് അക്രെഡിയേഷന് ആട്ടോറിറ്റയുടെ അംഗീകാരവുമുണ്ട്. വാഹനമോടിക്കുമ്പോള് അതീവ ശ്രദ്ധവേണമെന്നും പല ആക്സിഡന്റ്റ് കേസുകളിലും നിസ്സാരമായ ചില അശ്രദ്ധകളാണ് വിനയാവുന്നതെന്നും അല് ഉതൈബ ചൂണ്ടിക്കാട്ടി.\nPrevious articleഖത്തറില് ഇന്ന് 239 പേര്‍ക്ക് കൊവിഡ്; 50 പേര് രാജ്യത്തിന് പുറത്ത് നിന്ന് എത്തിയവര്\nNext article‘ഒമാനും ബ്രിട്ടനും-സൗഹൃദത്തിന്റെ ആഘോഷം’: പുസ്തകം പുറത്തിറങ്ങി


ഇന്ത്യക്കെതിരായ ആദ്യ ടി-20യില് ബംഗ്ലാദേശിന് ചരിത്ര വിജയം – BengaluruVartha\nഇന്ത്യക്കെതിരായ ആദ്യ ടി-20യില് ബംഗ്ലാദേശിന് ചരിത്ര വിജയം\nന്യൂഡല്‍ഹി: ഇന്ത്യക്കെതിരായ ആദ്യ ടി-20യില് ബംഗ്ലാദേശിന് വിജയം. ഏഴ് വിക്കറ്റിനാണ് ബംഗ്ലാദേശ് വിജയം നേടിയത്.\nടോസ് നഷ്ടപ്പെട്ട് ബാറ്റിങ്ങിനിറങ്ങിയ ഇന്ത്യ നിശ്ചിത ഓവറില് ആറു വിക്കറ്റ് നഷ്ടത്തില് 148 റണ്‍സ് എടുത്തു. മറുപടി ബാറ്റിങ്ങില് 19.3 ഓവറില് മൂന്ന് വിക്കറ്റ് നഷ്ടത്തില് ബംഗ്ലാദേശ് ലക്ഷ്യം നേടി.\nഇതോടെ മൂന്ന് മത്സരങ്ങളുള്ള പരമ്പരയില് ബംഗ്ലാദേശ് മുന്നിലെത്തി. 43 പന്തില് 60 റണ്‍സെടുത്ത് പുറത്താവാതെ നിന്ന മുഷ്ഫിഖര് റഹീമാണ് ബംഗ്ലാദേശിന്‍റെ വിജയത്തിന്‍റെ കാരണക്കാരന്. സൗമ്യ സര്‍ക്കാര് (39), മുഹമ്മദ് നെയിം (26), ലിറ്റണ് ദാസ് എന്നിവരുടെ വിക്കറ്റാണ് ബംഗ്ലാദേശിന് നഷ്ടമായത്. മഹ്മുദുള്ള പുറത്താവാതെ നിന്നു.\nഇന്ത്യക്ക് വേണ്ടി ദീപക് ചാഹര്, ഖലീല് അഹമ്മദ്, യൂസ്‌വേന്ദ്ര ചാഹല് എന്നിവര് ഓരോ വിക്കറ്റ് നേടി. ധവാന്, രോഹിത് ശര്‍മ, കെ.എല് രാഹുല്, ശ്രേയസ് അയ്യര്, ഋഷഭ് പന്ത്, ശിവം ദുബെ എന്നിവരുടെ വിക്കറ്റുകളാണ് ഇന്ത്യയ്ക്ക് നഷ്ടമായത്.\nരണ്ടു ബൗണ്ടറികളോടെ മികച്ച തുടക്കമാണ് രോഹിത്ത് കാഴ്ചവച്ചതെങ്കിലും പിന്നീട് തിളങ്ങാന് രോഹിത്തിനായില്ല. ആദ്യ ഓവര് എറിയാനെത്തിയ ഷഫിയുള് ഇസ്ലാമിന്‍റെ പന്തില് വിക്കറ്റിന് മുന്നില് കുടുങ്ങുകയായിരുന്നു രോഹിത്ത്. രാഹുല്, അമിനുല് ഇസ്ലാമിന്‍റെ പന്തില് മഹ്മുദുള്ളയ്ക്ക് ക്യാച്ച് നല്‍കി.\nശ്രേയസിനും മികച്ച തുടക്കം ലഭിച്ചെങ്കിലും ഇസ്ലാമിന് വിക്കറ്റ് നല്‍കി. രണ്ട് സിക്‌സും ഒരു ഫോറും അടങ്ങുന്നതാണ് ശ്രേയസിന്‍റെ ഇന്നിംഗ്സ്. ടി-20 ക്രിക്കറ്റ് മത്സരത്തില് ആദ്യമായാണ് ബംഗ്ലാദേശ് ഇന്ത്യയ്ക്കെതിരെ വിജയം നേടുന്നത്.


Virat kohli improved lot as captain and not looking to comeback as Indian coach reveals Gary kirsten - Malayalam MyKhel\n» ഇന്ത്യന് കോച്ചായി വീണ്ടുമെത്തുമോ? കോലിയുടെ ക്യാപ്റ്റന്‍സിയെങ്ങനെ?- കേസ്റ്റണ് പറയുന്നു\nഇന്ത്യന് കോച്ചായി വീണ്ടുമെത്തുമോ? കോലിയുടെ ക്യാപ്റ്റന്‍സിയെങ്ങനെ?- കേസ്റ്റണ് പറയുന്നു\nPublished: Tuesday, September 14, 2021, 11:26 [IST]\nഇന്ത്യന് ക്രിക്കറ്റ് ടീമിന്റെ പരിശീലകസ്ഥാനത്തേക്കു മടങ്ങിവരുന്നതിനെക്കുറിച്ച് ഇപ്പോള് ആലോചിക്കുന്നില്ലെന്നു മുന് കോച്ചും സൗത്താഫ്രിക്കയുടെ സ്റ്റാര് ഓപ്പണറുമായിരുന്ന ഗാരി കേസ്റ്റണ്. 2011ല് നാട്ടില് നടന്ന ഐസിസിയുടെ ഏകദിന ലോകകപ്പില് എംഎസ് ധോണിയുടെ ക്യാപ്റ്റന്‍സിയില് ഇന്ത്യ ജേതാക്കളായപ്പോള് ടീമിനെ പരിശീലിപ്പിച്ചത് കേസ്റ്റണായിരുന്നു. പിന്നീട് ഐപിഎല്ലില് റോയല് ചാലഞ്ചേഴ്‌സ് ബാംഗ്ലൂരിന്റെ പരിശീലക സ്ഥാനത്തും അദ്ദേഹത്തെ കണ്ടിരുന്നു.\nവരാനിരിക്കുന്ന ഐസിസിയുടെ ടി20 ലോകകപ്പോടെ നിലവിലെ ഇന്ത്യന് കോച്ച് രവി ശാസ്ത്രിയുടെ കരാര് അവസാനിക്കുകയാണ്. കരാര് പുതുക്കാന് താല്‍പ്പര്യമില്ലെന്നു അദ്ദേഹം ബിസിസിഐയെ അറിയിച്ചു കഴിഞ്ഞു. അതുകൊണ്ടു തന്നെ ലോകകപ്പ് കഴിഞ്ഞാല് പരിശീലക സ്ഥാനത്തേക്കു പുതിയൊരാളെ ഇന്ത്യക്കു കണ്ടെത്തേണ്ടി വരും. ടീമിന്റെ കോച്ചായി വീണ്ടുമോയെന്നതിനെക്കുറിച്ച് വെളിപ്പെടുത്തിയിരിക്കുകയാണ് കേസ്റ്റണ്. 2007 മുതല് 11 വരെയായിരുന്നു അദ്ദേഹം ഇന്ത്യയെ പരിശീലിപ്പിച്ചത്. ലോകകപ്പ് വിജയത്തിനൊപ്പം ഐസിസിയുടെ ടെസ്റ്റ് ടീം റാങ്കിങില് ഇന്ത്യയെ ഒന്നാമതെത്തിച്ചതും കേസ്റ്റണിന്റെ പരിശീലന മികവ് അടിവരയിടുന്നു.\nഈ ഘട്ടത്തില് ഇന്ത്യന് ടീമിന്റെ കോച്ചായി മടങ്ങിവരുന്നതിനെക്കുറിച്ച് ആലോചിക്കുന്നില്ലെന്നു കേസ്റ്റണ് വ്യക്തമാക്കി. നിലവില് കോച്ച് ഇഡി (www.coachedcricket.com) എന്ന ബിസിനസില് ഞാന് പങ്കാളിയാണ്. അക്കാഡമികള്, സ്‌കൂളുകള്, അസോസിയേറ്റ് രാജ്യങ്ങള് എന്നിവയിലെ പരിശീലകര്‍ക്കു ഓണ്‍ലൈന് കോച്ചിങ് നല്‍കുന്ന സംരഭമാണിത്. കോച്ചിങ് വിദ്യാഭ്യാസത്തോടാണ് എനിക്കു പാഷന്.\nഒരു കളിക്കാരന് ഗുണനിലവാരമുള്ള കോച്ചിങ് എത്രമാത്രം പ്രധാനപ്പെട്ടതാണെന്നു വ്യക്തിപരമായ അനുഭവത്തില് നിന്നും എനിക്കറിയാം. ക്രിക്കിനെ ആഗോള തലത്തില് സേവിക്കാനും യുവ കോച്ചുമാര്‍ക്കൊപ്പം പ്രവര്‍ത്തിക്കാനുമുള്ള അവസരമാണ് കോച്ച്ഇഡി തനിക്കു നല്‍കിയിരിക്കുന്നതെന്നും കേസ്റ്റണ് പറഞ്ഞു.\nവിരാട് കോലിയോടൊപ്പം റോയല് ചാലഞ്ചേഴ്‌സ് ബാംഗ്ലൂരില് ഒരു സീസണ് മാത്രമേ എനിക്കു പ്രവര്‍ത്തിക്കാന് അവസരം ലഭിച്ചിരുന്നുള്ളൂ. ഇന്ത്യന് ടീമിന്റെ ക്യാപ്റ്റനെന്ന നിലയില് അദ്ദേഹം വളരെ മികച്ച പ്രകടനമാണ് നടത്തിക്കൊണ്ടിരിക്കുന്നത്. ഏതൊരു യുവ ക്യാപ്റ്റനെയും പോലെ കൂടുതല് അനുഭവസമ്പത്തും കളിയെ മനസ്സിലാക്കാനുള്ള മിടുക്കും അദ്ദേഹം നേടിക്കഴിഞ്ഞു. കോലി കൂടുതല് കൂടൂതല് മെച്ചപ്പെച്ചു കൊണ്ടിരിക്കുകയാണ്. നിലവിലെ ഇന്ത്യന് ടീമില് ഒരുപാട് മാച്ച് വിന്നര്‍മാരുമുണ്ടെന്നും കേസ്റ്റണ് നിരീക്ഷിച്ചു.\n2011ലെ ടീമുമായി താരതമ്യം ചെയ്യുമ്പോള് ഇന്ത്യന് ക്രിക്കറ്റ് ഇപ്പോള് വളരെേേയറെ മുന്നേറിയിട്ടുണ്ട്. ഒരുപാട് കളിക്കാരുടെ വരവ് ടീമിനു കൂടുതല് ആഴം നല്‍കിയിട്ടുണ്ട്. അതു വ്യത്യസ്ത ഫോര്‍മാറ്റുകളില് മുതല്‍ക്കൂട്ടാവുന്നതായും കേസ്റ്റണ് പറഞ്ഞു.\nഅന്താരാഷ്ട്ര ക്രിക്കറ്റില് കോച്ചെന്ന നിലയില് മികച്ച റെക്കോര്‍ഡാണ് കേസ്റ്റണുള്ളതെങ്കിലും ഐപിഎല്ലില് അദ്ദേഹത്തിനു ഇതാവര്‍ത്തിക്കാന് കഴിഞ്ഞിട്ടില്ല. ഐപിഎല്ലിലെയും അന്താരാഷ്ട്ര ക്രിക്കറ്റിലെയും കേച്ചിങ് തീര്‍ത്തും വ്യത്യസ്താണെന്നു കേസ്റ്റണ് പറയുന്നു.\nടി20 ക്രിക്കറ്റിലെ കോച്ചിങ് ഞാന് വളരെയധികം ആസ്വക്കുന്നു. അന്താരാഷ്ട്ര ടീമിനൊപ്പം പ്രവര്‍ത്തിക്കുന്നതു പോലെയല്ല അത്. ടി20യില് വ്യത്യസ്തമായ കഴിവുകള് കൂടിയുണ്ടെങ്കില് മാത്രമേ പിടിച്ചുനില്‍ക്കാന് കഴിയൂ. തങ്ങളുടെ പ്ലെയിങ് സ്‌ക്വാഡില് പിന്തുടര്‍ച്ച കൊണ്ടുവന്നവരാണ് ടി20യില് കൂടുതല് വിജയം കൈവരിച്ച കോച്ചുമാരെന്നാണ് എനിക്കു തോന്നുന്നത്. കോച്ചും ടീമുടമയും ടീമില് അവരുണ്ടാക്കുന്ന സ്വാധീനവും ടീമിനകത്തെ അന്തരീക്ഷവുമെല്ലാം വിജയത്തില് നിര്‍ണായത പങ്കുവഹിക്കുന്ന ഘടകങ്ങളാണ്.\nഒരുപാട് ടീമുടമകള് പുതിയ കോച്ചുമാരെ കൊണ്ടു വന്നു കൊണ്ടിരിക്കുകയും ടീമില് വലിയ മാറ്റങ്ങള് വരുത്തിക്കൊണ്ടിരിക്കുകയും ചെയ്യുകയാണെന്ന് ഞാന് വിശ്വസിക്കുന്നു. പെട്ടെന്നു ഇതു ടീമിന്റെ പ്രകടനം മെപ്പെടുത്തുമെന്നും വിജയങ്ങള് കൊണ്ടു വരുമെന്നുമാണ് അവര് ആഗ്രഹിക്കുന്നത്. പക്ഷെ ഐപിഎല്ലില് ഇതു വിജയിക്കാന് സാധ്യത തീരെ കുറവാണെന്നു കേസ്റ്റണ് ചൂണ്ടിക്കാട്ടി.\nകോച്ചിങ് ഇപ്പോള് വളരെയധികം മാറിക്കഴിഞ്ഞു, പ്രത്യേകിച്ചും ടി20 ക്രിക്കറ്റിലാണ് ഏറെ മാറ്റങ്ങുണ്ടായിരിക്കുന്നത്. ടീമിന്റെ അനാലിസ്റ്റുകളുമായി അടുത്ത ബന്ധം പുലര്‍ത്തുകയും അവര് നല്‍കുന്ന ഡാറ്റയുടെ കൂടി സഹായത്തോടെ മല്‍സരങ്ങള്‍ക്കായി എല്ലാ തന്ത്രപ്രധാനമായ തയ്യാറെടുപ്പുകള് നടത്തുകയും ചെയ്യുന്നത് പരിശീലകരാണ്. കോച്ചുമാരെ സംബന്ധിച്ച് വളരെ ആവേശകരമായ സമയമാണിത്. കളിക്കിടെ തല്‍സമയം കോച്ചിനോട് ചര്‍ച്ച ചെയ്ത് ക്യാപ്റ്റന് തീരുമാനങ്ങളെടുക്കുന്നത് സമീപഭാവിയില് തന്നെ നമുക്ക് കാണാനായേക്കുമെന്നും കേസ്റ്റണ് കൂട്ടിച്ചേര്‍ത്തു.\n'ഞാന് കണ്ട മികച്ച നായകന്മാരില് ഒരാള്', ധോണിക്ക് ആശംസ നേര്‍ന്ന് ഗാരി കേഴ്‌സ്റ്റണ്\nദക്ഷിണാഫ്രിക്കക്കാര്‍ക്കു അനുമതി നിഷേധിച്ചു, ചടങ്ങ് ബഹിഷ്‌കരിച്ച് ധോണി! വെളിപ്പെടുത്തി കേസ്റ്റണ്\nകോലിയുടെ ബാറ്റിങ് ശൈലി മാറ്റിയത് കേസ്റ്റണ്! അന്നു നല്‍കിയ ഉപദേശം വെളിപ്പെടുത്തി മുന് കോച്ച്\nക്രിക്കറ്റ് മടുത്ത സച്ചിനെ പഴയ സച്ചിനാക്കിയത് കേസ്റ്റണ്! ലോകകപ്പും സമ്മാനിച്ചു- എങ്ങനെയെന്നറിയാം\nഅപേക്ഷ കൊടുത്തില്ല, എന്നിട്ടും7മിനിറ്റുകൊണ്ട് ടീം ഇന്ത്യയുടെ കോച്ചായി — ചുരുളഴിച്ച് ഗാരി കിർസ്റ്റൻ\nഗാരി കിര്‍സ്റ്റെന് വീണ്ടും സൗത്ത് ആഫ്രിക്കന് ടീമിലേക്ക്; വമ്പന് അഴിച്ചുപണി\nRead more about: gary kirsten india coach virat kohli south africa captain team cricket ഗാരി കേസ്റ്റണ് ഇന്ത്യ ടീം കോച്ച് വിരാട് കോലി ക്യാപ്റ്റന് ക്രിക്കറ്റ്\nStory first published: Tuesday, September 14, 2021, 11:26 [IST]


റജിസ്റ്റർ ചെയ്യുന്ന വർഷം ചേർത്ത് വാഹന നമ്പർ, നമ്പർ പ്ലേറ്റിൽ വന് ‘അഴിച്ചുപണി’ | New registration system for vehicles in Kerala\nറജിസ്റ്റർ ചെയ്യുന്ന വർഷം ചേർത്ത് വാഹന നമ്പർ, നമ്പർ പ്ലേറ്റിൽ വന് ‘അഴിച്ചുപണി’\nഎ. എസ്.ഉല്ലാസ് June 30, 2020 12:40 PM IST\nപരിഷ്കാരം നടപ്പായാൽ സംസ്ഥാനത്ത് ഒറ്റ നമ്പരിൽ ഒരു വാഹനം മാത്രം\nമോട്ടർ വാഹനവകുപ്പിന്റെ ശുപാർശ മന്ത്രിസഭയുടെ പരിഗണനയിൽ\nതിരുവനന്തപുരം∙ ഏതു വർഷം റജിസ്റ്റർ ചെയ്യുന്നുവോ അതിന്റെ അടിസ്ഥാനത്തിലാകും ഇനി വാഹനങ്ങളുടെ നമ്പർ. ആർടി ഓഫിസുകളുടെ നമ്പർ അടിസ്ഥാനപ്പെടുത്തിയുള്ള രീതി മാറ്റും. മോട്ടർ വാഹനവകുപ്പിന്റെ ശുപാർശ മന്ത്രിസഭയുടെ പരിഗണനയിലാണ്. സോഫ്റ്റ്‌വെയറിലും മാറ്റത്തിനു തയാറെടുക്കാൻ നാഷണൽ ഇൻഫർമാറ്റിക്സ് സെന്ററിനോട് (എൻഐസി) മോട്ടർ വാഹനവകുപ്പ് നിർദേശിച്ചു.\nരാജ്യത്ത് ആദ്യമായാണ് ഇത്തരത്തിൽ നമ്പർ പരിഷ്കാരം. ഇതു നടപ്പായാൽ സംസ്ഥാനത്ത് ഒരേ നമ്പറിൽ ഒറ്റ വാഹനമേ ഉണ്ടാകൂ. വിവിധ ആർടി ഓഫിസ് സീരീസുകളിലായി ഒരേ നമ്പർ അനുവദിക്കുന്ന രീതി അവസാനിക്കും. 2020ൽ റജിസ്റ്റർ ചെയ്യുന്ന വാഹനത്തിന്റെ നമ്പർ തുടങ്ങുക കെഎൽ–20 എന്നാണ്. 2021ൽ റജിസ്റ്റർ ചെയ്യുന്ന വാഹനങ്ങൾക്ക് കെഎൽ 21 എന്നായിരിക്കും നമ്പർ തുടങ്ങുക. തിരുവനന്തപുരത്ത് റജിസ്റ്റർ ചെയ്യുന്ന വാഹനങ്ങൾക്ക് കെഎൽ–01 എന്നതുപോലെ ഓരോ ആർടി ഓഫിസ് അടിസ്ഥാനത്തിലും ഇതുപോലെ നമ്പർ എന്നതാണു നിലവിലുള്ള സ്ഥിതി. 86 ആർടി ഓഫിസുകൾ ആയതോടെ കെഎൽ 86 എന്ന നമ്പറിൽ വരെ റജിസ്ട്രേഷൻ അനുവദിക്കുന്നതിനാൽ ഏതു ജില്ലയാണെന്നു കണ്ടുപിടിക്കുക പോലും ബുദ്ധിമുട്ടായി.\nഅതുകൊണ്ടാണ് ഒറ്റ നമ്പർ എന്ന ആശയത്തിലേക്കു പോയത്. കെഎൽ 20 കഴിഞ്ഞാൽ എഎ 1 എന്നായിരിക്കും നമ്പർ തുടങ്ങുക. അടുത്ത റജിസ്ട്രേഷൻ കേരളത്തിൽ എവിടെ ആണെങ്കിലും കെഎൽ 20 എഎ2എന്നാകും. എഎ 1 മുതൽ 9999 കഴിഞ്ഞാൽ എബി 1 തുടങ്ങും. നിലവിൽ നെയ്യാറ്റിൻകര ആർടി ഓഫിസാണ് കെഎൽ 20 സീരീസിലുള്ളത്. പുതിയ സംവിധാനം വരുമ്പോൾ അവിടെ കെഎൽ 20 എഎ എന്ന സീരീസ് തുടങ്ങും. അടുത്ത വർഷം കെഎൽ 21 എന്ന നമ്പറെത്തുമ്പോൾ നിലവിൽ കെഎൽ 21 ആർടി ഓഫിസ് പരിധിയിൽ വരുന്ന വാഹനങ്ങൾക്ക് ഇതുപോലെ തന്നെ എഎ എന്ന സീരീസിലാകും നമ്പർ.\nഇഷ്ടനമ്പർ ലഭിക്കാൻ മത്സരിക്കുന്നവർക്കും പെട്ടെന്ന് അവസരം ലഭിക്കും. നിലവിൽ ഇഷ്ട നമ്പർ കിട്ടാതെ പോയാൽ അടുത്ത സീരീസിൽ അതേ നമ്പർ ലഭിക്കാൻ മാസങ്ങളെടുക്കും. പുതിയ സംവിധാനത്തിൽ മൂന്നര ദിവസം കഴിയുമ്പോൾ അടുത്ത സീരീസിൽ ഇഷ്ട നമ്പർ ലഭിക്കും. നിലവിൽ ജില്ലാതലത്തിൽ ആണു ലേലം വിളിയിൽ പങ്കെടുക്കാവുന്നതെങ്കിൽ പുതിയ സംവിധാനത്തിൽ കേരളത്തിൽ എവിടെ നിന്നും പങ്കെടുക്കാം.\nEnglish summary: New registration system for vehicles in Kerala